idaneram: പുസ്തകം: കവാടങ്ങള്‍ക്കരികില് (കഥകള്) - പി എ ഉത്തമന്\nപുസ്തകം: കവാടങ്ങള്‍ക്കരികില് (കഥകള്) - പി എ ഉത്തമന്\n📚 1990 ല് പട്ടികജാതി വികസനവകുപ്പിന്റെ പദ്ധതിയനുസരിച്ച് കേരള ഗവണ്‍മെന്റ് ധനസഹായത്തോടെ ദലിത് എഴുത്തുകാരുടെ കൃതികള് പ്രസിദ്ധീകരിക്കുകയുണ്ടായി. സാഹിത്യ പ്രവര്‍ത്തക സഹകരണസംഘമാണ് പ്രസാധകര്. ജനറല് എഡിറ്റര്: വി കെ നാരായണന്.\nആധുനിക മലയാള ചെറുകഥാരംഗത്ത് ശ്രദ്ധേയനായ ഒരു എഴുത്തുകാരനാണ് പി എ ഉത്തമന്. വസ്തുനിഷ്ഠമായ അവതരണങ്ങള്‍ക്കും ബാഹ്യമായ വര്‍ണനകള്‍ക്കുമപ്പുറത്തേക്ക് കടന്ന് മനുഷ്യമനസിന്റെ ഉള്‍ത്തലങ്ങളെ കണ്ടെത്തുകയാണ് ഉത്തമന് തന്റെ കഥകളിലൂടെ. ജീവിതമെന്ന മഹാപ്രഹേളികയുടെ ഉത്തരം കണ്ടെത്താനുള്ള ശ്രമംകൂടിയാണ് 'കവാടങ്ങല്‍ക്കരികില്' എന്ന പി എ ഉത്തമന്റെ ഈ കഥാസമാഹാരം. പതിനാല് മനോഹരമായ കഥകളാണിതിലുള്ളത്. ജീവിതത്തില് നിന്നു തെന്നിമേറേണ്ടിവരുന്ന നിമിഷങ്ങള് അനവധിയാണെന്നു നമ്മെ ഓര്‍മപ്പെടുത്തുന്ന കഥകളാണിവ. മരണത്തിന്റേയും ജീവിതത്തി ന്റേയും സന്ധ്യകള് നമ്മുടെ അനുഭവമണ്ഡലത്തിലേക്ക് ഉരുകിയൊലിക്കുന്നു. കണ്ണുകള്, അമ്മ, മുറിവ്, അമ്പ്, കവാട ങ്ങള്‍ക്കരികില്, വിഡ്ഢികളുടെ തെരുവ് തുടങ്ങി പ്രതീകങ്ങളി ലൂടെയും പദവ്യൂഹങ്ങളിലൂടെയും നമ്മിലേക്കിറങ്ങിവന്ന് നമ്മുടേതാവുന്ന കഥകള്.\nവില: 11.50 രൂപ.\nLabels: പി എ ഉത്തമന്, പുസ്തകം


ലിയോണൽ മെസ്സിക്ക് മുന്നിലുള്ളത് ഒരപൂര്‍വ്വ റെക്കോര്‍ഡ്\nFirst Published 26, Feb 2017, 6:36 AM IST\nബാഴ്സിലോന: ഇന്ന് സ്പാനിഷ് ലീഗിൽ അത്‍ലറ്റികോ മാഡ്രിഡിനെ നേരിടാനിറങ്ങുമ്പോള് ബാഴ്സലോണയുടെ സൂപ്പര്‍താരം ലിയോണൽ മെസ്സിക്ക് മുന്നിലുള്ളത് ഒരപൂര്‍വ്വ റെക്കോര്‍ഡ്. ബാഴ്സക്കൊപ്പം 400 വിജയങ്ങളെന്ന ചരിത്രനേട്ടമാണ് മെസ്സിയെ കാത്തിരിക്കുന്നത് . ബാഴ്സ കുപ്പായത്തിൽ നാനൂറം ജയം. കളിക്കളത്തിലെ ഇഷ്ട എതിരാളികളായ അത്‍ലറ്റികോക്കെതിരെ ഇറങ്ങുന്പോൾ മെസ്സിയെ മോഹിപ്പിക്കുന്നത് ഈ നേട്ടമായിരിക്കും. കിരീടപോരാട്ടത്തിൽ പിന്നോട്ട് പോകാതിരിക്കാൻ അത്‍ലറ്റികോയോടെ ജയിച്ചേ തീരൂ എന്നുകൂടിയാകുന്പോൾ ആ ജയത്തിന് മധുരവും കൂടും.\n2004 ൽ എസ്പാനിയോളിനെതിരെ തുടങ്ങിയ ലിയോ ഇതുവരെ ബാഴ്സക്കായി കളിച്ചത് 565 കളികൾ . ഇതിൽ 399ലും ജയം. 102 തവണ സമനില വഴങ്ങിയപ്പോൾ 64 തവണ തലകുനിച്ച് മടങ്ങേണ്ടി വന്നു. 399ൽ 276 ജയങ്ങൾ ലാലീഗയിലാണ്. ചാംപ്യൻസ് ലീഗിൽ 66, കോപ്പ ഡെൽ റെയിൽ 42, സ്പാനിഷ് സൂപ്പര്‍കപ്പിൽ 8, യുവേഫ സൂപ്പര് കപ്പിൽ മൂന്ന്.\nക്ലബ് ലോകകപ്പിൽ5തവണയും മെസ്സി ബാഴ്സയോടൊപ്പം ജയിച്ചു. 29 കിരീടങ്ങളാണ് മെസ്സി ബാഴ്സക്കായി നേടിക്കൊടുത്തത്. 487 ഗോളുകളോടെ ക്ലബിന്‍റെ എക്കാലത്തെയും മികച്ച ഗോൾ വേട്ടക്കാരനും മെസ്സി തന്നെ. അര്‍ജന്‍റീനക്കാരനായ മെസ്സിക്ക് മാതൃനാടിനേക്കാൾ കൂറ് ബാഴ്സയോടെന്നാണ് എല്ലാ കാലത്തുമുള്ള വിമര്‍ശനം. ക്ലബിനായി കപ്പുകൾ വാരിക്കൂട്ടുന്പോഴും രാജ്യത്തിനായി ഒരു കിരീടം പോലും നേടാൻ മെസ്സിക്കാവുന്നില്ലെന്നതാണ് വിമര്‍ശകരെ ചൊടിപ്പിക്കുന്നത്. എന്നാൽ ബാഴ്സയില്ലായിരുന്നുവെങ്കിൽ ഒരുപക്ഷേ നാം ഇന്നുകാണുന്ന മെസ്സി ഉണ്ടാവുമായിരുന്നില്ല.\nബാഴ്സയെ ആരാധകരുടെ ഇഷ്ട ക്ലബാക്കി മാറ്റിയതിൽ മെസ്സിയുടെ പങ്കും ചെറുതല്ല. ഇങ്ങനെ ബാഴ്സയും മെസ്സിയും പരസ്പരപൂരകങ്ങളായി വാഴാൻ തുടങ്ങിയിട്ട് ഒന്നരപതിറ്റാണ്ടാവുന്നു. മെസ്സി ബാഴ്സയിൽ കരിയറവസാനിപ്പിക്കണമെന്നാണ് ഭൂരിഭാഗം ആരാധകരുടെയും ആഗ്രഹം.അങ്ങനെയെങ്കിൽ ബാഴ്സക്കായി ഏറ്റവും കൂടുതൽ മത്സരങ്ങൾ എന്ന സാവി ഹെര്‍ണാണ്ടസിന്‍റെ റെക്കോര്‍ഡും മെസിക്ക് മുന്നിൽ വഴിമാറും.\nLast Updated 5, Oct 2018, 1:57 AM IST


നാലു ദിവസത്തെ ട്രാന്‍സിറ്റ് വിസയുമായി യുഎഇ; അറിയേണ്ടതെല്ലാം - Newsdrops\nനാലു ദിവസത്തെ ട്രാന്‍സിറ്റ് വിസയുമായി യുഎഇ; അറിയേണ്ടതെല്ലാം\nദുബായ് അന്താരാഷ്ട്ര വിമാനത്താവളത്തില് ചുരുങ്ങിയത് എട്ട് മണിക്കൂര് നേരം താമസിക്കുന്നവര്‍ക്ക് ട്രാന്‍സിറ്റ് വിസയ്ക്കുള്ള യോഗ്യതയുണ്ടായിരിക്കുമെന്നും അധികൃതര്\nദുബായ്: മറ്റേതെങ്കിലും രാജ്യത്തേക്ക് യാത്ര ചെയ്യുന്ന വഴിയില് യുഎഇയില് ഇറങ്ങി ഒന്ന് കറങ്ങണമെന്ന് ആഗ്രഹമുള്ളവര്‍ക്ക് സന്തോഷ വാര്‍ത്തയുമായി ദുബായ് ജനറല് ഡയരക്ടറേറ്റ് ഓഫ് റെസിഡന്‍സി ആന്റ് ഫോറിന് അഫയേഴ്‌സ്. യാത്രയ്ക്കാര്‍ക്കായുള്ള 96 മണിക്കൂര് ട്രാന്‍സിറ്റ് വിസയുമായാണ് അധികൃതര് രംഗത്തെത്തിയിരിക്കുന്നത്. യുഎഇയിലെ പ്രധാന വിനോദ സഞ്ചാര കേന്ദ്രങ്ങളില് സന്ദര്‍ശനം നടത്തുന്നതിനും എന്തെങ്കിലും ബിസിനസ് മീറ്റിംഗുകളില് പങ്കെടുക്കുന്നതിനും മറ്റ് ഹ്രസ്വ സന്ദര്‍ശനങ്ങള്‍ക്കും ഏറെ ഉപകാരപ്രദമാണ് ട്രാന്‍സിറ്റ് വിസകള്.\nആര്‍ക്കാണ് ട്രാന്‍സിറ്റ് വിസ ആവശ്യം\nയുഎഇയിലേക്ക് ഓണ് അറൈവല് വിസ സൗകര്യം ഉള്ള രാജ്യങ്ങളില് നിന്നുള്ളവരും യുഎഇയിലേക്ക് വിസ വേണ്ടതില്ലാത്ത രാജ്യങ്ങളില് നിന്നുള്ളവരും ഒഴികെയുള്ള യാത്രക്കാര്‍ക്കാണ് ട്രാന്‍സിറ്റ് വിസ പ്രയോജനം ചെയ്യുക. ഇവര്‍ക്ക് എളുപ്പത്തില് യുഎഇയില് സന്ദര്‍ശനം നടത്താന് ഈ ട്രാന്‍സിറ്റ് വിസ ഉപകരിക്കും. അല്ലാത്ത പക്ഷം മുന്‍കൂട്ടി ടൂറിസ്റ്റ് വിസയോ വിസിറ്റ് വിസയോ എടുത്ത ശേഷം മാത്രമേ ഇവര്‍ക്ക് പ്രവേശനം ലഭിക്കുകയുള്ളൂ. ഈ വിസകളെ അപേക്ഷിച്ച് വളരെ ലളിതമാണ് ട്രാന്‍സിറ്റ് വിസ എടുക്കുന്നതിനുള്ള നടപടിക്രമങ്ങള്.\nഎന്തൊക്കെ രേഖകള് വേണം?\nട്രാന്‍സിറ്റ് വിസ ലഭിക്കുന്നതിന് ആകെ വേണ്ടത് ഒറിജിനല് പാസ്‌പോര്‍ട്ട്, തുടര് യാത്രയ്ക്കുള്ള വിമാന ടിക്കറ്റ്, യുഎഇയിലെ ഒരു ഹോട്ടല് റിസര്‍വേഷന് എന്നിവയാണ്. തുടര് യാത്രയ്ക്കുള്ള വിമാനം ട്രാന്‍സിറ്റ് വിസയ്ക്ക് അപേക്ഷിക്കുന്നതിന്റെ എട്ട് മണിക്കൂറിനും 96 മണിക്കൂറിനുമിടയില് യുഎഇയില് നിന്ന് യാത്ര പുറപ്പെടുന്നതായിരിക്കണമെന്ന് നിബന്ധനയുണ്ട്. അതിനു പുറമെ, വിമാനം പുറപ്പെട്ട സ്ഥലത്തേക്ക് തന്നെ തിരിച്ചു പോകുന്നതാവരുത് എന്നതാണ് മറ്റൊരു നിബന്ധന.\nട്രാന്‍സിറ്റ് വിസയ്ക്ക് അപേക്ഷിക്കേണ്ടത് എങ്ങനെ?\nയുഎഇ വഴി സര്‍വീസ് നടത്തുന്ന വിമാന കമ്പനിയെയാണ് ട്രാന്‍സിറ്റ് വിസയ്ക്കായി യാത്രക്കാര് സമീപിക്കേണ്ടത്. ഇവിടെ 96 മണിക്കൂര് നേരത്തേക്കുള്ള ട്രാന്‍സിറ്റ് വിസയ്ക്ക് അപേക്ഷ നല്‍കണം. യാത്ര തുടങ്ങുന്നതിനു മുമ്പ് തന്നെ ഇതിനുള്ള കാര്യങ്ങള് ചെയ്യണം. ഇക്കാര്യത്തില് ട്രാവല് ഏജന്‍സികള്‍ക്കും നിങ്ങളെ സഹായിക്കാനാവും. അപേക്ഷ സ്വീകരിക്കപ്പെട്ടാല് മൊബൈല് നമ്പറില് അതിന്റെ സന്ദേശം ലഭിക്കും. യുഎഇയിലെത്തിയ ശേഷം വിമാനത്താവളത്തിലെ ഇമിഗ്രേഷന് കൗണ്ടറിലെ പാസ്‌പോര്‍ട്ട് ഓഫീസറെ കണ്ട് ബാക്കി നടപടിക്രമങ്ങള് എളുപ്പത്തില് പൂര്‍ത്തായാക്കാനാവും.\nവിസയ്ക്ക് 30 ദിവസത്തെ കാലാവധി\n96 മണിക്കൂര് അഥവാ നാലു ദിവസത്തേക്കു മാത്രമായിരിക്കും ട്രാന്‍സിറ്റ് വിസ അനുവദിക്കുക. അത് കൂടുതല് ദിവസത്തേക്ക് നീട്ടാനുള്ള സൗകര്യം ഉണ്ടായിരിക്കില്ല. മാത്രമല്ല ഒരു ട്രാന്‍സിറ്റ് വിസയില് ഒറ്റ തവണ മാത്രമേ യുഎഇയില് പ്രവേശനം അനുവദിക്കുകയുള്ളൂ. ട്രാന്‍സിറ്റ് വിസ എടുത്താല് 30 ദിവസത്തേക്ക് വരെ അതിന് കാലാവധിയുണ്ടാവും. അതിനിടയില് യുഎഇയില് എത്തണം. ദുബായ് അന്താരാഷ്ട്ര വിമാനത്താവളത്തില് ചുരുങ്ങിയത് എട്ട് മണിക്കൂര് നേരം താമസിക്കുന്നവര്‍ക്ക് ട്രാന്‍സിറ്റ് വിസയ്ക്കുള്ള യോഗ്യതയുണ്ടായിരിക്കുമെന്നും അധികൃതര് അറിയിച്ചു.\nവിസ ഫീസ് 50 ദിര്‍ഹം മാത്രം\nമറ്റ് വിസകളെ അപേക്ഷിച്ച് ചെലവ് കുറവാണ് എന്നതാണ് ട്രാന്‍സിറ്റ് വിസയുടെ സവിശേഷത. ആകെ 50 ദിര്‍ഹം മാത്രമാണ് ഇതിനായി നല്‍കേണ്ടത്. ട്രാന്‍സിറ്റ് വിസയില് യുഎഇയിലേക്ക് വരുന്നവര് ദുബായ് അന്താരാഷ്ട്ര വിമാനത്താവളത്തിലെത്തിയാല് ഒരു കൊവിഡ് പിസിആര് ടെസ്റ്റ് നടത്തണം. എയര് പോര്‍ട്ടില് വച്ച് നടത്തിയ ടെസ്റ്റിന്റെ ഫലം വരുന്നതു വരെ ഹോട്ടല് മുറിയില് നിന്ന് പുറത്തിറങ്ങരുത്. 72 മണിക്കൂര് യുഎഇയില് തങ്ങുന്നവരാണെങ്കില് യാത്ര പുറപ്പെടുന്നതിന് മുമ്പ് മറ്റൊരു ടെസ്റ്റ് കൂടി നടത്തേണ്ടിവരും.\nWeb Title : dubai transit visa for 96 hours\nസ്വകാര്യ ആശുപത്രികളെ കുറിച്ച് പരാതിയുണ്ടോ; പരിഹാരത്തിന് പുതിയ ആപ്പുമായി യുഎഇ\nഭര്‍ത്താവില് നിന്ന് ലൈംഗികരോഗം പകര്‍ന്നുവെന്ന് ആരോപണം; കുവൈറ്റ് മോഡലിന് 6,500 പൗണ്ട് പിഴ\nമോദി പാപ്പ കൂടിക്കാഴ്ച ഇന്ന്; ഇന്ത്യൻ പ്രധാനമന്ത്രിയെ കാണുന്നത്2പതിറ്റാണ്ടിന് ശേഷം\nവാക്സിനേഷൻ നടപടികൾ വീണ്ടും ഊർജിതം; ബൂസ്റ്റർ ഡോസുമായി ഒമാൻ\nകൊവിഡ് കാല നഷ്ടം പരിഹരിക്കാന് രാത്രികാല ക്ലാസ് നടത്താന് ഒരുങ്ങി കുവൈറ്റ്\nചെറിയ കുറ്റങ്ങള്‍ക്ക് ശിക്ഷിക്കപ്പെട്ടാല് തടവ് വീട്ടില് മതി; പുതിയ നടപടിയുമായി കുവൈറ്റ്


ശബരിമല ദർശനത്തിനെത്തിയ യുവതിക്ക് ഊരുവിലക്ക്; ജോലിക്ക് പോകുന്നതിനെയും തടഞ്ഞു |\nശബരിമല ദർശനത്തിന് എത്തിയതിന്റെ പേരിൽ യുവതിക്ക് വാടകവീട്ടിലും ജോലിസ്ഥലത്തും ഊരുവിലക്ക്. കോഴിക്കോട് സ്വദേശി ബിന്ദു തങ്കം കല്യാണിക്കെതിരെയാണ് പ്രതികാര നടപടികളും ഭീഷണികളും. ചേവായൂരിൽ താമസിച്ചിരുന്ന വാടകവീട്ടിലേക്ക് ഇനി വരരുതെന്ന് വീട്ടുടമ അറിയിച്ചതായി ബിന്ദു പറയുന്നു. വീടിന് നേരെ ആക്രമണമുണ്ടായേക്കുമെന്ന ഭയമാണ് വീട്ടുടമ ഇത്തരമൊരു നിലപാട് എടുത്തതെന്നും ഇവർ പറഞ്ഞു\nചേവായൂർ സർക്കാർ ഹയർ സെക്കന്ററി സ്‌കൂളിലെ ഇംഗ്ലീഷ് അധ്യാപികയാണ് ബിന്ദു. ഇനിയൊരു അറിയിപ്പ് ലഭിക്കുന്നത് വരെ ജോലി ചെയ്യുന്ന സ്‌കൂളിലേക്ക് വരേണ്ടതില്ലെന്ന് സ്‌കൂൾ അധികൃതർ അറിയിച്ചതായി ഇവർ പറഞ്ഞു. വിദ്യാർഥികളുടെ രക്ഷിതാക്കളും നാട്ടുകാരും സ്‌കൂളിൽ വന്ന് പ്രതിഷേധം അറിയിച്ചതോടെയാണ് ഇവിടെ നിന്നും വിലക്ക് നേരിടേണ്ടി വന്നത്.\nചേവായൂരിലേക്ക് പോകാനാകാത്ത സാഹചര്യത്തിൽ കഴിഞ്ഞ ദിവസം നഗരത്തിലുള്ള സുഹൃത്തിന്റെ ഫ്‌ളാറ്റിലാണ് ബിന്ദു അഭയം തേടിയത്. എന്നാൽ ഫ്‌ളാറ്റ് വാസികളുടെ പ്രതിഷേധത്തെ തുടർന്ന് ഇവിടെ നിന്നും മാറേണ്ടി വന്നു. കസബ പോലീസെത്തിയാണ് ബിന്ദുവിനെയും സുഹൃത്തുക്കളെയും ഫ്‌ളാറ്റിൽ നിന്ന് മാറ്റിയത്.\n← ശബരിമല സ്ത്രീപ്രവേശനം: ഹർജികൾ അടുത്ത മാസം 13ന് പരിഗണിക്കുമെന്ന് സുപ്രീം കോടതി\nശബരിമല: ബിജെപിയുടെയും കോൺഗ്രസിന്റെയും രാഷ്ട്രീയ ഇരട്ടത്താപ്പ് തുറന്നുകാണിക്കാൻ മുഖ്യമന്ത്രി ഇന്ന് പത്തനംതിട്ടയിൽ →\nകണ്ണൂരും പാറശ്ശാലയിലും രണ്ട് പേരുടെ മരണം സൂര്യാഘാതമേറ്റെന്ന് സംശയം


വരുന്നൂ, ഐ കൗണ്ടർ | Dubai\nവരുന്നൂ, ഐ കൗണ്ടർ\nആർ.ടി.എ. സേവനങ്ങൾ ഇനി പൊതുവാഹനങ്ങളിലും മാളുകളിലും ലഭിക്കും\nഐ കൗണ്ടര് ഉദ്ഘാടനം\nദുബായ്: അധികം വൈകാതെ ദുബായ് റോഡ്‌സ് ആൻഡ് ട്രാൻസ്‌പോർട്ട് അതോറിറ്റിയുടെ പ്രധാന സേവനങ്ങളെല്ലാം ടാക്സികളിലും ബസുകളിലും എന്തിന് ദുബായിലെ ഷോപ്പിങ് മാളുകളിൽ പോലും ലഭിക്കും. ഇതിന്റെ മുന്നോടിയായി ഐ കൗണ്ടർ എന്ന മിനി സ്മാർട്ട് ഏകീകൃത സേവനത്തിന് ആർ.ടി.എ. തുടക്കം കുറിച്ചു. ഉപഭോക്താക്കൾക്ക് സ്വയം ഇടപാടുകൾ നടത്താൻ കഴിയുന്ന, എളുപ്പത്തിൽ സ്ഥലം മാറ്റാൻ കഴിയുന്ന, 24 മണിക്കൂറും പ്രവർത്തിക്കുന്ന ചെറു കിയോസ്ക് പോലെയൊരു ഉപകരണമാണിത്. ആർ.ടി.എ. യുടെ സ്മാർട്ട് കിയോസ്‌ക്കിലൂടെ ലഭ്യമാകുന്ന എല്ലാ സേവനങ്ങളും ഐ കൗണ്ടർ വഴി ലഭിക്കും. ട്രാഫിക് പിഴ അടയ്ക്കാനും വാഹനരജിസ്‌ട്രേഷൻ പുതുക്കാനും ലൈസൻസ് പുതുക്കാനുമെല്ലാം ഇതുവഴി സാധിക്കും. നോൽ കാർഡ് പുതുക്കുന്നതുൾപ്പെടെയുള്ള കൂടുതൽ സേവനങ്ങൾ അധികം വൈകാതെ ഇതോടൊപ്പം നല്കിത്തുടങ്ങും. മലയാളം ഉൾപ്പെടെയുള്ള അഞ്ചുഭാഷകളിൽ സേവനങ്ങൾ ലഭ്യമാകും.\nഉംറമൂലിലെയും ദേരയിലെയും സേവനകേന്ദ്രങ്ങളിൽ മൂന്ന് ഐ കൗണ്ടറുകൾ വീതംവെക്കും. അതുപോലെ ദുബായ് ഫെറിയിലും മൂന്ന് പബ്ലിക്ക് ബസുകളിലും. അധികം വൈകാതെ 700 ടാക്സികളിലും ഐ കൗണ്ടർ വഴി ആർ.ടി.എ. സേവനങ്ങൾ എത്തുമെന്ന് ആർ.ടി.എ. ചെയർമാൻ മാതർ അൽ തായർ അറിയിച്ചു.\nസ്മാർട്ട് സേവനകേന്ദ്രങ്ങൾക്കും സ്മാർട്ട് കിയോസ്‌കുകൾക്കും മികച്ച പ്രതികരണം ലഭിച്ച സാഹചര്യത്തിലാണ് കൂടുതൽ സ്മാർട്ട് ഉപകരണങ്ങൾ ആർ.ടി.എ. സജ്ജമാക്കുന്നത്. ഒരു വർഷത്തിനിടെ സെൽഫ് സർവീസ് മെഷിനുകൾ വഴിയുള്ള ഇടപാടുകളിൽ 324 ശതമാനം വർധനയാണുണ്ടായത്. ആർ.ടി.എ. യുടെ സ്മാർട്ട് ചാനലുകൾ വഴി ഒരുദിവസം ശരാശരി നടക്കുന്നത് 2000 ഇടപാടുകളാണ്.


തിണ്ണം വന്നുണ്ണുകെന്നാ സുകൃതമതിയശോ-\nദാംബ കെഞ്ചുന്ന നേരം\n“ഉണ്ടോ കൊണ്ടാട്ടമിന്നിങ്ങൊരുപിടി തരുവാൻ\nകണ്ണാ, നീ,യാനിലയ്ക്കെൻ കവിതയുമൊരുനാൾ\n*കൈപ്പക്കക്കൊണ്ടാട്ടം: കൈപ്പക്കക്കു പേരു മറ്റൊന്നാവാൻ വയ്യ. ജന്മസ്വഭാവം കയ്പ്പ്. വട്ടത്തിൽ നുറുക്കിവച്ചാലൊരു ഭങ്ഗിയൊക്കെയുണ്ട്. പക്ഷെ ആ കൈപ്പുരസവും വാസനയും ഓരോ വൃത്തഖണ്ഡത്തിലുമുണ്ട്. കർമ്മസാക്ഷിയുടെ അനുഗ്രഹത്താലതു കുറെയൊക്കെ പോകും, ഉണങ്ങുമ്പോൾ. ശേഷിക്കുന്നതു മറയ്ക്കാനും പുറത്തുനിന്നു മറ്റൊന്നും വരാതിരിക്കാനും കുറച്ചു ലാവണ്യം വരുത്തണം-കൃത്രിമമായി! പോര, ഇനിയതിനെ തപ്തസ്നേഹത്തിൽ മുക്കിയിടുക. കൃഷ്ണമയമാകാൻ വെമ്പുമ്പോൾ എടുത്തു വിളമ്പാം, ഇളംചൂടോടെ. സഹതാപേന ദീയതാം....\nPosted by P.C.MADHURAJ at 1:08 PM 20 comments:\nചിന്തയും വാക്കുമെൻ ചെയ്തികളും-\nകൊണ്ടു ഞാൻ നെയ്തൊരിപ്പട്ടുവസ്ത്രം,\nഞാൻ തന്നെയെന്നേ മമതമൂലം\nഇത്തുകിലോടു മമത പക്ഷേ\nഎത്ര കാലത്തേക്കു വിസ്മരിക്കും\nഹൃത്തടം തന്നിലെ മുത്തിനെ ഞാൻ?\nപണിതിരക്കിട്ടു ഞാൻ ചെയ്തിടുമ്പോൾ\nപകലോന്റെ ചൂടൊരു ഭാരമായി\nമുരളീധരാ ഞാൻ കരുതിയില്ല..\nകര വീർപ്പുമുട്ടിച്ചു കാളിന്ദിയും\nകരൾ തുടുത്തിക്കുടിക്കുള്ളിൽ ഞാനും\nനിന്റെ കാലൊച്ചക്കു കാത്തിരിക്കേ\nവ്യർഥനിമിഷങ്ങൾ നീ വരാതെ\nകണ്ണാ കറുത്തൊരീ ലോകമൊന്നി-\nച്ചെന്നെ വെടിഞ്ഞെന്നെനിക്കു തോന്നി..\nആ മുരളീരവം കൂരിരുളിൽ\nപൊൻ കവിളായ് കുണ്ഡലങ്ങളായി\nനിൻ കടക്കണ്ണിൻ കുസൃതിയായി\nഗോപിയായ് പീലിത്തിരുമുടിയായ്, വന-\nഎത്ര നിമിഷം മറച്ചുവെക്കും\n(പത്തുപതിനഞ്ചുകൊല്ലം മുമ്പെഴുതിയ കവിതയാണ്. ഭഗവദ്ഗീതാപ്രഭാഷണം നടത്തുന്ന ശ്രീ.സന്ദീപ് ചൈതന്യ പറഞ്ഞതായി ചില കാര്യങ്ങൾ പത്രത്തിൽ കണ്ടപ്പോൾ ഇതോർമ്മ വന്നു)\nPosted by P.C.MADHURAJ at 11:44 PM4comments:\nവിളമ്പുകാരോരോരുത്തർ വരിയായി വന്നൂ;\nവിഭവങ്ങൾ വഴിപോലെ വിളമ്പിയും തന്നൂ;\nവാട്ടിയതാണില; വെള്ളംവീഴ്ത്തി ശുദ്ധമാക്കി;\nകീറലില്ല പോറലില്ല നോക്കിബോദ്ധ്യമാക്കി;\nഊണിനാണീയില, നേരമേറെ ലാളിക്കേണ്ട-\nസദ്യതന്ന ഭൂപതിക്കു സദ്യശസ്സേ ചേരൂ!\nഭിന്നമാണു രുചി ലോകർക്കെന്നതിത്ര നന്നായ്\n(അഹം വൈശ്വാനരോ ഭൂത്വാ\nപചാമ്യന്നം ചതുർവ്വിധം- എന്നു ഭഗവദ്ഗീത)\nഖാദ്യം,ചോഷ്യം,ലേഹ്യം,പേയം എന്നിങ്ങനെഭോജ്യവസ്തുക്കൾ നാലുതരം.\nPosted by P.C.MADHURAJ at 3:42 AM5comments:\nകിഴിഞ്ഞുചാടും ട്രൌസര് കയറ്റി, നെഞ്ഞുന്തിച്ചു,\nകുഞ്ഞുണ്ണി തന് തോഴരോടോതിയതെന്താണെന്നോ?\nഞാനുമച്ഛനും കൂടി വെച്ചതാണല്ലോ വാഴ;\nവേണെങ്കില്‍ത്തരാം കുല പഴുത്താലോരോ പഴം!\nകുഴി കുത്തിയതച്ഛന്; എങ്ങുനിന്നാവോ കന്നു\nകൊണ്ടുവന്നതുമച്ഛന്; വളവും തോലും*കൊണ്ടു\nമണ്ണുകൂട്ടിയതച്ഛന്; നിത്യവും നനച്ചതും;\nമഴ വന്നപ്പോള് തോലും വെണ്ണീരും മണ്ണും കൂട്ടി\nകൂടമാക്കിയതച്ഛന്; കാറ്റു വന്നെത്തും മുമ്പേ\nമുള കെട്ടിയതച്ഛന്; വൈകാതെ വരും കുല-\nയെന്നു ചൊന്നതും, പിന്നെ മടിച്ചു പുറത്തേയ്ക്കു\nപറിച്ചു തേനുണ്മതു കാണുവാനെന്നെത്തോളി-\nലേറ്റിയെത്രയോനേരം നിന്നതുമച്ഛന്; കുല\nചിങ്ങമാവണം മൂക്കാനെന്നു ചൊന്നതുമച്ഛന്;\nകാണുകിക്കുല, യിതു കാണുമ്പോളറിയില്ലേ\nഞാനുമച്ഛനും കൂടി വെച്ചതാണല്ലോ വാഴ!\n*തോല്= വളമായി ഇടുന്ന പച്ചിലയ്ക്കു പറയുന്ന ഗ്രാമ്യപദം\nPosted by P.C.MADHURAJ at 5:42 PM2comments:\nപുത്തനാം ദൈവം പറഞ്ഞുവത്രേ, യിനി-\nപ്പറ്റില്ല വാഴുവാന് കല്ലിലും മണ്ണിലും-\nക്കൊച്ചുകുടിലിന് വിളക്കും വെളിച്ചവും!\nബുദ്ധനോതീ കല്ലിലില്ല ദൈവം? ലഘു-\nആരും മരിക്കാത്ത വീട്ടില്‍നിന്നിത്തിരി\n‘മോരു’ ചോദിപ്പിച്ചു നേരറിയിച്ചതും\nഹിംസ പാടില്ലെന്നു ശാഠ്യം പിടിച്ചതും\nനര്‍ത്ഥം വെടിഞ്ഞു യാഥാര്‍ത്ഥ്യം ഗ്രഹിച്ചതും-\nഒക്കെ മനസ്സിലാക്കീടുന്നു ഞങ്ങളി-\nഒന്നൊഴിച്ചൊക്കെ മനസ്സിലായ്- ഈശ്വരന്\nചൊന്നുവോ കല്ലില് വാഴില്ലെന്നു തീര്‍ച്ചയായ്?\nഏതു ദൈവത്തെയും കല്ലില് വരുത്തുവാന്\nഏതോ ശിലായുഗം തൊട്ടു ശീലിച്ചവര്\nഏതു പ്രതിമയും വാഴിക്കുവാന് വേണ്ട\nപീഠവും കോവിലും തീര്‍ക്കാന് പഠിച്ചവര്\nപുത്തന് ദൈവത്തെയും വൃത്തിയായ് കല്ലിലേ\nഎന്തറിഞ്ഞൂ ഞങ്ങള്? പണ്ടത്തെത്തമ്പുരാ-\nനേതു മൂഢന്നുമേ കാണാന് കഴിയുവോന്;\nക്കാല്പാടിലും** കൂടി വാഴാന് കഴിയുവോന്;\nമുദ്ധരിക്കാന് വഴിയുണ്ടെന്നു ചൊന്നവന്\nഏതുപേര് ചൊല്ലി വിളിക്കിലും വന്നിടാ-\nവീണ്ടുമെത്തീടും വെളിച്ചം വിതയ്ക്കുവാന്!\nനക്ഷത്രചിഹ്നമുള്ള വാക്കുകള്‍ക്കു കവിതയില് ധരിക്കേണ്ട അവാച്യാര്‍ഥങ്ങള്:\n*അക്രൂരഭാവം=പ്രതീകങ്ങളിലും ഭക്തരിലും ഈശ്വരസാന്നിധ്യം അനുഭവപ്പെടുന്ന അവസ്ഥ.\n**കാളിന്ദീതീരത്തു ശ്രീകൃഷ്ണന്റെ കാലടിപതിഞ്ഞ മണലില്‍കിടന്നുരുണ്ടുവത്രേ അക്രൂരന്!\nPosted by P.C.MADHURAJ at 2:12 AM4comments:\nPosted by P.C.MADHURAJ at 12:11 PM 11 comments:\nകുളിച്ചു, കാലപ്പെണ്ണു, കര്‍ക്കടമുടി കോതി,\nപൂചൂടി നില്പാ,ണാരോ വരുന്നുണ്ടത്രേ കാണാന്!\nമന്നനാകിലും ഭിക്ഷാംദേഹിയാകിലും കൊള്ളാം;\nPosted by P.C.MADHURAJ at 6:30 PM No comments:\n“ഉമ്മ വച്ചിടണമെങ്കില് നീ തരികവെണ്ണ, മാലയിതു ചൂടുവാന്\nസമ്മതിപ്പതിനു വെണ്ണ, ഞാന്‍മുരളിയൂതുവാനുരുള വേറെയും”\nഅമ്മയോടു മണിവര്‍ണ‍നോതിയതറിഞ്ഞു ദേവമുനിസങ്കുലം\nബ്രഹ്മസാധന വെടിഞ്ഞു വല്ല വഴിതേടി, വല്ലവികളാകുവാന്!\nമണ്ണിലുണ്ടു, കരിവിണ്ണിലുണ്ടു, കളിയാടിടുന്ന കലമാനിലും\nകണ്ണടച്ചു നറുപാല്‍കുടിയ്ക്കുമൊരുപൂച്ച, പൂ, പുഴ,പശുക്കളില്-\nകണ്ണിനുള്ള വിഷയങ്ങളായവയിലൊക്കെ രാധികയറിഞ്ഞതാ\nവെണ്ണ കട്ടവനെ;യന്നുതൊട്ടു ഹരി,കണ്ണനെന്ന വിളി കേട്ടുപോല്!\nചെന്താര്‍ച്ചുണ്ടാ മുളംതണ്ടിനു മധുവഴിയുംചുംബനം നല്‍കിയാല-\nപ്പൂന്തേനേന്തും സമീരന്‍തൊടുമളവു കുളിര്‍ത്തേതു പുല്ലും തളിര്‍ക്കും;\nകന്ദര്‍പ്പാസ്ത്രങ്ങളാകാന് വിടരുമലരു, പൂക്കൂട ഗോപീഹൃദന്തം;\nവൃന്ദാരണ്യത്തെ വര്‍ഷം മുഴുവനുമണിയിച്ചൂ മുകുന്ദന്, വസന്തം!\n“ഉണ്ണിക്കൃഷ്ണനു തൊട്ടിടാന്‍കഴിയുകില്ലത്രയ്ക്കു പൊക്കത്തിലാ-\nഗാത്രം താങ്ങുമനന്ത; നഗ്രജവചസ്സങ്കാശഹാസം തൊഴാം!\nPosted by P.C.MADHURAJ at 9:24 PM2comments:\nന്നാലോചിയ്ക്കെ, യകിട്ടിലപ്പടി ചുര-\nന്നത്രേ കറമ്പിയ്ക്കു പാല്;\nPosted by P.C.MADHURAJ at 6:37 PM2comments:\nനിയമഭങ്ഗം കാലിക്കോലിനുമെന്തുഭങ്ഗി മുരളീ-കൃഷ്ണന്‍പി...


ടെക്‌നോപാർക്ക് മൂന്നാംഘട്ടം മുന്നോട്ട് ; വരും അരലക്ഷം തൊഴില് | Kerala | Deshabhimani | Friday Oct 30, 2020\nമിൽജിത് രവീന്ദ്രൻUpdated: Friday Oct 30, 2020\nമൂന്നാംഘട്ട പ്രവർത്തനവുമായി മുന്നോട്ടുപോകാൻ സുപ്രീംകോടതി അനുമതി നൽകിയതോടെ ടെക്‌നോപാർക്കിന്റെ വികസനത്തിന് വേഗകുതിപ്പ്. 90.12 ഏക്കറിൽ 50 ലക്ഷം ചതുരശ്രയടിയാണ് മൂന്നാംഘട്ടത്തിൽ ഉയരുക. 50,000 നേരിട്ടുള്ള തൊഴിലവസരവും സൃഷ്ടിക്കപ്പെടും. ആഗോള കമ്പനിയായ ടോറസിന്റെ തിരുവനന്തപുരം ഡൗൺ ടൗൺ പദ്ധതിയാണ് മൂന്നാംഘട്ടത്തിൽ പ്രധാനം. 2018 ഡിസംബറിൽ പദ്ധതിക്ക് തുടക്കം കുറിച്ചെങ്കിലും തോമസ് ലോറൻസ് എന്നയാൾ കോടതിയെ സമീപിച്ചതോടെ നിർമാണം നിലച്ചു. ഹർജി തള്ളിയതോടെ നിർമാണം പുനരാരംഭിക്കാം.\n1500 കോടി രൂപയുടേതാണ് ടോറസ് പദ്ധതി. പൂർത്തിയായാല് കുറഞ്ഞത് 20,000 പേർക്ക് നേരിട്ട് തൊഴിൽ ലഭിക്കും. കൂടാതെ അനുബന്ധ തൊഴിലവസരങ്ങളുമുണ്ടാകും. 10 ലക്ഷം ചതുരശ്രയടിവീതമുള്ള ആദ്യഘട്ടം 2022 മാർച്ചിലും രണ്ടാംഘട്ടം 2024 ജൂലൈയിലും പൂർത്തിയാകും. പ്രത്യേക സാമ്പത്തികമേഖലയ്‌ക്കു പുറത്തെ പദ്ധതികളും ടോറസ് ഡൗൺടൗണിൽ ഉൾപ്പെടും. നാല് ലക്ഷം ചതുരശ്രയടിയിലെ ഐടി എ ഗ്രേഡ് ഓഫീസ് പദ്ധതി 2022 മാർച്ചിലും 8.6 ലക്ഷം ചതുരശ്രയടിയുടെ റീട്ടെയിൽ മാൾ 2013 ഡിസംബറിലും 210 മുറിയുള്ള ബിസിനസ് ഹോട്ടൽ 2023 ഡിസംബറിലും പൂർത്തിയാകും.\nമൂന്നാംഘട്ട വികസനത്തിന്റെ ഭാഗമായി ടെക്‌നോപാർക്ക് പാട്ടത്തിനു നൽകിയ ഭൂമിയിലും പദ്ധതികൾ വരും. വിൻവിഷ് ടെക്‌നോളജീസിനും സ്‌റ്റാൻഡ് ഔട്ട് ഐടി സൊലൂഷൻസിനും ഒരേക്കർ ഭൂമിവീതമാണ് വിട്ടുനൽകുന്നത്. ഇവിടെ കമ്പനികളുടെ കെട്ടിടങ്ങൾ ഉയരും. വിർച്വസ് ഗ്രീൻ സ്‌പെയ്‌സിന് വിട്ടുനൽകിയ രണ്ടേക്കറിൽ രണ്ടു ലക്ഷം ചതുരശ്രയടിയിൽ ഐടി സ്‌പെയ്‌സ് നിർമിക്കും. കെയ്‌സിന് (കേരള അക്കാദമി ഫോർ സ്‌കിൽസ് എക്‌സലൻസ്) ഒരേക്കറും വിട്ടു നൽകി.\nകേന്ദ്ര ഏജൻസികളിലും സ്‌റ്റേഷനുകളിലും സിസിടിവി നിര്‍ബന്ധം : സുപ്രീംകോടതി ഉത്തരവ്\nസിദ്ദിഖ്‌കാപ്പന്റെ അറസ്റ്റ് : ഭാര്യയെയും മകളെയും കക്ഷിചേർക്കാൻ സുപ്രീംകോടതി അനുമതി\nകശ്‌മീര് ഭൂനിയമം ചോദ്യംചെയ്‌ത് സിപിഐ എം സുപ്രീംകോടതിയിൽ


കോഴിക്കോട് ജില്ലയില് ഇഞ്ചോടിഞ്ച് പോരാട്ടം, ടിപി രാമകൃഷ്ണന് പിന്നില്, കൊയിലാണ്ടിയില് കാനത്തില് ജമീല; ബാലുശ്ശേരിയില് എല്‍ഡിഎഫ് ലീഡ് തിരിച്ചു പിടിച്ചു - ഇ വാർത്ത | evartha kerala election\nകോഴിക്കോട് ജില്ലയില് ഇഞ്ചോടിഞ്ച് പോരാട്ടം, ടിപി രാമകൃഷ്ണന് പിന്നില്, കൊയിലാണ്ടിയില് കാനത്തില് ജമീല; ബാലുശ്ശേരിയില് എല്‍ഡിഎഫ് ലീഡ് തിരിച്ചു പിടിച്ചു\nകോഴിക്കോട് ജില്ലയില് ഇഞ്ചോടിഞ്ച് പോരാട്ടം. കൊയിലാണ്ടിയില് എല്‍ഡിഎഫ് സ്ഥാനാര്‍ത്ഥി കാനത്തില് ജമീല 100 വോട്ടിന് മുന്നില്. ബാലുശ്ശേരിയില് എല്‍ഡിഎഫ് സ്ഥാനാര്‍ത്ഥി സച്ചിന് ദേവിന് 1500 മുന്നില്. എലത്തൂര് മണ്ഡലത്തില് എല്‍ഡിഎഫ് സ്ഥാനാര്‍ത്ഥി എകെ ശശീന്ദ്രന് 165 മുന്നില് . കോഴിക്കോട് നോര്‍ത്തിലും എല്‍ഡിഎഫ് മുന്നില്.200 വോട്ടിനാണ് തോട്ടത്തില് രവീന്ദ്രിന് ലീഡ് ചെയ്യുന്നത്. വടകരയില് യുഡിഎഫ് മുന്നില്. കെകെ രമ 551 വോട്ടിനാണ് ലീഡ് ചെയ്യുന്നത്.\nകോഴിക്കോട് സൗത്തില് എല് ഡി എഫ് മുന്നില്. മണ്ഡലത്തില് ലീഡ് നില മാറി മറിയുകയാണ്. മൂന്ന് വോട്ടിനാണ് എല്‍ഡിഎഫ് മുന്നില് നില്‍ക്കുന്നത്. പേരാമ്പ്രയില് മന്ത്രി ടിപി രാമകൃഷ്ണനെ പിന്നിലാക്കി 978 വോട്ടുകള്‍ക്ക് യുഡിഎഫ് ലീഡ് ചെയ്യുകയാണ്. സംസ്ഥാനത്ത് കേരളാ നിയമസഭാ തെരഞ്ഞെടുപ്പ് വോട്ടെണ്ണല് പുരോഗമിക്കുന്നു. ജനവിധി അറിയാന് ഇനി മണിക്കൂറുകള് മാത്രം.


കൊറോണ: യൂറോപ്പിൽ മരണം ഉയരുന്നു - Janayugom Online\nWednesday 26, January 2022\nMarch 11, 2020, 10:49 pm\nകൊറോണ: യൂറോപ്പിൽ മരണം ഉയരുന്നു\nയൂറോപ്യൻ രാജ്യങ്ങളെ കൂടുതൽ ഭീതിയിലാക്കി കൊറോണ വൈറസ് അതിവേഗം പടരുന്നു. ബ്രിട്ടനിൽ മരണം എട്ടായി ഉയർന്നു. നിരവധിപേരിൽ പുതുതായി രോഗബാധ സ്ഥിരീകരിച്ചു. ബ്രിട്ടീഷ് ആരോഗ്യമന്ത്രിയ്ക്ക് കൊറോണ സ്ഥിരീകരിച്ചിരുന്നു. ഇതിന് പുറമെ ഒരു എംപിക്കും കൊറോണ ബാധ സംശയിക്കുന്നുണ്ട്. കൊറോണ തകർത്തുകളഞ്ഞ ഇറ്റലിക്ക് പുറമെ സ്പെയിൻ, പോളണ്ട് തുടങ്ങിയ രാജ്യങ്ങളും സ്കൂളുകൾ അടക്കം അടച്ചിട്ട് കടുത്ത നിയന്ത്രണങ്ങളിലേക്ക് കടക്കുകയാണ്. മന്ത്രിയും കൺസര്‍വേറ്റീവ് പാര്‍ട്ടി എംപിയുമായ നദീന് ഡോറിസിനാണ് കൊറോണ വൈറസ് ബാധ സ്ഥിരീകരിച്ചിരിക്കുന്നത്. താന് ഇപ്പോള് വീട്ടില് സ്വയം നിരീക്ഷണത്തിലാണെന്നും പത്രക്കുറിപ്പിൽ മന്ത്രി അറിയിച്ചിട്ടുണ്ട്. കൊറോണ വൈറസ് ബാധയുമായി ബന്ധപ്പെട്ട നിയമനിര്‍മ്മാണത്തില് സുപ്രധാന പങ്കുവഹിച്ചയാളാണ് 62 കാരിയായ നദീന്. ഇതിന്റെ രേഖകളില് ഒപ്പുവെയ്ക്കവേ ക്ഷീണിതയായ മന്ത്രി കുഴഞ്ഞുവീഴുകയായിരുന്നു.\nവൈറസ് ബാധിതര്‍ക്ക് ഇന്‍ഷുറന്‍സ് അടക്കം സംരക്ഷണം ഉറപ്പുവരുത്തുന്നതായിരുന്നു നിയമം. ഇതിനിടയില് മന്ത്രിയ്ക്ക് എവിടെനിന്നാണ് വൈറസ് ബാധ ഉണ്ടായതെന്ന് കണ്ടെത്താന് ആരോഗ്യവിദഗ്ധര് കഠിന പ്രയത്നത്തിലാണ്. പ്രധാനമന്ത്രി അടക്കം നിരവധി പ്രമുഖരുമായി നദീന് ഇടപഴകിയിരുന്നതായി റിപ്പോര്‍ട്ടുകള് ഉണ്ട്. മന്ത്രിയുടെ നിലയില് പേടിക്കാനുള്ള ഒന്നും ഇല്ലെന്നും ആരോഗ്യനില തൃപ്തികരമാണെന്നും ആരോഗ്യവകുപ്പ് വ്യക്തമാക്കിയിട്ടുണ്ട്. ഇതിന് പുറമെ എംപി റേച്ചൽ മസ്കൽ ആണ് കൊറോണ സംശയത്തെത്തുടർന്ന് നിരീക്ഷണത്തിലുള്ളത്. ഇതുവരെയായി ബ്രിട്ടനില് 370 പേര്‍ക്കാണ് കൊറോണ സ്ഥിരീകരിച്ചത്. ആറുപേര് കൊറോണ ബാധിച്ച് മരണമടയുകയും ചെയ്തു. ഗ്രാൻഡ് പ്രിൻസസ് കപ്പലിലുള്ള 130 ബ്രിട്ടീഷ് പൗരന്മാരെ രാജ്യത്തേക്ക് മടക്കിക്കൊണ്ടുവരാൻ സർക്കാർ നടപടി തുടങ്ങിയിട്ടുണ്ട്. അതിനിടെ ബെൽജിയത്തിൽ ആദ്യമരണം റിപ്പോർട്ട് ചെയ്തു.\nരോഗബാധ സ്ഥിരീകരിച്ച 90 വയസുകാരനാണ് ബ്രസൽസിൽ മരിച്ചത്. ഫ്രാൻസിൽ ഇതുവരെ 1784 പേർക്ക് കൊറോണ സ്ഥിരീകരിച്ചു. 33 മരണമാണ് ഇതുവരെ ഉണ്ടായിട്ടുള്ളത്. 84 പേര് അത്യാസന്ന നിലയിലാണെന്ന് സർക്കാർ വൃത്തങ്ങൾ അറിയിച്ചിട്ടുണ്ട്. ലോകത്ത് ഇതുവരെ 4286 പേരാണ് കൊറോണ ബാധിച്ച് മരിച്ചത്. ചൈനയിൽ 3,158 പേർ മരിച്ചു. 80000 ത്തിലേറെപ്പേർ രോഗബാധിതരാണ്. എന്നാൽ പുതുതായി രോഗബാധിതരാകുന്നവരുടെ എണ്ണത്തിൽ കുറവുവന്നിട്ടുണ്ട്. ഇറ്റലിയിൽ രോഗബാധിതരുടെ എണ്ണം പതിനായിരം പിന്നിട്ടു. ഇറാനിലും ദക്ഷിണകൊറിയയിലും എണ്ണായിരത്തിലേപ്പേർ രോഗബാധിതരാണ്. ഇറ്റലിയിൽ 631 പേരും ഇറാനിൽ 291 പേരും ഇതുവരെ മരണമടഞ്ഞു.\nEnglish Summary: corona cases increase in Europe\neurope covid 19 corona threat\nവനിതാ പൊലീസിന് ഫോണിൽ അസഭ്യം; പ്രതിക്ക് മൂന്നുവർഷം തടവ്\n5,000 താലിബാൻ തടവുകാരെ മോചിപ്പിക്കാൻ തീരുമാനം\nവിദേശ പഠനം: വിദ്യാര്‍ത്ഥികളുടെ എണ്ണത്തില് ഗണ്യമായ കുറവ്\nക്രിഡൻസ് ഹോസ്പിറ്റലിൽ ചികിത്സാ പിഴവ് മൂലം യുവതി മരിച്ചു\nകോവിഡ്; സർക്കാർ ക്വാറന്റെെൻ ഒഴിവാക്കി, ഇനി മുതൽ ഹോം ക്വാറന്റെെൻ


3 Hours 21 Minutes 35 Seconds Ago\nബഹുസ്വരതയാണ് ഇന്ത്യയുടെ ശക്തി. 40 കോടി ജനങ്ങളെ ബാങ്കിംഗ് മേഖലയുമായി ബന്ധിപ്പിച്ചു. ഇന്ത്യ ലോകത്തെ ആദ്യ ഡിഎന്‍എ വാക്‌സീന് വികസിപ്പിച്ചു.\nലോകത്ത് സങ്കുചിത ചിന്തയും തീവ്രവാദവും പടരുകയാണെന്നും ഇത് നേരിടാന് ശാസ്ത്ര മൂല്യങ്ങളില് അധിഷ്ഠിതമായ പഠനം ആവശ്യമാണെന്നും പ്രധാനമന്ത്രി നരേന്ദ്രമോദി. ഇന്ത്യ വളരുമ്പോള് ലോകം വളരുന്നു. ഇന്ത്യ മാറുമ്പോള് ലോകം വളരുകയാണെന്നും മോദി യുഎന് ആസ്ഥാനത്ത് നടത്തിയ പ്രസംഗത്തില് പറഞ്ഞു.\nബഹുസ്വരതയാണ് ഇന്ത്യയുടെ ശക്തി. 40 കോടി ജനങ്ങളെ ബാങ്കിംഗ് മേഖലയുമായി ബന്ധിപ്പിച്ചു. ഇന്ത്യ ലോകത്തെ ആദ്യ ഡിഎന്‍എ വാക്‌സീന് വികസിപ്പിച്ചു. 12 വയസിനു മുകളിലുള്ള എല്ലാവര്‍ക്കും വാക്‌സീന് നല്കാന് ഇന്ത്യ തയ്യാറാണ്. ജനാധിപത്യമൂല്യങ്ങളിലൂന്നിയ സാങ്കേതിക വിദ്യ അനിവാര്യമാണെന്നും മോദി പറഞ്ഞു. വാക്‌സീന് ഉത്പാദനത്തിന് ആഗോള കമ്പനികളെ സ്വാഗതം ചെയ്യുന്നു.\nപാകിസ്താനെതിരെ പരോക്ഷമായും മോദി വിമര്‍ശമുന്നയിച്ചു ഭീകരതയെ ചില രാജ്യങ്ങള് രാഷ്ട്രീയ ആയുധമാക്കുകയാണെന്നും ലോകമെങ്ങും തീവ്രവാദവും മൗലികവാദവും വര്‍ധിക്കുകയാണെന്നും പ്രധാനമന്ത്രി വ്യക്തമാക്കി. ഭീകരതയെ രാഷ്ട്രീയ ആയുധമാക്കുന്നവര്‍ക്ക് അത് വിനയാകും. അഫ്ഗാനിസ്താനെ സ്വാര്‍ഥ ലാഭത്തിന് വേണ്ടി ഉപയോഗിക്കരുത്.\nഅഫ്ഗാനിസ്ഥാന് ഭീകരസംഘടനകളുടെ മണ്ണാക്കി മാറ്റാനാവില്ല. അഫ്ഗാനിസ്ഥാനിലെ സ്ഥിതി ചിലര് ഭീകരവാദം പടര്‍ത്താന് മുതലെടുക്കുന്നു. അഫ്ഗാനിസ്ഥാനിലെ സ്ത്രീകളും കുട്ടികളും ഉള്‍പ്പടെയുള്ള ന്യൂനപക്ഷങ്ങള്‍ക്ക് ലോകത്തിന്റെ സഹായം ആവശ്യമാണ്. ഭീകരവാദത്തിലൂടെ നിഴല് യുദ്ധം തടയുന്നതില് യുഎന്നിന് വീഴ്ച പറ്റി. കൊവിഡിന്റെ ഉല്പത്തി കണ്ടെത്തുന്നതിലും യുഎന് സംശയത്തിന്റെ നിഴലിലായി. യുഎന് ശക്തിപ്പെടുത്തണമെന്നും മോദി പറഞ്ഞു.\nകോവാക്‌സിന് ആഗോള അംഗീകാരം നല്‍കിയില്ല, കൂടുതല് വ്യക്തത തേടി ലോകാരോഗ്യ സംഘടന\n25 കോടി ആവശ്യപ്പെട്ടെന്ന ആരോപണം ; സമീര് വാങ്കഡെയെ വിജിലന്‍സ് ഇന്ന് ചോദ്യം ചെയ്യും\nഞങ്ങള് ജയിച്ചൂവെന്ന പേരില് പാക് ടീമിന്റെ വിജയം ആഘോഷിച്ച് അധ്യാപിക ; ജോലിയില് നിന്ന് പുറത്താക്കി\nവനിതാ ഹോസ്റ്റലില് പാക് വിജയാഘോഷം ; പാക് അനുകൂല മുദ്രാവാക്യം വിളി ; കശ്മീരിലെ മെഡിക്കല് വിദ്യാര്‍ത്ഥികള്‍ക്കെതിരെ യുഎപിഎ ചുമത്തി\nഞാന് ബിജെപി എംപിയാണ്, ഇഡി തൊടില്ല; സഞ്ജയ് പാട്ടീലിന്റെ പരാമര്‍ശം വിവാദത്തില്\nപത്തുലക്ഷം രൂപ വരെ സൗജന്യ ചികിത്സ ; കാര്‍ഷിക വായ്പകള് എഴുതി തള്ളും ; പ്രഖ്യാപനങ്ങളുമായി പ്രിയങ്ക ഗാന്ധി\nസര്‍ക്കാര് ജീവനക്കാര്‍ക്ക് സ്മാര്‍ട്ട് വാച്ച് ; ഹാജറും ഡ്യൂട്ടി സമയത്തെ നീക്കവും നിരീക്ഷിക്കുമെന്നും ഹരിയാന മുഖ്യമന്ത്രി\nപിഞ്ചുകുഞ്ഞിനെ അമ്മ കഴുത്തുഞെരിച്ചു കൊലപ്പെടുത്തി; മൂത്ത മകന്റെ സഹായത്തോടെ മൃതദേഹം സംസ്‌കരിച്ചു\nഡല്‍ഹിയില് ആറ് വയസുകാരി ബലാത്സംഗത്തിനിരയായി; സിസിടിവിയില് പ്രതിയുടെ ദൃശ്യം


സാക്ഷിയെ ഭീഷണിപ്പെടുത്തിയ പ്രതി അറസ്റ്റില് : Deepika.com Nattu Visesham\nസാക്ഷിയെ ഭീഷണിപ്പെടുത്തിയ പ്രതി അറസ്റ്റില്\nMonday, March 25, 2019 12:00 AM IST\nനാദാപുരം: തൂണേരി ഗ്രാമ പഞ്ചായത്തിലെ മുടവന്തേരിയില് സൈനികനെ തട്ടിക്കൊണ്ടു വധിക്കാന് ശ്രമിച്ച കേസിലെ സാക്ഷിയെ ഭീഷണിപ്പെടുത്തിയ പ്രതി അറസ്റ്റിലായി. കേസിലെ ആറാം പ്രതിയും മുടവന്തേരി സ്വദേശിയുമായ പടിഞ്ഞാറയില് അബ്ദുള് യാസീറിനെ (30)യാണ് നാദാപുരം എസ്‌ഐ എസ്. നിഖില് അറസ്റ്റു ചെയ്തത്.\nകേസിന്‍റെ വിചാരണ കോഴിക്കോട് സെഷന്‍സ് കോടതിയില് നടന്നു വരികയാണ്. കേസിലെ മൂന്നാം സാക്ഷിയും ഇരിങ്ങണ്ണൂര് സ്വദേശിയുമായ എടക്കണ്ടി ബാബുവിനെയാണ് പ്രതി ഭീഷണിപ്പെടുത്തിയത്. ബാബു കേസില് സെഷന്‍സ് കോടതിയില് കഴിഞ്ഞ മാസം സാക്ഷി മൊഴി നല്‍കിയിരുന്നു. ഭാര്യയെയും കുട്ടികളെയും ഒപ്പം പോകുന്നതിനിടയില് ശനിയാഴ്ച വൈകുന്നേരം അഞ്ചരയോടെയാണ് ഇരിങ്ങണ്ണൂര് ടൗണില് വച്ചാണ് സംഭവം. ബാബു നാദാപുരം ഡിവൈഎസ്പി ഓഫീസില് പരാതി നല്‍കുകയും കേസെടുക്കാന് ഡിവൈഎസ്പി ആവശ്യപ്പെടുകയുമായിരുന്നു. 2010 ഒക്ടോബര് ഇരുപത്തി ഒന്നിനായിരുന്നു നാട്ടില് അവധിക്ക് വന്ന സൈനികന് കുട്ടങ്ങാത്ത് സജിനിനെ തൂണേരിയിലെ പനാടതാഴെ സ്ഥലത്ത് വച്ച് ഒരു സംഘമാളുകള് കാറില് തട്ടിക്കൊണ്ടു പോയി മര്‍ദ്ദിച്ച് അവശനാക്കിയത്.\nപിന്നീട് ഇയാളെ മൃതപ്രായമായ അവസ്ഥയില് തൂണേരി പാറക്കടവ് റോഡരികില് ഉപേക്ഷിക്കുകയായിരുന്നു. താടിയെല്ലുകള് തകര്‍ന്ന ഇയാള് മാസങ്ങളോളം പൂനയിലെ സൈനിക ആശുപത്രിയില് ചികിത്സയിലായിരുന്നു.\nകേസില് പ്രായപൂര്‍ത്തിയാകാത്ത ഒരാള് ഉള്‍പ്പെടെ പതിമൂന്നു പേരാണ് പ്രതികളായുള്ളത്.


രാഹുല് ഗാന്ധിയെ സ്വീകരിക്കാനെത്തിയ സുധീരന് പടയൊരുക്കം സമാപന സമ്മേളനത്തില് നിന്ന് 'പുറത്തായത്' എങ്ങനെ? - ഇ വാർത്ത | evartha\nരാഹുല് ഗാന്ധിയെ സ്വീകരിക്കാനെത്തിയ സുധീരന് പടയൊരുക്കം സമാപന സമ്മേളനത്തില് നിന്ന് ‘പുറത്തായത്’ എങ്ങനെ?\nതിരുവനന്തപുരം: രാഹുല് ഗാന്ധി പങ്കെടുത്ത പടയൊരുക്കം ജാഥയുടെ സമാപന ചടങ്ങില് നിന്നും വിഎം സുധീരന് വിട്ടുനിന്നത് കോണ്‍ഗ്രസില് മറ്റൊരു വിവാദത്തിന് തുടക്കമിട്ടു. രാവിലെ എയര്‍പ്പോര്‍ട്ടില് രാഹുല് ഗാന്ധിയെ സ്വീകരിക്കാന് സുധീരന് എത്തിയിരുന്നു.\nഎന്നാല് തിരുവനന്തപുരം സെന്‍ട്രല് സ്റ്റേഡിയത്തില് വച്ച് രാഹുല് ഗാന്ധി ഉദ്ഘാടനം ചെയ്ത സമാപന ചങ്ങില് നിന്ന് വിഎം സുധീരന് വിട്ടുനില്‍ക്കുകയായിരുന്നു. രമേശ് ചെന്നിത്തലയുമായുള്ള അഭിപ്രായ ഭിന്നത രാഹുല് ഗാന്ധിയെ അറിയിക്കാന് വേണ്ടിയാണ് സുധീരന് വിട്ടു നിന്നതെന്നാണ് കിംവദന്തികള് പ്രചരിച്ചത്.\nഎന്നാല് ഇപ്പോള് പറത്തു വരുന്ന റിപ്പോര്‍ട്ടുകള് പ്രകാരം വി.എം സുധീരന്റെ വിട്ടുനില്‍ക്കല് ഓഖി ദുരന്തത്തിനിടെ സമ്മേളനം നടത്തിയതിനാലാണെന്നാണ്. ഓഖി ചുഴലിക്കാറ്റില്‍പ്പെട്ട മല്‍സ്യത്തൊഴിലാളികളെ കണ്ടെത്താനുള്ള സാഹചര്യത്തില് പടയൊരുക്കം സമാപന സമ്മേളനം വേണ്ടെന്നും, ഇതെല്ലാം അവസാനിച്ച ശേഷം സമ്മേളനം നടത്താമെന്നുമായിരുന്നു സുധീരന് അടക്കമുള്ളവരുടെ അഭിപ്രായം.\nരാഹുല് ഗാന്ധി ദുരിത ബാധിതരെ സന്ദര്‍ശിക്കുന്ന പരിപാടി മാത്രമാക്കുന്നതാണ് ഉചിതമെന്ന് മുതിര്‍ന്ന നേതാക്കളും അഭിപ്രായപ്പെട്ടു. പക്ഷേ ആഘോഷങ്ങള് പരമാവധി ഒഴിവാക്കി പടയൊരുക്കം സമ്മേളനം നടത്താനായിരുന്നു യു.ഡി.എഫ് തീരുമാനം.\nഈ സാഹചര്യത്തിലാണ് വി.എം സുധീരന് വിട്ടു നിന്നത് എന്നാണ് റിപ്പോര്‍ട്ടുകള്. ഓഖി ദുരന്തത്തിന്റെ ദുഖാവസ്ഥ നിലനില്‍ക്കുമ്പോള് സമ്മേളനത്തില് പങ്കെടുക്കാന് പ്രയാസമുണ്ടെന്ന് അദ്ദേഹം കേന്ദ്ര നേതൃത്വത്തെ അറിയിച്ചുവെന്നാണ് വിവരം. ഇതേക്കുറിച്ച് പരസ്യ ചര്‍ച്ചയ്ക്കില്ലെന്നാണ് വി.എം സുധീരന് പ്രതികരിച്ചത്. തിങ്കളാഴ്ച നടക്കാനിരിക്കുന്ന കെ.പി.സി.സി യോഗത്തില് ഇക്കാര്യം ചര്‍ച്ചയാകാനിടയുണ്ട്.


ചേര്‍ത്തല യുഡിഎഫിന്, സമത്വമുന്നണിക്ക് മുന്നേറ്റം :: Janmabhumi Daily\nSaturday7November 2015 10:04 pm IST\nചേര്‍ത്തല: സമത്വമുന്നണി സഖ്യത്തിന് വന് മുന്നേറ്റം. നഗരസഭാ ഭരണം യുഡിഎഫ് നിലനിര്‍ത്തിയെങ്കിലും ഇരു മുന്നണികളിലെയും പ്രമുഖര് നിലംപൊത്തി. നഗരസഭയില് ഒന്‍പതിടങ്ങളില് ബിജെപി സമത്വമുന്നണി സഖ്യം രണ്ടാം സ്ഥാനത്തെത്തി. നഗരസഭയിലെ എല്ലാ വാര്‍ഡുകളിലും മുന് വര്‍ഷങ്ങളിലേക്കാള് കൂടുതല് വോട്ടുകള് മുന്നണിക്ക് ലഭിച്ചു. കഴിഞ്ഞ തെരഞ്ഞെടുപ്പില് ബിജെപി മല്‍സരിച്ച അഞ്ച് സീറ്റില് നിന്നും ആകെ ലഭിച്ചത് 168 വോട്ടുകളാണ്. എസ്എന്‍ഡിപി യുമായുള്ള കൂട്ടുകെട്ടിലൂടെ ഇക്കുറി 32 വാര്‍ഡുകളില് സ്ഥാനാര്‍ത്ഥികളെ നിര്‍ത്താനായതും കൂടുതല് വോട്ട് നേടാനായതും സഖ്യത്തിന്റെ വിജയമായി നിരീക്ഷകര് വിലയിരുത്തുന്നു. മിക്ക വാര്‍ഡുകളിലും ഇടതുമുന്നണിയുടെ കനത്ത പരാജയത്തിന് സഖ്യം നിര്‍ണായക ഘടകമായി. ബിജെപി വോട്ടുകള് കൃത്യമായി മുന്നണി നേടിയതും, ഇതര വിഭാഗങ്ങള് മുന്നണിക്കനുകൂലമായി നിലപാടെടുത്തതും സഖ്യത്തിന് വന് മുന്നേറ്റമുണ്‍ാക്കി. പത്താം വാര്‍ഡില് കോണ്‍ഗ്രസ് ബ്ലോക്ക് പ്രസിഡന്റ് സി.വി. തോമസിനെ മൂന്നാം സ്ഥാനത്തേക്ക് പിന്തള്ളി സമത്വമുന്നണി സ്ഥാനാര്‍ത്ഥി അഡ്വ.കെ. പ്രേംകുമാര് 276 വോട്ടുകള് നേടി. സിപിഎം ജില്ലാ കമ്മറ്റിയംഗവും ചെയര്‍മാന് സ്ഥാനാര്‍ത്ഥിയുമായ എന്.ആര്. ബാബുരാജ് ഇവിടെ വെറും ഏഴ് വോട്ടുകള്‍ക്ക് കഷ്ടിച്ച് രക്ഷപെടുകയായിരുന്നു. ഒന്നാം വാര്‍ഡില് സതീഷ്‌കുമാര്(207), 12 ല് വിദ്യ അനില്(239), 16 ല് രാജേഷ്(268), 20 ല് എന്.വി. സാനു(237), 21 ല് ലിജി സുധീര്(179), 22 ല് സിന്ധു പ്രകാശ്(230), 26 ല് മായാറോജ(191), 29 ല് സുരേഷ്‌കുമാര്(265) എന്നിവരാണ് രണ്ടാം സ്ഥാനത്തെത്തിയ സമത്വ മുന്നണി സ്ഥാനാര്‍ത്ഥികള്. മൂന്നിടങ്ങില് എല്‍ഡിഎഫിനെയും അഞ്ചിടങ്ങളില് യുഡിഎഫിനെയും സഖ്യം സ്ഥാനാര്‍ത്ഥികള് പിന്നിലാക്കി. ഇരു മുന്നണികളിലെയും പ്രമുഖര് നിലംപൊത്തിയത് സിപിഎമ്മിനും കോണ്‍ഗ്രസിനും വന് തിരിച്ചടിയായി. പതിനൊന്നാം വാര്‍ഡില് മുന് ചെയര്‍പേഴ്‌സണ് ജയലക്ഷ്മി അനില്‍കുമാറിനെ സ്വതന്ത്ര സ്ഥാനാര്‍ഥി പി. ജ്യോതിമോളാണ് പത്തൊന്‍പത് വോട്ടിന്റെ ഭൂരിപക്ഷത്തില് പരാജയപ്പെടുത്തിയത്. വൈസ് ചെയര്‍മാന് അഡ്വ.കെ.ജെ. സണ്ണിയെ ഇരുപത്തിയെട്ടാം വാര്‍ഡില് കോണ്‍ഗ്രസ് എസിലെ സ്വതന്ത്രന് ടോമി എബ്രഹാമാണ് 94 വോട്ടിന്റെ ഭൂരിപക്ഷത്തില് അടിയറവ് പറയിപ്പിച്ചത്. വികസനകാര്യ. സ്റ്റാന്‍ഡിങ് കമ്മിറ്റി ചെയര്‍പേഴ്‌സണ് കെ. കവിതയെ ഒന്നാം വാര്‍ഡില് മൂന്നാം സ്ഥാനത്തേക്ക് പിന്തള്ളിയാണ് ഇടതു പക്ഷത്തെ ജി.കെ. അജിത്ത് വിജയമുറപ്പിച്ചത്. ഇരുപത്തിയൊന്നാം വാര്‍ഡില് വിദ്യാഭ്യസ ക്ഷേമകാര്യ സ്റ്റാന്‍ഡിങ് കമ്മിറ്റി ചെയര്‍പേഴസണ് കെ. ലതികയും മൂന്നാം സ്ഥാനത്തേക്ക് പിന്തള്ളപ്പെട്ടു. ഇടതുപക്ഷത്തെ ലിജി വിനോദാണ് ഇവിടെ വിജയിച്ചത്. ഭരണ പക്ഷത്തെ കൗണ്‍സിലര്‍മാരായ സിനി ഉദയപ്പന്, സുജാത വാസുദേവന് എന്നിവരും പരാജയപ്പെട്ടു. ഇടത് പക്ഷത്തെ പ്രമുഖനും പ്രതിപക്ഷ നേതാവുമായിരുന്ന സി.ആര്. സുരേഷ്, കൗണ്‍സിലര്‍മാരായിരുന്ന ഷേര്‍ളി ഭാര്‍ഗവനും, മനോഹരി പ്രകാശനും പരാജയപ്പെട്ടവരില് ഉള്‍പ്പെടുന്നു. എല്‍ഡിഎഫിന് സമത്വ മുന്നണി സഖ്യം നല്‍കിയ കനത്ത തിരിച്ചടി യുഡിഎഫിന് ഭരണം നിലനിര്‍ത്തുവാന് സഹായകമായി. മുപ്പത്തഞ്ച്് അംഗ നഗരസഭ കൗണ്‍സിലില് യുഡിഎഫ് പത്തൊന്‍പത് സീറ്റു നേടി. എല്‍ഡിഎഫിന് പതിനാല് സീറ്റു ലഭിച്ചു. മൂന്ന് സ്വതന്ത്രരും വിജയിച്ചു. കഴിഞ്ഞ തവണ യുഡിഎഫിന് ഇരുപത്തിയൊന്ന് സീറ്റും എല്‍ഡിഎഫിന് പതിമൂന്നു സീറ്റുമാണ് ഉണ്‍ായിരുന്നത്. ഒരുസ്വതന്ത്രനും വിജയിച്ചിരുന്നു. കൗണ്ടിങിന്റെ മൂന്നാം റൗണ്ടിലേക്ക് കടന്നതോടെ ഇരുപക്ഷവും ഒപ്പത്തിനൊപ്പമായി. ഇതോടെ സ്വതന്ത്രരുടെ നിലപാട് നിര്‍ണായകമാകുമെന്ന സ്ഥിതിയായി. വോട്ടെണ്ണല് അവസാന ഘട്ടത്തിലേക്ക് എത്തിയതോടെയാണ് യുഡിഎഫ് ഭൂരിപക്ഷം ഉറപ്പാക്കിയത്. നഗരസഭയിലെ വിജയികള് ചേര്‍ത്തല: നഗരസഭാ തെരഞ്ഞെടുപ്പില് വിജയിച്ച സ്ഥാനാര്‍ഥികളുടെ വാര്‍ഡ്, പേര്, പാര്‍ട്ടി, ഭൂരിപക്ഷം എന്നക്രമത്തില്. ഒന്ന് ജി.കെ. അജിത്ത്, എല്‍ഡിഎഫ്, 318, രണ്ട്. വി.ടി. ജോസഫ് യുഡിഎഫ്, 15, മൂന്ന്. ആര്. മുരളി യുഡിഎഫ്, 85, നാല്. ഉഷ ദയാദാസ്, എല്‍ഡിഎഫ്, 32, അഞ്ച്. ഷീബ ജഗദപ്പന്, യുഡിഎഫ്, 82, ആറ്. എ. അരുണ്‍ലാല്, യുഡിഎഫ്, 31, ഏഴ്. ലീന, യുഡിഎഫ്, 9, എട്ട്. ബി. ഫൈസല്, യുഡിഎഫ്്, 73, ഒന്‍പത്. സുനിമോള്, എല്‍ഡിഎഫ്, 7, പത്ത്. എന്.ആര്. ബാബുരാജ്, എല്‍ഡിഎഫ്, 7, പതിനൊന്ന്. പി. ജ്യോതിമോള്, സ്വതന്ത്ര, 19, പന്ത്രണ്‍്. ശ്രീലേഖ നായര്, യുഡിഎഫ്, 40, പതിമൂന്ന്. എം. ജയശങ്കര്, സ്വതന്ത്രന്, 45, പതിന്നാല്. രാധാമണി, എല്‍ഡിഎഫ്, 33, പതിനഞ്ച്. ബിജിമോള്, യുഡിഎഫ്, 107, പതിനാറ്. പി. ഉണ്ണികൃഷ്ണന്, യുഡിഎഫ്, 49, പതിനേഴ്. ഗിരിജ രവീന്ദ്രന്, യുഡിഎഫ്, 120, പതിനെട്ട്. കെ. രത്‌നവല്ലി, എല്‍ഡിഎഫ്, 11, പത്തൊന്‍പത്. എം.ബി. മനോജ്, എല്‍ഡിഎഫ്, 102, ഇരുപത്. എം. സഹദേവന്, എല്‍ഡിഎഫ്, 176, ഇരുപത്തിയൊന്ന്. ദീപ വിനോദ്, എല്‍ഡിഎഫ്, 306, ഇരുപത്തിരണ്‍്. മാധുരി സാബു, എല്‍ഡിഎഫ്, 289, ഇരുപത്തിമൂന്ന്. പ്രീത രാജേഷ്, എല്‍ഡിഎഫ്, 119, ഇരുപത്തിനാല്. ബി. ഭാസി, യുഡിഎഫ്, 320, ഇരുപത്തിയഞ്ച്. പ്രമീള യുഡിഎഫ്, 81, ഇരുപത്തിയാറ്. ലാലി കുര്യക്കോസ്, യുഡിഎഫ്, 359, ഇരുപത്തിയേഴ്. ബാബു ജോസഫ്, യുഡിഎഫ്, 104, ഇരുപത്തിയെട്ട്. ടോമി എബ്രഹാം, എല്‍ഡിഎഫ്, 94, ഇരുപത്തിയൊന്‍പത്. ജെ. രാധാകൃഷ്ണനായ്ക്ക്, യുഡിഎഫ്, 50, മുപ്പത്. ബീനാമ്മ വര്‍ഗീസ്, എല്‍ഡിഎഫ്, 146, മുപ്പത്തിയൊന്ന്. സിന്ധു ബൈജു, യുഡിഎഫ്, 210, മുപ്പത്തിരണ്‍്. ഐസക് മാടവന, യുഡിഎഫ്, 159, മുപ്പത്തിമൂന്ന്. സി.കെ. ഉണ്ണികൃഷ്ണന്, യുഡിഎഫ്, 206, മുപ്പത്തിനാല്. അഡ്വ.സി.ഡി. ശങ്കര്, യുഡിഎഫ്, 86, മുപ്പത്തിയഞ്ച്. രജിത അശോകന്, എല്‍ഡിഎഫ്, 98.\nനായര് സമാജവും ചേര്‍ത്തല ഗേള്‍സും മുന്നേറ്റം തുടരുന്നു\nചേര്‍ത്തല ടൗണ്‍ഹാളില് സാമൂഹ്യവിരുദ്ധര് അഴിഞ്ഞാടുന്നു


കട്ടപ്പന നഗരസഭ - വിക്കിപീഡിയ\n(കട്ടപ്പന ഗ്രാമപഞ്ചായത്ത് എന്ന താളിൽ നിന്നും തിരിച്ചുവിട്ടതു പ്രകാരം)\nകട്ടപ്പന എന്ന വാക്കാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്. അവയെക്കുറിച്ചറിയാൻ കട്ടപ്പന (വിവക്ഷകൾ) എന്ന താൾ കാണുക.\nഇതേ പേരിലുള്ള പട്ടണത്തിന്, ദയവായി കട്ടപ്പന കാണുക.\nകട്ടപ്പന രാഷ്ട്രീയ ഭൂപടം\n9°45′08″N 77°06′54″E / 9.7522°N 77.1150°E / 9.7522; 77.1150\nഭരണസ്ഥാപനങ്ങൾ കട്ടപ്പന നഗരസഭ\nകട്ടപ്പന നഗരസഭ നഗരസഭ ചെയർമാൻ\nവിസ്തീർണ്ണം 52.77ചതുരശ്ര കിലോമീറ്റർ\nജനസംഖ്യ 39608(2001ലെ കാനേഷുമാരി പ്രകാരം)\nപ്രധാന ആകർഷണങ്ങൾ അഞ്ചുരുളി, കല്യാണത്തണ്ട്\nകേരളത്തിലെ ഇടുക്കി ജില്ലയിലെഉടുമ്പഞ്ചോല താലൂക്കിലെ ഒരു നഗരസഭയാണ് കട്ടപ്പന നഗരസഭ. ഇടുക്കി ജില്ലയിലെ പ്രധാന വ്യാപാരകേന്ദ്രം കൂടിയായ ഈ പ്രദേശം ഗ്രാമീണ സവിശേഷതകൾ കാത്തുസൂക്ഷിച്ചുകൊണ്ടുള്ള നഗരമാണ്.\n1.1 സ്ഥല നാമചരിത്രം\n8.3 തൊഴിലധിഷ്ടിത വിദ്യാഭ്യാസ സ്ഥാപനങ്ങൾ\n1964 ൽ ആണ് കട്ടപ്പന പഞ്ചായത്ത് രൂപവത്കരിക്കുന്നത്. അതിനുമുമ്പ് ഉപ്പുതറ ഗ്രാമപഞ്ചായത്തിൻറെ ഭാഗമായിരുന്നു കട്ടപ്പന. 2015 ജനുവരി 14ന് പുറപ്പെടുവിച്ച ഉത്തരവുപ്രകാരം കട്ടപ്പനയെ നഗരസഭയാക്കി ഉയർത്തി. 2015 നവംബറിൽ നഗരസഭയിലേയ്ക്ക് ആദ്യ തിരഞ്ഞെടുപ്പ് നടന്നു. ഇടുക്കി ജില്ലയിലെ രണ്ടാമത്തെ നഗരസഭയും സംസ്ഥാനത്തെ ആദ്യത്തെ ഹൈറേഞ്ച് നഗരസഭയുമാണ് കട്ടപ്പന.\nകൂട്ടപ്പന എന്നവാക്ക് ലോപിച്ചാണ് കട്ടപ്പന ആയതെന്നും ആദിവാസി ഭാഷയിൽ നിന്നും രൂപംപ്രാപിച്ചതെന്നും രണ്ടുപക്ഷം ഉണ്ട്.\nസമുദ്ര നിരപ്പിൽ നിന്നും 700 മുതൽ 1200 മീറ്റർ വരെ ഉയരമുള്ള കുന്നിൻപ്രദേശങ്ങളും അവയക്ക് ഇടയിലുള്ള ചെറിയ സമതലങ്ങളും, വയലുകളും, പാറക്കെട്ടുകളും ചേർന്ന ഉയർന്ന ഭൂപ്രദേശം.\nകൊടും ചൂടും, കൊടും ശൈത്യവും ഇല്ലാത്ത സമശീതോഷ്ണ കാലാവസ്ഥയാണ് കട്ടപ്പനയുടേത്. വർഷപാതം സംസ്ഥാന ശരാശരിയെക്കാളും കൂടുതലാണ്. തെക്കു പടിഞ്ഞാറൻ മൺസൂൺ(ഇടവപ്പാതി) ആണ് പ്രധാന മഴക്കാലം.\nകിഴക്ക് - വണ്ടൻമേട് ഗ്രാമപഞ്ചായത്ത്\nതെക്ക് - വണ്ടന്മേട്,കാഞ്ചിയാർ ഗ്രാമപഞ്ചായത്തുകൾ\nപടിഞ്ഞാറ് -കാഞ്ചിയാർ ഗ്രാമപഞ്ചായത്ത്\nവടക്ക് - കാമാക്ഷി, ഇരട്ടയാർ, പാമ്പാടുംപാറ ഗ്രാമപഞ്ചായത്തുകൾ\nസുഗന്ധ വിളകളായ ഏലം, കാപ്പി, കുരുമുളക്, കൊക്കോ, കരയാമ്പൂ, ജാതി എന്നിവയാണ് പ്രധാനമായും കൃഷിചെയ്യുന്നത്. നെല്ല്, മരച്ചീനി(കപ്പ)തുടങ്ങിയ ഭക്ഷണവിളകളും പച്ചക്കറികളും ചെറിയതോതിൽ ഉല്പാദിപ്പിക്കുന്നു. മൺസൂണിനെ ആശ്രയിച്ചുള്ള കൃഷി മാത്രമാണ് നിലനിന്നുവരുന്നത്. കന്നുകാലി വളർത്തൽ ഇവിടത്തെ കർഷകരുടെ ഒരു പ്രധാന ഉപജീവന മാർഗ്ഗമാണ്. വലിയകണ്ടം, നരിയംപാറ എന്നിവിടങ്ങളിലെ പാടശേഖരങ്ങളിൽ നെൽകൃഷി പ്രോത്സാഹനത്തിനായി ഗ്രാമപഞ്ചായത്തിൻറെ നേതൃത്വത്തിൽ ഒട്ടനവധി പദ്ധതികൾ നടപ്പിലാക്കുന്നുണ്ട്.\nകട്ടപ്പനയുടെ സമ്പദ് വ്യവസ്ഥയുടെ അടിസ്ഥാനം നാണ്യവിളകളാണ്. ഏലം, കുരുമുളക്, കാപ്പി എന്നിവയുടെ വിലനിലവാരത്തിനനുസരിച്ച് ശക്തിപ്പെട്ടും ശക്തിക്ഷയിച്ചും ഒരു അസ്ഥിര സ്വഭാവമുള്ള സമ്പദ് വ്യവസ്ഥയാണ്. വിദ്യാസമ്പന്നരായ യുവജനങ്ങളുടെ എണ്ണം കൂടുന്നതിനനുസരിച്ച് ചെറിയതോതിലെങ്കിലും വിദേശ ധനവും സമ്പദ് വ്യവസ്ഥയുടെ ഭാഗമാണ്.\nഒട്ടനവധി വിദ്യാഭ്യാസ സ്ഥാപനങ്ങൾ കട്ടപ്പനയിൽ സ്തുത്യർഹമായ സേവനം ചെയ്യുന്നുണ്ട്.\nകട്ടപ്പന ഗവ.ട്രൈബൽ ഹയർസെക്കന്ററി സ്കൂൾ\nസെൻറ് ജോർജ്ജ് ഹയർസെക്കൻററി സ്കൂൾ\nഓസ്യാനം ഹയർസെക്കൻററി സ്കൂൾ\nഓക്സീലിയം ഹയർസെക്കൻററി സ്കൂൾ\nഇൻഫൻറ് ജീസസ്സ് ഹയർസെക്കൻററി സ്കൂൾ\nകാർമ്മൽ സ്കൂൾ, പുളിയന്മല\nതൊഴിലധിഷ്ടിത വിദ്യാഭ്യാസ സ്ഥാപനങ്ങൾ[തിരുത്തുക]\nസെൻറ് ജോൺസ് കോളേജ് ഓഫ് നഴ്സിംഗ്\n"https://ml.wikipedia.org/w/index.php?title=കട്ടപ്പന_നഗരസഭ&oldid=3330734" എന്ന താളിൽനിന്ന് ശേഖരിച്ചത്\nഇടുക്കി ജില്ലയിലെ നഗരസഭകൾ


നടിയെന്ന നിലയില് സ്വതന്ത്രയായത് മധ്യവയസിലാണെന്ന് പ്രശസ്ത അഭിനേത്രി മനീഷ-Anweshanam-Entertainment-Malayalam-WSFDV\nനടിയെന്ന നിലയില് സ്വതന്ത്രയായത് മധ്യവയസിലാണെന്ന് പ്രശസ്ത അഭിനേത്രി മനീഷ\nAnweshanam | 8th Jul, 2018 09:09 PM\nനടിയെന്ന നിലയില് സ്വതന്ത്രയായത് മധ്യവയസിലാണെന്ന് മനീഷ. പഴയ പോലെ ഗ്ലാമര് വേഷങ്ങളില് അഭിനയിക്കാന് തയ്യാറുമാണെന്ന് എെ.എ.എൻ.എസിന് നൽകിയ അഭിമുഖത്തിൽ മനീഷ പറഞ്ഞു. ഒരു കാലത്തു ബോളിവുഡിന്റെ പ്രിയപ്പെട്ട നായികയായിരുന്ന മനീഷ. പിന്നീട് കാൻസർബാധിതയായെങ്കിലും രോഗവിമുക്തി നേടി സിനിമയിലേയ്ക്കും ജീവിതത്തിലേയ്ക്കും ശക്തമായി തിരിച്ചെത്തുകയാണ്. ജൂണില് റിലീസ് ചെയ്ത ലസ്റ്റ് സ്‌റ്റോറീസാണ് മനീഷയുടെ ഏറ്റവും പുതിയ ചിത്രം.\nമധ്യവയസ് കഴിയുന്നതോടെ നടികൾക്ക് അവസരങ്ങള് കുറയുമെന്നാണ് സാധാരണക്കാരുടെ കാഴ്ച്ചപ്പാട്. എന്നാല് അഭിനേതാവെന്ന നിലയില് മറ്റെതു പ്രായത്തേക്കാളും മധ്യവയസ്സിലെത്തിയപ്പോൾ സ്വതന്ത്രമായതു പോലെ എനിക്ക് തോന്നുന്നു. മുന്‍കാലങ്ങളില് അഭിനയിച്ചിരുന്നതു പോലെ ഗ്ലാമര് വേഷങ്ങള് വന്നാല് ഇനിയും അഭിനയിക്കും.\nകാരണം ഞാൻ ഒരോ കഥാപാത്രങ്ങള്‍ക്കും വളരെയധികം പ്രാധാന്യം കൊടുക്കുന്നുണ്ട്. ഏറ്റവും പുതിയ ചിത്രമായ ലസ്റ്റ് സ്‌റ്റോറീസില് ജീവിതത്തില് ആദ്യമായി സ്വിംസ്വീട്ടിൽ അഭിനയിച്ചു. നാലു ചിത്രങ്ങളുടെ ഒരു പരമ്പരയാണ് ലസ്റ്റ് സ്റ്റോറീസ്.\nനീന്തലും സ്വിംസ്യൂട്ടുമെല്ലാം എനിക്ക് ഇഷ്ടമാണ്. എന്നാൽ, ഇതിനു മുമ്പ് ഒരിക്കല് പോലും ഞാന് ആ വേഷം ധരിച്ചിരുന്നില്ല. ചെറുപ്പകാലത്ത് സിം സ്യൂട്ട് ധരിച്ച് അഭിനയിച്ചിട്ടില്ലാത്ത ഞാന് പിന്നെ എന്തിനാണ് ഈ പ്രായത്തില് അതു ധരിച്ച് അഭിനയിക്കുന്നതെന്നു സംവിധായകനോടു ചോദിച്ചു. എന്നാല് സ്‌ക്രീനില് ആളുകള് ഇതുവരെ നിങ്ങളെ ഈ വേഷത്തിൽ കണ്ടിട്ടില്ല. അതുകൊണ്ട് തന്നെ നമ്മൾ ഇതു ചെയ്യണം. എന്നെ ഇത് ബോധ്യപ്പെടുത്താൻ അദ്ദേഹം നന്നായി പാടുപെട്ടു.\nഇതിനെ തുടര്‍ന്നാണു ഞാന് സിം സ്യൂട്ടില് അഭിനയിക്കാന് തയ്യാറായത്. എന്നാല് യഥാര്‍ഥ ജീവിതത്തില് എനിക്കു നീന്താനും സിം സ്യൂട്ട് ധരിക്കാനും ഇഷ്ടമാണ്. സിനിമാലോകത്ത് എത്തിട്ട് 27 വര്‍ഷമായി. ഇപ്പോഴും ഓരോ ചിത്രങ്ങളിലും അഭിനയിക്കുമ്പോള് ആദ്യത്തെ ചിത്രമാണെന്ന തോന്നലാണുള്ളത്.


കാമുകനുമായുള്ള അവിഹിത ബന്ധം നേരില് കണ്ടു; ഏഴുവയസുകാരനെ അമ്മ കൊന്നു • ഇ വാർത്ത | evartha\nമോദിക്കെതിരെ കൗമാരക്കാരന് പറഞ്ഞ വാക്കുകള് വൈറല്; ‘നിങ്ങള് ‘ഗില്ലി ദണ്ട’ കളിച്ചു നടന്ന കാലത്ത് ഇവിടെ ഭക്രാനംഗലും ഹോമി ഭാഭ സെന്ററും ഉണ്ട്; രാജ്യത്തിന് വേണ്ടത് കാവല്‍ക്കാരനെയല്ല നല്ലൊരു പ്രധാനമന്ത്രിയെയാണ്’: വീഡിയോ\nകാമുകനുമായുള്ള അവിഹിത ബന്ധം നേരില് കണ്ടു; ഏഴുവയസുകാരനെ അമ്മ കൊന്നു\nevartha Desk October 17, 2018, 11:40 am October 17, 2018\nകാമുകനുമായുള്ള അവിഹിതബന്ധം അച്ഛനെ അറിയിക്കുമെന്ന് പറഞ്ഞ ഏഴുവയസുകാരനെ അമ്മ കൊന്നു. മൈസൂരിനു സമീപത്തായിരുന്നു സംഭവം. മുപ്പത്തൊന്നുകാരിയാണ് പിടിയിലായത്. ഇവരുടെ കാമുകനെയും അറസ്റ്റുചെയ്തിട്ടുണ്ട്. സംഭവത്തെ കുറിച്ച് പോലീസ് പറയുന്നതിങ്ങനെ:\nഈ മാസം ആറുമുതല് കുട്ടിയെ കാണാതാവുകയായിരുന്നു. പൊലീസ് അന്വേഷണം നടത്തിയെങ്കിലും കണ്ടെത്താനായില്ല. ദിവസങ്ങള്‍ക്കുശേഷം പ്രദേശത്തെ കുളത്തില് മൃതദേഹം കണ്ടെത്തി. കൊലപാതകമാണെന്ന് വ്യക്തമായതോടെ നടത്തിയ അന്വേഷണത്തിലാണ് ഇരുവരും പിടിയിലായത്.\nകിടപ്പറയില് ഇരുവരെയും ഒന്നിച്ചുകണ്ടത് അച്ഛനോട് പറയുമെന്ന് കുട്ടി പറഞ്ഞതാണ് കൊലയ്ക്കുകാരണമെന്ന് യുവതി പൊലീസിനോട് സമ്മതിച്ചു. കൊലയ്ക്കുവേണ്ട ഒത്താശകള് ചെയ്തതിനാണ് കാമുകനെ അറസ്റ്റുചെയ്തത്.\nNational Desk0 248


മാധ്യമങ്ങള് തനിക്കെതിരെന്ന് ദിലീപ്; സെലിബ്രിറ്റിയാകുമ്പോള് മാധ്യമ ശ്രദ്ധ സ്വാഭാവികമല്ലേ എന്ന് കോടതി • ഇ വാർത്ത | evartha\nകേസുകളില് അന്വേഷണ ഏജന്‍സികളെ തീരുമാനിക്കേണ്ടത് പ്രതിഭാഗമല്ലെന്ന് ഹൈക്കോടതി. കേസ് നിലനില്‍ക്കില്ലെങ്കില് റദ്ദാക്കാനല്ലേ ഹര്‍ജി നല്‍കേണ്ടതെന്നും കോടതി ചോദിച്ചു. നടിയെ അക്രമിച്ച കേസില് സി.ബി.ഐ അന്വേഷണം ആവശ്യപ്പെട്ട് എട്ടാം പ്രതി നടന് ദിലീപ് നല്‍കിയ അപ്പീല് ഹര്‍ജിയാണ് കോടതി പരിഗണിച്ചത്.\nഇതേ ആവശ്യമുന്നയിച്ച് നല്‍കിയ ഹര്‍ജി സിംഗിള്‍ബെഞ്ച് തള്ളിയതിനെതിരെയാണ് ദിലീപ് അപ്പീല് ഹര്‍ജി നല്‍കിയത്. ഹര്‍ജി ജൂലൈ 3ന് ശേഷം വീണ്ടും പരിഗണിക്കാമെന്ന് ഹൈക്കോടതി വ്യക്തമാക്കി. സുപ്രീം കോടതിയില് കേസ് പരിഗണിക്കുന്ന ജൂലൈ3ന് ശേഷം ഹര്‍ജി വീണ്ടും പരിഗണിക്കാമെന്ന് കോടതി അറിയിക്കുകയായിരുന്നു.\nനടപടികള് സുപ്രീം കോടതി സ്റ്റേ ചെയ്താണെന്ന് ദിലീപിന് വേണ്ടി ഹാജരായ അഭിഭാഷകന് കോടതിയില് പറഞ്ഞു. വിചാരണയില് താന് ഉറപ്പായും കുറ്റവിമുക്തനാകുമെന്നും സിബിഐ അന്വേഷണം വന്നാല് വിചാരണ കൂടി നേരിടേണ്ടി വരില്ലെന്നും ദിലീപ് കോടതിയില് ചൂണ്ടിക്കാട്ടി.\nഅതേസമയം പൊലീസ് അന്വേഷണം തൃപ്തികരമല്ലെന്നും മാധ്യമങ്ങള് മുഴുവന് തനിക്കെതിരെയാണെന്നും ദിലീപ് കോടതിയില് പറഞ്ഞു. ദിലീപ് സിനിമാനടനായതിനാലും അദ്ദേഹത്തിന്റെ സ്വഭാവവും കൊണ്ടാണ് മാധ്യമങ്ങള് പിന്തുടരുന്നത്. ഇങ്ങനെയൊരു കേസില് ആരോപണ വിധേയനായാല് പരസ്യമായി നടക്കാന് എളുപ്പമാവില്ല.\nകേസിലെ അന്വേഷണം തൃപ്തികരമാണെന്ന് ഹൈക്കോടതി സിംഗിള് ബെഞ്ച് അഭിപ്രായപ്പെട്ടിട്ടുണ്ട്. തനിക്കെതിരായ കേസ് നിലനില്‍ക്കില്ലെന്ന് ഹര്‍ജിക്കാരന് വാദിക്കുന്നു. അങ്ങനെയെങ്കില് കേസ് റദ്ദാക്കാന് ഹര്‍ജി നല്‍കുകയല്ലേ വേണ്ടതെന്നും കോടതി ചോദിച്ചു.


വട്ടത്തിൽ ചവിട്ടുമ്പോൾ നീളത്തിലോടുന്ന സൈക്കിൾ വണ്ടിയെ തിരുവനന്തപുരം നഗരത്തിന്റെയെന്നല്ല കേരളത്തിന്റെ തന്നെ ബദൽ യാത്രാവാഹനമാക്കാൻ അക്ഷീണം പ്രവർത്തിക്കുന്ന വ്യക്തിയാണ് പ്രകാശ് പി ഗോപിനാഥ്. 2009 മുതൽ അദ്ദേഹം നടത്തിവരുന്ന സൈക്കിൾ ശ്രമങ്ങളുടെ ഫലമായി അദ്ദേഹത്തിനു തിരുവനന്തപുരം നഗരത്തിന്റെ സൈക്കിൾ മേയർ എന്ന പദവി ചാർത്തിക്കിട്ടി. സൈക്കിൾ പ്രകാശ് എന്നും സൈക്കിൾ മേയർ എന്നും ഒക്കെ അറിയപ്പെടുന്ന പ്രകാശ് പി ഗോപിനാഥ് തിരുവനന്തപുരത്തെ സാംസ്കാരിക-സാമൂഹിക രംഗങ്ങളിൽ സജീവ സാന്നിദ്ധ്യമാണ്. മാനവീയം തെരുവോരക്കൂട്ടത്തിന്റെ നേതൃനിരയിലുള്ള അദ്ദേഹം കൊറോണ നിർമൂലനത്തിനു വേണ്ടി സജീവമായി പ്രവർത്തിക്കുന്നതിനിടെ കൊറോണാ കാലത്ത് സൈക്കിൾ ഒരു സുരക്ഷാ ബദൽ യാത്രാ സംവിധാനമാണെന്ന പ്രചാരണവും ശക്തമായി നടത്തുന്നു. ഈ സാഹചര്യത്തിലാണ് ജോൺ എം.എൽ അഭിമുഖം തയാറാക്കിയത്:\nജോണി എം എൽ: കൊറോണാ കാലത്തെ സുരക്ഷിതമായ ബദൽ യാത്രാ സംവിധാനമാണ് സൈക്കിളെന്ന് താങ്കൾ പറയുന്നു. ഒന്ന് വിശദീകരിക്കാമോ?\nപ്രകാശ് പി ഗോപിനാഥ്: കൊറോണാ കാലത്തെ എന്നല്ല എക്കാലത്തെയും ഏറ്റവും ആരോഗ്യകരമായ ഒരു യാത്രാസംവിധാനമാണ് സൈക്കിൾ. പക്ഷെ കൊറോണോ കാലത്ത് അതിന് സവിശേഷമായ സാംഗത്യം ഉണ്ടായി വന്നിരിക്കുന്നു. നമ്മൾ ശാരീരികമായ അകലവും സാമൂഹികമായ ഒരുമയും ആണല്ലോ കൊറോണാ കാലത്തിന്റെ ടാഗ് ലൈൻ ആയി എടുത്തിരിക്കുന്നത്. കുറഞ്ഞത് ഒന്നര മീറ്റർ അകലമെങ്കിലും രണ്ടു വ്യക്തികൾക്കിടയിൽ വേണമെന്ന് നമ്മൾ നിഷ്കർഷിക്കുന്നു. ഞാൻ പബ്ലിക് ട്രാൻസ്പോർട്ട് സിസ്റ്റത്തിന്റെ ഒരു പ്രചാരകൻ കൂടിയാണ്. എന്നാൽ ഇപ്പോൾ പബ്ലിക് ട്രാൻസ്പോർട്ട് സിസ്റ്റത്തിൽ നമുക്ക് ഈ സുരക്ഷിത അകലം പാലിക്കാൻ കഴിയുന്ന സാഹചര്യമല്ല ഉള്ളത്. കാറുകളിൽ സഞ്ചരിക്കുന്നവർ എല്ലാവരും എയർ കണ്ടീഷനിംഗ് ഉപയോഗിക്കുന്നു. കാർ പൂളിങ് ചെയ്യുന്നവരും ഓട്ടോയിൽ യാത്ര ചെയ്യുന്നവരും ഒക്കെ മറ്റുള്ളവർ സ്പർശിച്ച ഇടങ്ങളുമായി സമ്പർക്കത്തിൽ വരാനുള്ള സാധ്യതകൾ നൂറുശതമാനമാണ്. അങ്ങനെയുള്ള സാഹചര്യത്തിൽ നാം സൈക്കിളിനെക്കുറിച്ചു ഓർക്കുന്നു.സൈക്കിൾ ഒരു സ്വകാര്യ വാഹനമാണ്. അണുവിമുക്തമാക്കാൻ ഏറ്റവും കുറഞ്ഞ സർഫേസ് സ്പേസ് മാത്രമാണ് അതിനുള്ളത്. സൈക്കിൾ ചവിട്ടുന്നത് ആരോഗ്യകരമാണ്. പാരിസ്ഥിതികമായും ഇത് ധനാത്മകമാണ്. ജിമ്മുകളിൽ അണുബാധയ്ക്കുള്ള സാധ്യത കൂടുതലാണെന്ന് സർക്കാർ തന്നെ പറഞ്ഞിരിക്കുന്നു. ജിമ്മുകളും പബ്ലിക് പാർക്കുകളും പൂട്ടിക്കഴിഞ്ഞു. അവശേഷിക്കുന്നത് വഴികൾ മാത്രമാണ്. ആ വഴികളിലേക്കാണ് സൈക്കിളിനെ തിരികെ കൊണ്ടുവരണം എന്ന് ഞാൻ ആഗ്രഹിക്കുന്നത്.\nജെ എം എൽ: തിരുവനന്തപുരത്തെ റോഡുകൾ സുരക്ഷിതം അല്ല എന്നാണ് പലരും പറയുന്നത്. സൈക്കിൾ യാത്രയ്ക്കിടെ അപകടത്തിൽപ്പെട്ട ഒന്ന് രണ്ടു പേർ സൈക്കിൾ അപ്പാടെ ഉപേക്ഷിച്ചതായി എനിയ്ക്കറിയാം. നമ്മുടെ റോഡുകളിൽ സൈക്കിളിസ്റ്റുകൾ സുരക്ഷിതരാണോ?\nപ്രകാശ്: ഇവിടെ നമ്മൾ കാര്യങ്ങളെ സൈക്കിളിനെതിരെ തിരിച്ച ശേഷം ആ മാനസികാവസ്ഥയിൽ നിന്ന് കൊണ്ടാണ് സംസാരിക്കുന്നത്. കൂടാതെ അങ്ങിനെ പറയുമ്പോൾ നമ്മൾ നഗരത്തിലെ റോഡുകളിൽ കാറുകളും ബസ്സുകളും ഓടിക്കുന്ന എല്ലാ മനുഷ്യരും കാണിക്കുന്ന കരുതലുകളെയും കണ്ടില്ലെന്നു നടിക്കുന്നു. സൈക്കിൾ ഓടിക്കുക എന്ന് പറയുന്നത് മോട്ടോർ ബൈക്ക് ഓടിക്കുക എന്നത് പോലെ തന്നെ റിസ്കി ആയിട്ടുള്ള കാര്യമാണ്. അതിനാൽ ഹെൽമെറ്റ് ധരിക്കണം, ഫ്ലൂറസെന്റ് ലൈനുകൾ ഉള്ള റൈഡിങ് ജാക്കറ്റ് ധരിക്കണം. ഈ മുൻകരുതലുകൾ നമ്മൾ ബൈക്ക് ഓടിക്കുമ്പോൾ എടുക്കുന്നുണ്ടല്ലോ. എന്റെ വ്യക്തിപരമായ അനുഭവത്തിൽ, തിരുവനന്തപുരത്തെ ബസുകൾ ഓടിക്കുന്നവർ ഹെൽമെറ്റും ജാക്കറ്റും ഇട്ടു സൈക്കിൾ ഓടിക്കുന്നവരെ കരുതലോടെയാണ് വീക്ഷിക്കുന്നത്. അപകടകരമായി ഇടതുവശത്തുകൂടി ഓവർടേക്ക് ചെയ്യുകയും ട്രാഫിക് നിയമങ്ങൾ പാലിക്കാതെ സൈക്കിൾ ചവിട്ടുകയും ചെയ്യുന്നവർക്ക് അപകടം ഉണ്ടാകാനുള്ള സാധ്യതകൾ കൂടുതലാണ്. അത് എല്ലാ വാഹനം ഉപയോഗിക്കുന്നവർക്കും ബാധകമാണല്ലോ.\nജെ എം എൽ: നഗരങ്ങളിലെ പുതിയൊരു ട്രെൻഡ് ആണ് മക്കളെ രക്ഷകർത്താക്കൾ വലിയ കാറുകളിൽ കൊണ്ട് വിടുക എന്നുള്ളത്. ഈ രക്ഷകർത്താക്കൾ സൈക്കിൾ ചവിട്ടുന്നതിനെ പ്രോത്സാഹിപ്പിക്കുന്നില്ല. എന്താണ് പറയാനുള്ളത്?\nപ്രകാശ്: തിരുവനന്തപുരത്ത് ഈ ട്രെൻഡ് കൂടി വരികയാണ്. സ്കൂളുകളിൽ ഞങ്ങൾ സൈക്കിൾ ക്ലബ്ബ്കൾ തുടങ്ങാൻ പ്രചാരണം നടത്തുന്നുണ്ട്. പല സ്കൂളുകളിലെയും വിദ്യാർഥികൾ വളരെയധികം താത്പര്യം കാണിക്കുന്നുണ്ട്. അവരെല്ലാം സൈക്കിൾ വാങ്ങിയിട്ടുമുണ്ട്. പക്ഷെ രക്ഷകർത്താക്കൾ അവരെ സൈക്കിൾ ചവിട്ടാൻ സമ്മതിക്കുന്നില്ല എന്നാണ് പറയുന്നത്.വീടിന്റെ പരിസരത്തോ പാർക്കിലോ മാത്രം ചവിട്ടാനുള്ളതാണ് സൈക്കിൾ എന്നാണ് ഇപ്പോൾ രക്ഷകർത്താക്കൾ കരുതുന്നത്. ഇത് രോഗാതുരമായ ഒരു സമീപനമായി മാറിക്കൊണ്ടിരിക്കുന്നു.\nജെ എം എൽ: റോഡുകൾ സുരക്ഷിതമല്ല എന്ന് തന്നെയാണ് രക്ഷാകർത്താക്ക ൾക്കും പറയാനുള്ളത്.അതിനാൽ അവർ കൊറോണയെപ്പോലും വകവെയ്ക്കാതെ സ്കൂളുകളുടെ മുന്നിൽ കാറുകളുമായി എത്തുന്നു. പത്തൊമ്പതാം തീയതി, സർക്കാർ ഔദ്യോഗികമായി സ്കൂളുകൾ അടയ്ക്കും മുൻപ് എസ്എസ് എൽ സി പരീക്ഷ നടന്നപ്പോൾ നേരിട്ട് കണ്ടതാണ് രക്ഷ കർത്താക്കൾ കാറുകൾ റോഡിൽ പാർക്ക് ചെയ്തശേഷം സ്കൂൾ ഗേറ്റിൽ ഗുസ്തിപിടിക്കുന്നത്.\nപ്രകാശ്: ആദ്യം രക്ഷകർത്താക്കൾ ഒരു ആത്മപരിശോധന നടത്തണം. നമ്മളെല്ലാം സ്കൂളിൽ സൈക്കിളിൽ പോയിട്ടുള്ളവരാണ്. പക്ഷെ അന്ന് വാഹനങ്ങളുടെ എണ്ണം കുറവായിരുന്നു. പക്ഷെ, സൈക്കിളിനെ എതിർക്കുന്ന രക്ഷകർത്താക്കൾ തന്നെ കുട്ടികൾ പന്ത്രണ്ടാം ക്ലാസ്സ് പാസായ ഉടൻ ഹൈ പവർ മോട്ടോർബൈക്കുകൾ വാങ്ങിക്കൊടുക്കുന്നു. നഗരത്തിലെ അപകടങ്ങളിൽ ഏറ്റവും അധികം ഇത്തരം ബൈക്കുകൾ കൂടി കാരണമായവയാണ്. സൈക്കിളിനെ എതിർക്കുന്നവർ റോഡുകളുടെ അപകടസാധ്യതയാണ് പറയുന്നതെങ്കിൽ ഒരു കാര്യം കേൾക്കുക, സൈക്കിൾ ഉപയോഗിക്കുന്ന ലോകരാജ്യങ്ങളിൽ സൈക്കിൾ വരുത്തി വെച്ച അപകടങ്ങളും മരണനിരക്കും പൂജ്യത്തിനടുത്താണെന്ന് കാണാം.\nജെ എം എൽ: അവിടെയെല്ലാം സൈക്കിൾ ട്രാക്കുകൾ ഉണ്ട്. ഇവിടെ അതില്ല.\nപ്രകാശ്: ഇതും ഒരു തെറ്റായ വാദമാണ്. സൈക്കിൾ ട്രാക്ക് ഉണ്ടാക്കിയിട്ടാൽ സൈക്കിൾ ഉപയോഗിക്കുന്നത് വർദ്ധിക്കും എന്ന മിഥ്യാ ധാരണ. സൈക്കിൾ ഉപയോഗം വർധിച്ചാൽ സൈക്കിൾ ട്രാക്കുകൾ ഉണ്ടാക്കാൻ സർക്കാർ ബാധ്യസ്ഥരാകും. പത്തുലക്ഷം സൈക്കിളുകൾ ഉപയോഗിക്കുന്ന രാജ്യമാണ് ആംസ്റ്റർഡാം. അവിടെ എങ്ങിനെയാണ് സ്കൂൾ തലം മുതൽ സൈക്കിൾ ഉപയോഗിക്കുന്ന സാഹചര്യം വന്നതെന്നറിയുന്നത് നല്ലതായിരിക്കും. അവിടെയും സൈക്കിൾ ശീലമില്ലായിരുന്നു. ഒരു അപകട പരമ്പരയിൽ കുറെ സ്കൂൾ വിദ്യാർഥികൾ കൊല്ലപ്പെട്ടു. തുടർന്ന് സൈക്കിൾ ഉപയോഗിക്കുന്നതിനായി വമ്പിച്ച ആക്റ്റിവിസം തന്നെ അവിടെയുണ്ടായി. അതിനുശേഷമാണ് സൈക്കിൾ ആണ് ബദൽ സംവിധാനം എന്ന് അവർ തീരുമാനിച്ചത്. പൊതുജനം സൈക്കിൾ ഉപയോഗിക്കാൻ തുടങ്ങിയപ്പോൾ സൈക്കിൾ ട്രാക്കുകൾ വന്നു. തിരുവനന്തപുരത്ത് ജനങ്ങൾ സൈക്കിൾ എടുത്ത് നിരത്തിലിറങ്ങിയാൽ തീർച്ചയായും ഭരണസംവിധാനങ്ങൾ അതിനനുസരിച്ച് മാറും. ഇപ്പോൾത്തന്നെ തിരുവനന്തപുരം നഗരസഭാ സ്മാർട്ട് സിറ്റിയുടെ ഭാഗമായി തിരുവനന്തപുരം നഗരത്തിനുള്ളിൽത്തന്നെ ഒരു സൈക്കിൾ റിങ് റോഡ് ഉണ്ടാക്കുന്നുണ്ട്. അതിന്റെ ആദ്യപടിയായി മാനവീയം തൈക്കാട് റൂട്ടിൽ അതുണ്ടാക്കും. നഗരത്തിലെ എല്ലാ റോഡുകളിലും സൈക്കിൾ പ്രയോറിറ്റി ലൈൻ മാർക്ക് ചെയ്യാൻ ചെയ്യാനുള്ള നീക്കവും ഉണ്ട്. ലോകത്തോട് ചെയ്യാവുന്ന ഏറ്റവും വലിയ നന്മയാണത്.


Nov 16, 2019, 08:52 pm IST\nഡൽഹി: ഇന്ത്യയുമായി നാവിക സഹകരണം ശക്തിപ്പെടുത്തുമെന്ന് ഇന്ത്യയിലെ ബ്രിട്ടീഷ് സ്ഥാനപതി സർ ഡൊമിനിക് ആസ്കിത്. ബ്രിട്ടീഷ് നാവിക സേനയുടെ ഏറ്റവും വലിപ്പമേറിയതും ശക്തവുമായ വിമാനവാഹിനി കപ്പൽ ക്വീൻ എലിസബത്ത് അതിന്റെ കന്നി യാത്രയുടെ ഭാഗമായി ഇന്ത്യയിലെത്തുമെന്നും അദ്ദേഹം വ്യക്തമാക്കി. ഇന്ത്യയുമായി 2021ൽ നടക്കാനിരിക്കുന്ന സംയുക്ത നാവികാഭ്യാസം ചരിത്രപരമായിരിക്കുമെന്നും ഡൊമിനിക് കൂട്ടിച്ചേർത്തു.\nനാൽപ്പത് വിമാനങ്ങളെ വരെ വഹിക്കാൻ ശേഷിയുള്ള ബൃഹത്തായ വിമാനവാഹിനി കപ്പലാണ് എച്ച് എം എസ് ക്വീൻ എലിസബത്ത്. 2021ൽ കൊങ്കണിൽ വെച്ചാണ് ഇന്ത്യ- ബ്രിട്ടൺ സംയുക്ത നാവികാഭ്യാസം നടക്കുന്നത്. യുദ്ധത്തിലും സമാധാന ദൗത്യങ്ങളിലും സ്വീകരിക്കേണ്ട തന്ത്രങ്ങൾ നാവികാഭ്യാസത്തിന്റെ ഭാഗമായി ചർച്ച ചെയ്യും. ഇന്ത്യൻ നാവികസേനയുടെ ഗുരുഗ്രാം ഇൻഫർമേഷൻ ഫ്യൂഷൻ സെന്ററിലേക്ക് ഒരു ലെയ്സൺ ഓഫീസറെ നിയമിക്കാനും ബ്രിട്ടൺ തീരുമാനിച്ചിട്ടുണ്ട്.\nഎഫ് 35 യുദ്ധവിമാനങ്ങൾ വഹിക്കാൻ ശേഷിയുള്ള ക്വീൻ എലിസബത്ത് കപ്പലിന്റെ പതിപ്പ് ഇന്ത്യക്ക് നിർമ്മിച്ച് നൽകാൻ ഒരുക്കമാണെന്നും ബ്രിട്ടൺ വാഗ്ദാനം ചെയ്തിട്ടുണ്ട്. 33 ടൺ ഭാരമുള്ളവയാണ് ഈ കൂറ്റൻ വിമാനവാഹിനി കപ്പലിന്റെ പ്രൊപ്പല്ലറുകൾ. നാല് ഏക്കറാണ് ഇതിന്റെ ഫ്ലൈറ്റ് ഡെക്ക്.\nഇന്ത്യയുമായി നാവിക സഹകരണം ശക്തിപ്പെടുത്താനുള്ള ബ്രിട്ടീഷ് നീക്കത്തെ ആശങ്കയോടെയാണ് പാകിസ്ഥാനും ചൈനയും നോക്കിക്കാണുന്നത്.\nTags: indian navybritainHMS Queen Elizabeth\nഇന്ത്യയെ ആക്രമിക്കാന് പദ്ധതി : ഭിന്ദ്രൻ വാലയുടെ ബന്ധുക്കളായ രണ്ട് ഖാലിസ്ഥാൻ ഭീകരരെ നോ ഫ്‌ളൈ ലിസ്റ്റില് ഉള്‍പ്പെടുത്തി കാനഡ


റിയാസ് മൗലവി വധം: പ്രതികളുടെ ജാമ്യാപേക്ഷ 23ന് പരിഗണിക്കും\nSat Feb 16 2019 17:59:43 GMT+0530 (IST)\nവിദ്യാനഗര്: കര്‍ണാടക കുടക് സ്വദേശിയും പഴയചൂരി മുഹ്‌യുദ്ദീന് ജുമാമസ്ജിദില് മുഅദ്ദിനുമായിരുന്ന റിയാസ് മൗലവിയെ കൊലപ്പെടുത്തിയ കേസിലെ പ്രതികള് ജില്ലാ സെഷന്‍സ് കോടതിയില് ഫയല് ചെയ്ത ജാമ്യാപേക്ഷയില് വാദം പൂര്‍ത്തിയായി. 23ന് കോടതി വിധി പറയും.\nപ്രതികള്‍ക്ക് ജാമ്യം നല്‍കിയാല് വീണ്ടും സംഘര്‍ഷ സാധ്യതയുണ്ടെന്നും ജാമ്യാപേക്ഷ തള്ളണമെന്നും സ്‌പെഷ്യല് പ്രോസിക്യൂട്ടര് അഡ്വ. അശോകന് കോടതിയില് ആവശ്യപ്പെട്ടു. കഴിഞ്ഞമാസം ചൂരി പ്രദേശത്ത് തന്നെ ഒരു പള്ളിയില് കയറി അക്രമം നടത്തി കലാപം അഴിച്ചുവിടാന് സംഘപരിവാരം പ്രവര്‍ത്തകര് ശ്രമിച്ചിരുന്നു. കലാപസാധ്യതയുള്ളതിനാല് ജാമ്യാപേക്ഷ തള്ളണമെന്നാണ് സ്‌പെഷ്യല് പ്രോസിക്യൂട്ടറുടെ ആവശ്യം.\nമാത്രവുമല്ല പ്രതികള്‍ക്കെതിരേ യുഎപിഎ ചുമത്തണമെന്നാവശ്യപ്പെട്ട് റിയാസ് മൗലവിയുടെ ഭാര്യ എം ഇ സൈദ ഹൈക്കോടതിയില് ഫയല് ചെയ്ത കേസില് വാദം നടന്നുവരികയാണ്.\nമേല്‍കോടതിയില് കേസിന്റെ വിചാരണയുമായി ബന്ധപ്പെട്ട ഹരജിയില് വാദം നടക്കുന്ന സമയത്ത് പ്രതികള്‍ക്ക് ജാമ്യം നല്‍കുന്നത് കേസിനെ പ്രതികൂലമായി ബാധിക്കുമെന്നു ം അഡ്വ. അശോകന് കോടതിയില് പറഞ്ഞു. അതേസമയം പ്രതികള്‍ക്ക് ജാമ്യം ലഭിക്കാതിരിക്കാന് വിചാരണ നീട്ടിക്കൊണ്ടുപോകാനാണ് എതിര്‍ഭാഗം ശ്രമിക്കുന്നതെന്ന് പ്രതികള്‍ക്ക് വേണ്ടി ഹാജരായ അഭിഭാഷകനും കോടതിയില് വാദിച്ചു.\nആര്‍എസ്എസ് പ്രവര്‍ത്തകരായ കേളുഗുഡ്ഡെയിലെ അജേഷ് എന്ന അപ്പു (20), നിതിന് (19), കേളുഗുഡ്ഡെ ഗംഗൈ റോഡിലെ അഖിലേഷ് എന്ന അഖില് (25) എന്നിവരാണ് കേസിലെ പ്രതികള്.\nഇവര് ഇപ്പോള് ജുഡീഷ്യല് കസ്റ്റഡിയിലാണ്. കഴിഞ്ഞ വര്‍ഷം മാര്‍ച്ച് 20ന് അര്‍ധരാത്രിയാണ് ചൂരി മുഹ്‌യുദ്ദീന് ജുമാമസ്ജിദിലെ താമസസ്ഥലത്ത് കയറി റിയാസ് മൗലവിയെ കഴുത്തറുത്ത് കൊലപ്പെടുത്തിയത്.


Australia bushfires: 'കത്തിക്കരിഞ്ഞ സൈക്കിളും മരക്കഷ്ണങ്ങളും'; ഓസ്‌ട്രേലിയയിലെ കാട്ടുതീയ്ക്ക് പ്രതീകമായി ക്രിസ്തുമസ് ട്രീ -aburnt christmas tree made with burned bicycles charred wood and fire alarm; isaperfect symbol of australia's bushfires | Samayam Malayalam\na burnt christmas tree made with burned bicycles charred wood and fire alarm; isaperfect symbol of australia's bushfires\n'കത്തിക്കരിഞ്ഞ സൈക്കിളും മരക്കഷ്ണങ്ങളും'; ഓസ്‌ട്രേലിയയിലെ കാട്ടുതീയ്ക്ക് പ്രതീകമായി ക്രിസ്തുമസ് ട്രീ\nMary T | Samayam Malayalam | Updated: 22 Dec 2019, 12:26:00 PM\nസമ്മാനപ്പൊതികള്, കത്തിക്കരിഞ്ഞ സൈക്കിള്, പാതികരിഞ്ഞ മരക്കഷ്ണങ്ങള്, ഒരു ഫയര് അലാം എന്നിവയെല്ലാം ഉപയോഗിച്ചാണ് ഈ ക്രിസ്തുമസ് ട്രീ ഉണ്ടാക്കിയിരിക്കുന്നത്.\nകാന്‍ബെറ: ആരും സംശയിക്കണ്ട, ഇത് ക്രിസ്തുമസ് ട്രീ തന്നെയാണ്. എന്നാല്, ഒരു പ്രത്യേകതയുണ്ട്. ഓസ്‌ട്രേലിയയെ ചുട്ടെരിക്കുന്ന കാട്ടുതീയ്ക്കു പ്രതീകമായി നാട്ടുകാര് നിര്‍മ്മിച്ചതാണ്. കത്തിക്കരിഞ്ഞ സൈക്കിള്, പാതികരിഞ്ഞ മരക്കഷ്ണങ്ങള്, ഒരു ഫയര് അലാം എന്നിവയെല്ലാം ഈ ക്രിസ്തുമസ് ട്രീയിലുണ്ട്. ഓസ്‌ട്രേലിയയില് തുടരെ തുടരെ ഉണ്ടാകുന്ന കാലാവസ്ഥ വ്യതിയാനത്തില് ജനജീവിതം ദു:സ്സഹമാകുന്നുണ്ടെങ്കിലും അതിലൊന്നും തളരാതെ ക്രിസ്തുമസിനെ വരവേല്‍ക്കുകയാണ് ഈ ജനത.\nസിഡ്‌നിയിലെ ബിസിനസ് കേന്ദ്രത്തിലാണ് കരിഞ്ഞ ക്രിസ്തുമസ് ട്രീ പ്രദര്‍ശിപ്പിച്ചത്. ഓസ്‌ട്രേലിയയിലെ കാട്ടുതീയില് വീടുകളും ഉപജീവനമാര്‍ഗ്ഗവുമെല്ലാം നഷ്ടപ്പെട്ട ആളുകള്‍ക്ക് പിന്തുണ നല്‍കുന്നതിനായി ഓസ്‌ട്രേലിയയിലെ റെഡ് ക്രോസ് ആണ് ഇതിനു പിന്നില്. ഇതിലൂടെ അവര്‍ക്ക് ധനസമാഹരണത്തിനുള്ള കാമ്പെയിനും തുടക്കമിട്ടു.\nഎട്ടു പേരുടെ മരണത്തിനിടയാക്കിയ കാട്ടുതീയുടെ നടുക്കം ഇപ്പോഴും അവരില് നിന്നും മാഞ്ഞിട്ടില്ല. എന്നാലും ക്രിസ്തുമസ് ആഘോഷിക്കാന് തന്നെ തീരുമാനിച്ചിരിക്കുകയാണ് അവര്. കാട്ടുതീയില് 700 വീടുകള് നശിക്കുകയും3മില്ല്യണ് ഏക്കറോളം കൃഷി ഭൂമി നശിക്കുകയും ചെയ്തിരുന്നു. കഴിഞ്ഞ വെള്ളിയാഴ്ച ഉഷ്ണതരംഗത്തിന്റെ നാലാം ദിനമാണ് ഓസ്‌ട്രേലിയയില് കടന്നുപോയത്. അഞ്ച് സംസ്ഥാനങ്ങളിലായി 200 ഓളം കാട്ടുതീകള് ഉണ്ടായി.\nകല്‍ക്കരി, പ്രകൃതി വാതകം, എണ്ണ എന്നിവ ഉല്‍പ്പാദിപ്പിക്കുന്ന സ്ഥലങ്ങളില് തുടര്‍ച്ചയായി ഉണ്ടാകുന്ന ഈ കാലാവസ്ഥ വ്യതിയാനം ജീവിതത്തെ ബാധിക്കുമെന്ന ആശങ്കയിലാണ് അവിടുത്തെ ജനങ്ങള്. എന്നാല്, രാജ്യത്ത് ഉണ്ടാകുന്ന ഈ കാലാവസ്ഥ വ്യതിയാനങ്ങള് സാധാരണമാണെന്ന് ജനങ്ങളെ പറഞ്ഞ് ആശ്വസിപ്പിക്കാന് ശ്രമിക്കുകയാണ് മോറിസണിന്റെ കണ്‍സര്‍വേറ്റീവ് പാര്‍ട്ടി.\n'സമൂഹമാധ്യമങ്ങളിലൂടെ ദൈവനിന്ദ പ്രചരിപ്പിച്ചു'; പാക് പ്രൊഫസര്‍ക്ക് വധശിക്ഷ ആര്‍ട്ടിക്കിള് ഷോ\nകാട്ടുതീ കത്തിക്കരിഞ്ഞ ക്രിസ്തുമസ് ട്രീ ഓസ്ട്രേലിയ കാട്ടുതീ bushfires Burnt Christmas Tree Australia bushfires\nWeb Title :aburnt christmas tree made with burned bicycles charred wood and fire alarm; isaperfect symbol of australia's bushfires


bijibal and hari narayan ayyan song is viral - Malayalam Filmibeat\nഋതുമതിയെ ആചാരമതിലാൽ തടഞ്ഞിടും ആര്യവേദസ്സല്ലിതയ്യൻ!! ബിജിബാലിന്റെ അയ്യപ്പ ഗാനം വൈറലാകുന്നു...\n| Updated: Thursday, December 6, 2018, 18:23 [IST]\nശബരിമാല സ്ത്രീ പ്രവേശനവുമായി ചുറ്റിപ്പറ്റി നിരവധി സംഭവ വികാസങ്ങൾക്കാണ് സമൂഹം സാക്ഷിയായത്. ഇന്നും ഇതുമായി ബന്ധപ്പെട്ട വിവാദങ്ങൾ തുടരുകയാണ്. ഈ അവസരത്തിൽ ശബരിമല സ്ത്രീ പ്രവേശനത്തെ അനുകൂലിച്ചു കൊണ്ടുളള അയ്യപ്പ ഗാനവുമായി സംഗീത സംവിധായകൻ ബിജിബാൽ രംഗത്ത്. ''ഋതുമതിയെ ആചാരമതിലാൽ തടഞ്ഞിടും ആര്യവേദസ്സല്ലിതയ്യൻ'' എന്ന സ്ത്രീ പ്രവേശനത്തെ അനുകൂലിക്കതുന്ന പാട്ട് രചിച്ചിരിക്കുന്നത് ഹരിനാരയണനാണ്. ബിജിബാലും ഹരിനാരായണനും ചേർന്നാണ് പാട്ട് ആലപിച്ചിരിക്കുന്നത്. ദൃശ്യങ്ങൾ ഒരുക്കിയിരിക്കുന്നത് പ്രയാഗ് മുകുന്ദനാണ്.\nപ്രിയങ്കയുടെ പേര് കുടുംബ ജീവിതത്തിന് ചേരില്ല!! പേര് മാറ്റണം, ഇല്ലെങ്കിൽ.. മുന്നറിയിപ്പുമായി ജുമാനിയ\nഇപ്പോൾ നിലനിൽക്കുന്ന വിവാദങ്ങള്‍ക്കെല്ലാമുള്ള പ്രതികരണമാവുകയാണ് ഈ ഗാനം. അയ്യപ്പ ക്ഷേത്രം ദ്രാവിഡ വിഹാരമാണെന്നും ആദി മലയന് തപസ്സുകൊണ്ട് പടുത്തതാണെന്നും ഗാനത്തില് പറയുന്നുണ്ട് . ഇരുമിടി കെട്ടിലോ മറ്റുമല്ല ഭക്തരുടെ ഹൃദയത്തിലാണ് അയ്യപ്പൻ ഇരിക്കുന്നതെന്നും ഈ പാട്ടിലൂടെ ഇവർ പറയുന്നുണ്ട്. ബോധി സൈലന്റ് സ്കോപ് എന്ന യൂട്യൂബ് ചാനലിലൂടെയാണ് പട്ട് പുറത്തുവിട്ടിരിക്കുന്നത്.\nപ്രിയങ്കയെപിന്നിലാക്കി ദീപിക!!ഏഷ്യയിലെ ഏറ്റവും ഹോട്ട് താരം ദീപിക, രണ്ടാംസ്ഥാനത്ത് പ്രിയങ്ക\nഗാനത്തിൽ പ്രത്യക്ഷപ്പെട്ടിരിക്കുന്നത് ബിജിബാലും ഹരിനാരായണനുമാണ്. കറുപ്പണിഞ്ഞ് ഉടുക്കും കൊട്ടി തികഞ്ഞ അയ്യപ്പ ഭക്തരായി വനത്തിലൂടെ സഞ്ചരിക്കുന്നതാണ് ആൽബത്തിന്റെ പശ്ചാത്തലം. അവതരണം, ആലാപനം, സംഗീത സംവിധാനം കൂടാതെ വീഡിയോയുടെ എഡിറ്റിങ്ങ് നിർവഹിച്ചിരിക്കുന്നതും ബിജിബാൽ തന്നെയാണ്. പാട്ടിന് സമ്മിശ്ര പ്രതികരണമാണ് സമൂഹ മാധ്യമങ്ങളിൽ നിന്ന് ലഭിക്കുന്നത്. ബിജിബാലിനും ഹരിനാരായണനും അഭിനന്ദനവുമായി സാമൂഹിക പ്രവർത്തക ശാരദകുട്ടിയും ഗായിക സിത്താരയും രഗത്തെത്തിയിട്ടുണ്ട്. അതേ സമയം പാട്ടിനെ വിമർശിച്ചും നിരവധി പേർ രംഗത്തെത്തിയിട്ടുണ്ട്. പാട്ട് ഇഷ്ടമായെങ്കിലും വരികളോട് വിയോജിപ്പുണ്ടെന്നാണ് ഇവരുടെ അഭിപ്രായം.\nപൃഥ്വിരാജിന്റെ ഒരു സിനിമ പോലും ഇനി കാണില്ല! ശബരിമല വിഷയത്തിൽ പൃഥ്വിയുടെ പേരിൽ അടിയോടടി!!\n51000 ൽ നിന്ന് 1 ലക്ഷം!! ശതം സമർപ്പയാമിയിൽ പണ്ഡിറ്റ്, വിമർശകർക്ക് മറുപടിയുമായി താരം\nമലകയറുന്ന സ്ത്രീകളെ വിമര്‍ശിച്ച ജഗതിയുടെ മകള്‍ക്ക് പൂരത്തെറി!!\nശബരിമല കയറുന്ന സ്ത്രീകള്‍ക്ക് നടി ഗായത്രിയുടെ ഉപദേശം\nആനിയും ഞാനും അതിലൊപ്പ് വെച്ചിട്ടില്ല! പൊളിച്ചടുക്കുന്ന മറുപടിയുമായി ഷാജി കൈലാസ്! കാണൂ!\n'അയ്യപ്പന്' ദൈവത്തെ കുറിച്ചല്ല, പിന്നെയോ? യുദ്ധവും തന്ത്രവും കിടിലന് ആക്ഷനുമായി അയ്യപ്പനെത്തും!\nഅയ്യപ്പനെ ഉറക്കാൻ ഹരിവരാസനം പാടിയിരുന്നത് ഇവർ!!'ആ' ഹരിവരാസനം യേശുദാസിന്റേതല്ല...\nസ്വാമി ശരണം..!! കറുത്ത വസ്ത്രം ധരിച്ച് മോഹൻലാൽ, താരം ഉദ്ദ്യേശിച്ചത് ഇതോ, ആവേശത്തോടെ ആരാധകർ..\nRead more about: sabarimala song viral social media bijibal ശബരിമല പാട്ട്\nbijibal and hari narayan ayyan song is viral


ചെങ്ങഴി നമ്പ്യാന്മാർ - വിക്കിപീഡിയ\nതലപ്പിള്ളി താലൂക്കിലെ ചെങ്ങഴിക്കോട് കേന്ദ്രമാക്കിയുള്ള ഒരു ചെറുസമുദായമാണ് ചെങ്ങഴിനമ്പ്യാർ (Chengazhi Nambiar) . അമ്പലവാസി അല്ലാത്ത ഇവർ നാല് താവഴി ആണ്.\nവടക്കെപാട്ട് നമ്പി .\nകീഴെപാട്ട് നമ്പി .\nഷോഡശസംസ്കാരത്തോടുകൂടിയ വിശ്വാമിത്രഗോത്രകാരയ ഇവർ ആഴ്വാഞ്ചേരി തമ്പ്രാക്കളുടെ വംശത്തിൽപ്പെട്ടവരാണ്ന്ന് ഒരു ഐതിഹ്യമുണ്ട്. ആചാരാനുഷ്ഠാനങ്ങൾക്ക് ബ്രഹ്മക്ഷതൃയ (വാൾനമ്പി, നമ്പിടി, നമ്പ്യാതിരി) സമുദായാചാരങ്ങളുമായി സാമ്യതകളുണ്ട്. ഇതിൽ മൂത്ത താവഴി തെക്കെപാട്ട് നമ്പിമാർക്ക് ബ്രാഹ്മണ വിധിപ്രകാരം ഉള്ള (മന്ത്ര, തന്ത്ര) ആചാരാനുഷ്ഠാനങ്ങളാണ്. അവർക്ക് ചെങ്ങഴിക്കോട് [യാഗാധികാരി] നാടുവാഴി എന്നീ സ്ഥാനമുണ്ട്. മറ്റ് മുന്ന് താവഴികൾക്കും തന്ത്രം മാത്രമേ ഉള്ളു. അവർക്ക് യോഗാധികാരി [ഊരാളൻ] മുപ്പിൽ എന്നീ സ്ഥാനമുണ്ട്. ഇവരുടെ പൌരോഹിത്യം മുത്തമന നമ്പൂതിരിക്കായിരുന്നു, പെൺകുട്ടികൾക്ക് ഋതുകല്യാണമെന്ന തിരണ്ടുകല്യാണാഘോഷമുണ്ട്. വിവാഹം അഗ്നിസാക്ഷിയായിട്ടുള്ള വേളിയാണ്. മറ്റ് അനുബന്ധ ആചാരങ്ങളുമുണ്ടായിരുന്നു. സ്ത്രീകൾക്ക് കുലത്തൊഴിലൊന്നുമില്ല. പുറത്തിറങ്ങുമ്പോൾ അവർക്ക് അന്തർജനങ്ങളെപ്പോലെ പുതപ്പും മറക്കുടയും മറ്റും വേണമായിരുന്നു. വേളികഴിച്ചയാൾ തന്നെ ഭർത്താവാകുകയോ, സ്വജാതിയിലോ ഉയർന്ന നമ്പൂതിരിജാതിയിലോ പെട്ടവരെ ഭർത്താവായി സ്വീകരിക്കുകയോ ചെയ്തിരുന്നു. പുരുഷന്മാർ ഉപനയനവും 108 ഗായത്രിയുമൊക്കെയുളളവരാണ്. സഹോദരന്മാരിൽ മൂത്തയാൾ മാത്രമേ സ്വജനവിവാഹം (വേളി) കഴിച്ചിരുന്നുള്ളു. അത് ഒന്നിലധികവുമായിരുന്നു. ഇളയ സഹോദരങ്ങൾക്ക് വിധിച്ചിരുന്നത് അനുലോമവിവാഹമായിരുന്നതിനാൽ നായർ/അന്തരാളജാതി സ്ത്രീകളെ സംബന്ധം ചെയ്തിരുന്നു. പത്തു ദിവസമായിരുന്നു പുല. നമ്പ്യാന്മാർ ജന്മികളും നാടുവാഴികളുമായിരുന്നതിനാൽ കുലത്തൊഴിൽ എന്നു പറയാൻ ഒന്നുമില്ല.\nചരിത്രപരമായി ചെങ്ങഴിക്കോട് പ്രദേശത്തെ നാടുവാഴിയായിരുന്നു ചെങ്ങഴി നമ്പ്യാർ. കേരളത്തിലെ തൃശൂർ ജില്ലയിലെ ഇപ്പോഴത്തെ ചൊവ്വന്നൂർ, ചൂണ്ടൽ, എരുമപ്പെട്ടി, കടങ്ങോട്, വേലൂർ, മുണ്ടത്തിക്കോട്, വരവൂർ, ചേർന്ന 18 പ്രദേശങ്ങൾ കേന്ദ്രീകരിച്ച് നിലനിന്നിരുന്ന ഒരു ചെറിയ നാട്ടുരാജ്യമാണ് ചെങ്ങഴിനാട്. ആദുരില് ചെങ്ങഴിനമ്പ്യാരും പാലക്കാട് നാട്ടുവാഴിയും തമ്മിൽ നടന്ന യുദ്ധത്തിൽ വിജയിച്ച ചെങ്ങഴിക്കോടന്റെ പടത്തലവൻ കീഴടക്കിയ പ്രദേശത്തിന്റെ സ്ഥാനം നിര്ണയിച്ചുകൊണ്ട് സ്ഥാപിച്ച കാല്നാട്ടിപ്പാറ ചരിത്രസ്മാരകമാണ്. സൈനികമേധാവിത്വവും പരിശീലന ഉടമസ്ഥതയും പാറംകുളം പണിക്കന്മാര്ക്കായിരുന്നു.\n1498-ൽ വാസ്കോ ഡ ഗാമ കാപ്പാട്ടെത്തുന്നത് മലബാർ തീരത്തെപ്പറ്റി പോർത്തുഗലിൽ ലഭ്യമായ വിവരണങ്ങളിലൂടെയാണ്. അന്ന് സാമൂതിരി പൊന്നാനിയിലാണ് താമസം. അന്നത്തെ നഗരവും തുറമുഖവും പാശ്ചാത്യനാടുകളുടേതുമായി തുലനം ചെയ്യാവുന്ന രീതിയിലുമായിരുന്നു. പോർത്തുഗീസുകാരെ വരവേറ്റെങ്കിലും മുസ്ലീം എതിർപ്പുണ്ടായിരുന്നു. ഇതുമൂലം കബ്രാൾ രാഷ്ട്രീയമായി കൊച്ചിക്കാണ് കൂടുതൽ പ്രാധാന്യം കൊടുത്തത്. തൻമൂലം AD 1503-ൽ സാമൂതിരി കൊച്ചി ആക്രമിച്ചു. അതിനു പകരം AD1505-ലെ മാമാങ്കത്തിൽ ചെങ്ങഴി നമ്പിയാരുടെ നേതൃത്വത്തിൽവന്ന ചാവേറുകൾ സാമൂതിരിയെ വധിക്കാനായി ശ്രമിച്ചിരുന്നു. പതിനാറായിരം സൈനികർ വരെ സാമൂതിരിയെ സംരക്ഷിച്ചിരുന്നു എന്ന് ചിലയിടങ്ങളിൽ കാണുന്നു. എന്നാൽ ഈ മാമാങ്കത്തിൽ ചെങ്ങഴി നമ്പിയാരുടെ നേതൃത്വത്തിൽവന്ന ചാവേറുകൾ, സാമൂതിരിയുടെ സുരക്ഷാസന്നാഹങ്ങൾ നിഷ്പ്രഭമാക്കിയതായി ചാവേർപാട്ടുകളായ ചെങ്ങഴിനമ്പ്യാർ പാട്ട്, കണ്ടർ മേനവൻ പാട്ട് എന്നിവയിൽ പരാമർശമുണ്ട്. AD 1700-ൽ സാമൂതിരിയുടെ ആക്രമണഫലമായി പെരുമ്പടപ്പ് പ്രദേശം അന്യാധീനപ്പെട്ടു. തൃശ്ശൂരും, വടക്കുന്നാഥ ക്ഷേത്രവും സാമൂതിരിയുടെ നിയന്ത്രണത്തിലായിരുന്നു. ശക്തൻ തമ്പുരാൻ വരുന്നതു വരെ സാമൂതിരി ഭക്തരായ വടക്കുംന്നാഥൻ, പെരുമ്മനം യോഗാതിരിപ്പാടുമാരുടെ കൈകളിലായി. ഈ യുദ്ധത്തില് ചെങ്ങഴിനമ്പ്യന്മാർ സാമൂതിരിയുടെകുടെനിന്നു എന്നും, അതിനുപകരമായി 940-മാണ്ട് കര്കിടകം 30-ന് തിരുവഞ്ചിക്കുളം ക്ഷേത്രത്തിൽ പെരുമ്പടപ്പ്സ്വരൂപം, ചെങ്ങഴിനമ്പ്യന്മാരെകൊണ്ട് പ്രായശ്ചിത്തം ചെയ്യിച്ചു എന്നും വടക്കുംനാഥക്ഷേത്ര ഗ്രന്ഥ വരിയിൽ കാണുന്നു. പിന്നീട് പെരുമ്പടപ്പ് സ്വരൂപത്തിന്റെ ആസ്ഥാനം കൊച്ചിയിലേക്ക് മാറ്റുകയും ചെങ്ങഴിക്കോട്, കൊച്ചിരാജ്യത്തിന്റെ ഭാഗമാവുകയും ചെയ്തു. ചെങ്ങഴിനാട്ടില് പതിനെട്ടു പ്രദേശങ്ങളുടെ ഭരണാധികാരം നമ്പ്യാർക്ക് ആയിരുന്നു. ഭരണസൌകര്യത്തിന് വേണ്ടി ഓരോ ദേശത്തും ഓരോ സ്ഥാനിനായരെ പടത്തലവന്മാരായി നിയോഗിച്ച് അധികാരം കൊടുത്തിരുന്നു. സാമ്പത്തിക ചുമതല ജന്മിമാരിൽ നിക്ഷിപ്തമായിരുന്നു. ബ്രിട്ടീഷ് ഭരണകാലത്ത് ഇവരെ ചെങ്ങഴിക്കോട് പ്രവൃത്തി എന്ന പേരില് അറിയപ്പെട്ടിരുന്നു.\n1 - Kochi Rajya Charithram Author . KP .Padmanabha Menon\n2 - A handbook of Kerala, Volume2T. Madhava Menon, International School of Dravidian Linguistics\n3 - History of Kerala -- R. Leela Devi.\n4 - Kerala district gazetteers, Volume 2\n5 - A History of Kerala, 1498-1801\n6 - (http://lsgkerala.in/velurpanchayat/history/ )\n7 - GOVERNMENTOFINDIA GEOGRAPHICALINDICATIONS JOURNALNO.62\n8 - http://web-edition.sarvavijnanakosam.gov.in/index.php?title=%E0%B4%A8%E0%B4%AE%E0%B5%8D%E0%B4%AA%E0%B5%8D%E0%B4%AF%E0%B4%BE%E0%B4%B0%E0%B5%8D%E2%80%8D\n"https://ml.wikipedia.org/w/index.php?title=ചെങ്ങഴി_നമ്പ്യാന്മാർ&oldid=3272597" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:23, 16 ജനുവരി 2020.


മഴ ശക്തി പ്രാപിച്ചു; വീടുകൾ വെള്ളത്തിലായി | Vaikkam\nമഴ ശക്തി പ്രാപിച്ചു; വീടുകൾ വെള്ളത്തിലായി\nവൈക്കം: മഴ ശക്തിപ്രാപിച്ചതോടെ മൂവാറ്റുപുഴ ആറ്റിലെ ജലനിരപ്പ് ഉയർന്നു. താഴ്ന്ന പ്രദേശങ്ങമായ എട്ടടി, മാക്കോകുഴി എന്നിവിടങ്ങളിൽ 25-ഓളം വീടുകൾ വെള്ളത്തിലായി.\nവെള്ളിയാഴ്ച വൈകുന്നേരം ആരംഭിച്ച മഴ തോരാതെ പെയ്യുന്നത് ജനങ്ങളെ ആശങ്കയിലാക്കുന്നു. കഴിഞ്ഞ വർഷത്തെ പ്രളയത്തിൽ വൈക്കം പൂർണമായും വെള്ളത്തിനടിയിലായിരുന്നു. കിഴക്കൻ വെള്ളത്തിന്റെ വരവും മൂവാറ്റുപുഴ ആറ്റിലെ ജലനിരപ്പ് വലിയ തോതിൽ ഉയർന്നതും ആണ് ഭീതിക്ക് കാരണം.\nമഴ കനത്തതോടെ പല കുടുംബങ്ങളും വെള്ളപ്പൊക്കം നേരിടാനുള്ള തയാറെടുപ്പുകൾ തുടങ്ങി. വെള്ളം പെട്ടെന്ന് കയറാൻ സാധ്യതയുള്ള പ്രദേശങ്ങളിലെ കിടപ്പുരോഗികളെ ഉയർന്ന പ്രദേശങ്ങളിലെ ബന്ധുവീടുകളിലേക്ക് മാറ്റി. ഗൃഹോപകരണങ്ങളും വസ്ത്രവും അടക്കം നഷ്ടപ്പെടാതെ പ്രത്യേകം ക്രമീകരണങ്ങൾ ആണ് ഓരോ വീട്ടുകാരും നടത്തിയിട്ടുള്ളത്.\nകഴിഞ്ഞ പ്രളയത്തിൽ വീടുവിട്ടിറങ്ങിയ കുടുംബങ്ങളിൽ മിക്കവർക്കും മടങ്ങി എത്തിയപ്പോൾ ഉടുതുണി മാത്രമാണ് ഉണ്ടായിരുന്നത്. മഴ തുടർന്നാൽ മൂവാറ്റുപുഴയാറ് പല ഭാഗത്തും കരകവിയാൻ ആണ് സാധ്യത. വൈക്കം താലൂക്ക് ഓഫീസിൽ 24 മണിക്കൂറും പ്രവർത്തിക്കുന്ന കൺട്രോൾ റൂം പ്രവർത്തനം ആരംഭിച്ചു.\nഫോൺ: 04829-231331. അത്യാവശ്യ ഘട്ടങ്ങളിൽ എത്തണമെന്ന് വില്ലേജ് ഓഫീസർമാർ മറ്റ് ജീവനക്കാർ എന്നിവർക്ക് നിർദേശം നൽകിയതായി വൈക്കം തഹസിൽദാർ അറിയിച്ചു.\nഅവാർഡ് ദാനവും സ്‌കൂൾ വാർഷികവും\nഎൻ.എസ്.എസ്. യൂണിയന്റെ വിവാഹ പൂർവ കൗൺസിലിങ്\nതിരഞ്ഞെടുപ്പ് കമ്മിറ്റി ഓഫീസ്


വാട്സാപ്പിൽ പാടി ലാപ്ടോപ്പിൽ ക്രമീകരിക്കുന്ന സംഗീതം; ഒരു പാട്ടുണ്ടാക്കുന്ന കഥ. | Music | Music Day | Manorama\nവാട്സാപ്പിൽ പാടി ലാപ്ടോപ്പിൽ ക്രമീകരിക്കുന്ന സംഗീതം; ഒരു പാട്ടുണ്ടാക്കുന്ന കഥ..\nഷാജൻ സി. മാത്യു June 15, 2019 10:12 PM IST\nപുതിയ കാലത്ത് ഒരു പാട്ട് ജനിക്കുന്നതെങ്ങനെ? ഗായകൻ വാട്സാപ്പിൽ പാടി അയയ്ക്കുന്ന ഗാനം ഒരു ലാപ്ടോപ്പിൽ ആധുനിക സംഗീതമാകുന്ന കഥയിതാ...\nപാട്ടിന്റെ വരികൾ എഴുതി അതു സംവിധായകനും നിർമാതാവും അംഗീകരിച്ചുകഴിഞ്ഞാൽ സംഗീതസംവിധായകൻ ഈണം സൃഷ്ടിക്കുന്നു. അതും അംഗീകരിക്കപ്പെട്ടുകഴി‍ഞ്ഞാ‍ൽ ഓർക്കസ്ട്ര വിദഗ്ധന്റെ സഹായത്തോടെ പാട്ട് റിക്കോർഡ് ചെയ്യുന്നു.\nആദ്യം ഈണം തയാറാക്കി അത് അംഗീകരിച്ചശേഷം ഈണത്തിലേക്ക് പദങ്ങൾ എഴുതിച്ചേർക്കുന്നു. ഇതും ഇഷ്ടപ്പെട്ടുകഴിഞ്ഞാൽ ഓർക്കസ്ട്ര വിദഗ്ധന്റെ സഹായത്തോടെ റിക്കോർഡിങ്.\nഇപ്പോൾ സംഗീതസംവിധാന പ്രക്രിയയുടെ പേര് പ്രോഗ്രാമിങ് എന്നാണ്. ഇവിടെ സംഗീതസംവിധായകൻ ഒരു സാങ്കേതിക വിദഗ്ധൻ കൂടിയാവുന്നു. അല്ലെങ്കിൽ ഒരു സാങ്കേതിക വിദഗ്ധന്റെ സഹായം അയാൾ തേടുന്നു. സമ്പൂർണസംഗീതമാണ് സോഫ്റ്റ്‌വെയറിന്റെ സഹായത്തോടെ ഇപ്പോൾ തയാറാക്കുന്നത്. എല്ലാ സംഗീതോപകരണവും അതിന്റെ കൃത്യമായ പിച്ചും ഇഫക്ട്സുമെല്ലാം ഒരു ലാപ്ടോപ്പിൽ റെഡിയാക്കുന്നു. ഒരു കീബോർഡിന്റെ സഹായം മാത്രം മതി.\nതബലയോ ഗിറ്റാറോ ഡ്രംസോ വയലിനോ വീണയോ അങ്ങനെ എന്തും നിമിഷനേരംകൊണ്ട് ലാപ്ടോപ്പിൽ തയാർ. കൃത്രിമമായ ഈ ശബ്ദത്തെ വിഎസ്‌ടി (വെർച്വൽ സ്റ്റുഡിയോ ടെക്നോളജി) ഇൻസ്ട്രുമെന്റ് എന്നാണ് ഇതിനു പറയുക. ഈ വിഎസ്ടികളെ സംഗീതസംവിധായകന്റെ ഇഷ്ടങ്ങൾക്കനുസരിച്ച് സോഫ്റ്റ്‌വെയറിൽ സംയോജിപ്പിക്കുന്നു. ഫ്രൂട്ടിലൂപ്സ്, പ്രോടൂൾസ്, ലോജിക്, ക്യുബേസ് എന്നിവയൊക്കെയാണ് പ്രചാരണത്തിലുള്ള പ്രധാന സോഫ്റ്റ്‌വെയറുകൾ. പതിനായിരം മുതൽ ഒന്നരലക്ഷം വരെയാണ് വില. കാശൊന്നും കൊടുക്കേണ്ടാത്ത വ്യാജന്മാരും ലഭ്യമാണ്. എങ്കിലും പ്രഫഷനലുകൾ വ്യാജൻ ഉപയോഗിക്കാറില്ല.\nപാട്ടുകാരന് വരികളും ഈണവും വാട്സാപ്പ് ചെയ്താൽ അയാൾ അടുത്ത മെസേജിൽ അതു പാടി അയച്ചുതരും. ആ ശബ്ദത്തിലും ഏതുതരത്തിലുള്ള മാറ്റവും സോഫ്റ്റ്‌വെയറിൽ വരുത്താം. അങ്ങനെ പാട്ട് റെഡി. ഇങ്ങനെ ഏതാണ്ട് പൂർണമായ പാട്ടാണ് ഒരു സംഗീതസംവിധായകൻ ഇപ്പോൾ സംവിധായകനെയും നിർമാതാവിനെയുമൊക്കെ കേൾപ്പിച്ചുകൊടുക്കുന്നത്. അംഗീകരിക്കപ്പെട്ടാൽ, ഗായകന്റെ വോയ്സ് ട്രാക്ക് മാത്രം സ്റ്റുഡിയോയിൽ എടുത്ത് മിക്സ് ചെയ്തു സിനിമയിൽ ഉപയോഗിക്കാം.\nചിലർ ഈ സംഗീതത്തിലെ ഇലക്ട്രോണിക് മ്യൂസിക് മാറ്റി ഒറിജിനൽ ഉപകരണങ്ങൾ ചേർക്കും. എത്ര ഉപകരണങ്ങൾ ഇങ്ങനെ യഥാർഥത്തിൽ ചേർക്കുന്നുവെന്നത് പാട്ടിന്റെ ബജറ്റ്, സംവിധായകന്റെയും നിർമാതാവിന്റെയും താൽപര്യം എന്നിവയെ ആശ്രയിച്ചിരിക്കും. ഒരു ഉപകരണം പോലും ഒറിജിനലായി വായിക്കാതെയും ഇന്ന് പാട്ടുകൾ ഉണ്ടാകുന്നുവെന്നു സാരം. പരസ്യങ്ങളിൽ ഇന്നു കേൾക്കുന്ന മിക്ക വാദ്യങ്ങളും ഇങ്ങനെ കൃത്രിമമായി ഉണ്ടാക്കുന്നവയാണ്. സാങ്കേതികവിദ്യയുടെ മികവും അതിലെ സംഗീതസംവിധായകന്റെ കഴിവും കൂടുന്നതനുസരിച്ച് ഇത് ഒറിജിനലായിത്തന്നെ ആസ്വാദകന് തോന്നുന്നു.\n∙ ഓരോ ഉപകരണവും റിക്കോർഡ് ചെയ്തെടുക്കാനുള്ള കാലതാമസം ഒഴിവാകുന്നു. പാട്ട് പെട്ടെന്നു തയാറാവുന്നു.\n∙ മ്യൂസിക് ഡയറക്ടറുടെ മനസ്സിലുള്ളതു മറ്റൊരു ആർട്ടിസ്റ്റിനോട് പറഞ്ഞ് വായിപ്പിക്കുമ്പോൾ ഉണ്ടാകാവുന്ന കമ്യൂണിക്കേഷൻ ഗ്യാപ്പ് ഇല്ലാതാവുന്നു. മ്യൂസിക് ഡയറക്ടർക്ക് തന്റെ മനസ്സിലുള്ളത് അതുപോലെ സൃഷ്ടിക്കാൻ കഴിയുന്നു.\n∙ ആർട്ടിസ്റ്റ്, സ്റ്റുഡിയോ എന്നിവ കുറയുന്നതിലൂടെ പണച്ചെലവ് വലിയ തോതിൽ കുറയുന്നു.\n∙ നിർമാതാവിനും സംവിധായകനും തന്റെ പാട്ടിന്റെ ‘ഫൈനൽ വേർഷൻ’ എങ്ങനെയിരിക്കുമെന്ന് ഏതാണ്ട് ആദ്യംതന്നെ മനസ്സിലാകുന്നു. ഏത് ഈണം വേണമെന്ന തിരഞ്ഞെടുപ്പ് എളുപ്പമാവുന്നു.\nപുതിയ സംഗീതജ്ഞർ പുതിയ പാട്ടിനെപ്പറ്റി:\nടെക്നോളജി ഇല്ലാതെ ഇന്നു മ്യൂസിക് ചെയ്യാൻ കഴിയില്ല. നാംതന്നെ അറിയുന്നതാണ് നല്ലത്. അല്ലെങ്കിൽ പ്രോഗ്രാമിങ് അറിയാവുന്ന മറ്റൊരാളെ ആശ്രയിക്കേണ്ടി വരും. ഒരു പാട്ടുകാരൻ ‘ബെയ്സ് കൂട്ടണം’ എന്നു പറഞ്ഞാൽ ഫ്രീക്വൻസിയിൽ എന്തു മാറ്റമാണ് വരുത്തേണ്ടതെന്ന് മ്യൂസിക് ഡയറക്ടർ അറിയണം.\nസ്മാർട്‌ഫോണിൽനിന്ന് ഇന്ന് സംഗീതസംവിധാനം ആരംഭിക്കാം. ശില്പിയുടെ കയ്യിൽ കിട്ടിയ കളിമണ്ണു പോലെയാണ് ടെക്നോളജി അറിയാവുന്ന ഒരാളുടെ കയ്യിൽ കിട്ടിയ സംഗീതം. അതിൽ നമുക്ക് എന്തും ചെയ്യാം. പിച്ച് കറക്ട് ചെയ്യാം, ലെയേഴ്സ് ഇടാം, എഡിറ്റ് ചെയ്യാം, ഫ്രീക്വൻസി മാറ്റാം... അങ്ങനെ അനന്തസാധ്യതകൾ. കീബോർഡും ലാപ്ടോപ്പും മ്യൂസിക് ഡയറക്ടറുടെ അടിസ്ഥാന പണിആയുധങ്ങളാണ്.\nപഴയകാലത്തെ അപേക്ഷിച്ച് ഇപ്പോൾ സംഗീതം ചെയ്യാൻ എളുപ്പമാണ്. ഏതു കാര്യവും എളുപ്പമാവുമ്പോഴാണ് നാം കൂടുതൽ ശ്രദ്ധിക്കേണ്ടത്. ട്യൂൺ ലൈബ്രറി ഇപ്പോൾ ബോളിവുഡിൽ വരെ എത്തിക്കഴിഞ്ഞു. ഓരോ വികാരത്തിനും വേണ്ട നൂറുകണക്കിനു ട്യൂണുകൾ മുൻകൂട്ടി സംഗീതജ്ഞർ ചെയ്തുവച്ചിട്ടുണ്ടാവും. സംവിധായകന് അതിൽ ഇഷ്ടപ്പെട്ടതു തിരഞ്ഞെടുക്കാം. മലയാളത്തിലും അങ്ങനൊരു കാലം വരാൻപോവുകയാണ്.\nലൈവ് നല്ലതുതന്നെയാണ്. പക്ഷേ, ചിലപ്പോൾ ഒരു പാട്ടിന് 50,000 രൂപയായിരിക്കും ബജറ്റ്. അപ്പോൾ ലൈവൊന്നും നടക്കില്ല. പ്രോഗ്രാമിങ് മാത്രമാണ് ആശ്രയം. പിന്നെ എത്ര ടെക്നോളജി അറിഞ്ഞാലും സംഗീതത്തിലെ അറിവുകൊണ്ടേ നമുക്ക് മാസ്റ്ററാകാൻ കഴിയൂ.\nഎനിക്ക് ലൈവ് ശബ്ദമാണ് ഇഷ്ടം. പക്ഷേ, സംവിധായകന്റെ ഇഷ്ടം, നിർമാതാവിന്റെ പോക്കറ്റിന്റെ കനം, സിറ്റുവേഷൻ എന്നിവ അനുസരിച്ചാവും പാട്ടിന്റെ വിധി. ‘കുമ്പളങ്ങി നൈറ്റ്സി’ൽ ഞാൻ കുറെ ലൈവ് ഉപയോഗിച്ചിട്ടുണ്ട്. അതൊരു ഫ്ലോട്ടിങ് സിനിമയാണ്. അതുകൊണ്ട് അതിൽ ലൈവ് വായിക്കുമ്പോൾ വരുന്ന ഹ്യൂമൻ എററുകൾ ഒരു സൗന്ദര്യമാണ്. ‘ചെരാതുകൾ...’ എന്ന പാട്ട് ഗിറ്റാറിൽ വായിച്ചാണ് ഞാൻ പ്രോഗ്രാം ചെയ്തത്. പക്ഷേ, വയലിൻ ലൈവ് വായിച്ചു.\nഅവസാനം ചെയ്ത ‘വൈറസ്’ സിനിമയിലും കോംപസിഷൻ പ്രോഗ്രാമിങ് ആണ്, പിന്നീട് ലൈവ് വായിച്ചു ചേർത്തു. ഇപ്പോഴത്തെ വിഎസ്ടികളുടെ ക്വാളിറ്റി കേട്ടാൽ ഇതു ലൈവാണോ കംപ്യൂട്ടർ ആണോ എന്നു സാധാരണക്കാരൻ തിരിച്ചറിയണമെന്നില്ല. പക്ഷേ, ഹ്യൂമൻ എററിന് ഒരു സൗന്ദര്യമുണ്ട്. അത് ആസ്വദിക്കുന്നയാളാണ് ഞാൻ. പഴയകാലത്ത് ഓർക്കസ്ട്ര കേൾക്കാതെ ഈണം മാത്രം കേട്ടാണ് തീരുമാനം എടുത്തിരുന്നത്. കേൾക്കുന്നയാളുടെ മ്യൂസിക് സെൻസിനും ഭാവന ചെയ്യാനുള്ള കഴിവിനും അനുസരിച്ചാണ് അന്നത്തെ ജഡ്‌ജ്മെന്റ്. ഇപ്പോൾ നമുക്ക് ആദ്യംതന്നെ ഗായകന്റെ ശബ്ദമടക്കം പാട്ട് കേൾപ്പിക്കാൻ കഴിയും.\nഞാൻ രണ്ടു രീതിയും ഫോളോ ചെയ്യാറുണ്ട്. ‘ജോസഫി’ലെ പൂമുത്തോളേ..., കരിനീലക്കണ്ണുള്ള..., പണ്ടു പാടവരമ്പത്തിലൂടെ എന്നിവയിൽ ലൈവ് സൗണ്ട് ഉണ്ട്. പക്ഷേ, മറ്റു രണ്ടെണ്ണം പ്രോഗ്രാം ചെയ്തതാണ്. പാട്ടിന്റെ കൾച്ചറിന് ആവശ്യമാണ് എന്നു തോന്നിയാൽ ഞാൻ ലൈവ് ചെയ്യും. നിർമാതാവിന് അതിനു ബജറ്റ് ഇല്ലെങ്കിലും ഞാൻ എന്റെ കയ്യിൽനിന്നു മുടക്കി ചെയ്യും. ഇപ്പോൾ ക്വാളിറ്റിയിൽ വിട്ടുവീഴ്ച ചെയ്യേണ്ടെന്നാണ് എന്റെ തീരുമാനം. സാമ്പത്തികലാഭം മാത്രം നോക്കുന്നതു തുടക്കക്കാർക്ക് ഗുണം ചെയ്തെന്നു വരില്ല.\nപ്രോഗ്രാമിങ്ങാണു നമുക്കു സൗകര്യം. സംവിധായകനെയും നിർമാതാവിനെയും ഡമ്മി കേൾപ്പിക്കുമ്പോൾ അവർക്ക് കൂടുതൽ ഇഷ്ടപ്പെടുന്നത് പ്രോഗ്രാം മ്യൂസിക് ആണ്. പക്ഷേ, ഞാൻ കേൾക്കാൻ ഇഷ്ടപ്പെടുന്നത് ലൈവ് സോങ്സ് ആണ്. ജോൺസൺ മാഷിന്റെ പവിഴം പോൽ..., ദേവാങ്കണങ്ങൾ..., പാതിമെയ് മറഞ്ഞതെന്തേ.... തുടങ്ങിയവയാണ് എന്റെ പ്രിയ പാട്ടുകൾ. സംതൃപ്തി എപ്പോഴും ഓർഗാനിക് സോങ്ങിലാണ്. പക്ഷേ, നമ്മുടെ സാഹചര്യങ്ങൾ ഇന്ന് ഒരുപാടു മാറിയിരിക്കുന്നു. ഇപ്പോൾ ചെയ്തുകൊണ്ടിരിക്കുന്ന ചിത്രത്തിൽ മൂന്നു പാട്ട് പ്രോഗ്രാമിങ്ങും ഒരെണ്ണം ലൈവുമാണ്. പ്രോഗ്രാമിങ്ങിൽ എനിക്കു ഗുരുവില്ല. യൂട്യൂബ് നോക്കി പഠിച്ചെടുത്തതാണ് എല്ലാം.\nകൈലാസ് ജി. മേനോൻ\nനിർമാതാക്കളെയും സംവിധായകരെയും കേൾപ്പിക്കാനായി ഞാൻ പ്രോഗ്രാമിങ് ഉപയോഗിക്കാറുണ്ടെങ്കിലും സിനിമയിൽ ഇന്നുവരെ പൂർണമായി പ്രോഗ്രാം മ്യൂസിക് ഉപയോഗിച്ചിട്ടില്ല. പക്ഷേ, പരസ്യങ്ങളിൽ ചെയ്തിട്ടുണ്ട്. ‘തീവണ്ടി’യിലെ ‘ജീവാംശമായി...’ എന്ന ഗാനത്തിൽ ഫ്ലൂട്ട്, വീണ, ഗിറ്റാർ എന്നിവയെല്ലാം ലൈവ് ചെയ്തതാണ്. ‘എടക്കാട് ബറ്റാലിയൻ 06’ എന്ന സിനിമയിലെ ‘നീ ഹിമമഴയായ് വരൂ...’ എന്ന ഗാനത്തിന്റെ റിക്കോർഡിങ് ഇപ്പോൾ ചെയ്തുകൊണ്ടിരിക്കുകയാണ്. പത്തു വയലിൻ ലൈവായി വായിക്കുകയാണ്.’\nഇൻസ്ട്രുമെന്റ്സ് എല്ലാം ലൈവ് വായിക്കാനുള്ള ബജറ്റ് ഇപ്പോൾ പല പടത്തിനും മ്യൂസിക് ഡയറക്ടർക്ക് കിട്ടുന്നില്ലെന്നതു സത്യമാണ്. പക്ഷേ, ഞാൻ അതു നോക്കുന്നില്ല. എനിക്ക് ലൈവ് വേണമെന്നു തോന്നുന്നത് ഞാൻ എന്റെ കയ്യിൽനിന്നു പണമെടുത്താണെങ്കിലും ചെയ്യുന്നു. ഫീൽഡിൽ പുതിയ ആളെന്ന നിലയിൽ നമ്മുടെ സംതൃപ്തിയും അഭിപ്രായമുണ്ടാക്കലും വളരെ പ്രധാനമാണ്.\nപ്രോഗ്രാമിങ്ങിനെ ഒരു വിപ്ലവമെന്നൊന്നും വിശേഷിപ്പിക്കാൻ ഞാൻ തയാറല്ല. സാങ്കേതികവിദ്യയിലെ മാറ്റങ്ങൾ എല്ലാ കാലത്തും സംഗീതത്തെ സ്വാധീനിച്ചിട്ടുണ്ട്. ഇപ്പോൾ അതു സോഫ്റ്റ്‌വെയറുകളിലേക്കും ലാപ്ടോപ്പിലേക്കുമൊക്കെ എത്തിയിരിക്കുന്നു. അതിനനുസരിച്ച് വോയ്സ് ക്വാളിറ്റി വളരെ കൂടിയിട്ടുണ്ട് നമ്മുടെ പാട്ടുകളിൽ.\nനമ്മുടെ മനസ്സിലെ പാട്ട് എന്താണെന്ന് ഓർക്കസ്ട്രയുടെ അകമ്പടിയോടെ മറ്റൊരാളെ കേൾപ്പിച്ചുകൊടുക്കാൻ പ്രോഗ്രാമിങ് വലിയ സഹായമാണ് ചെയ്യുന്നത്. നമുക്ക് തന്നെ ഒന്നു പാടി വോയ്സ് ട്രാക്ക് കൂടി ചേർത്തും ഉപയോഗിക്കാം.\nഇന്നു പാട്ടുകാർ പോലും സോഫ്റ്റ്‌വെയറുകൾ ഉപയോഗിക്കാൻ പഠിക്കുന്നു. ഒരു മിനി സ്റ്റുഡിയോ തന്നെ പലർക്കുമുണ്ട്. സിനിമയെ കടന്നുനിൽക്കുന്ന പാട്ടുകൾ ഇന്നു കുറവാണ്. ലോകസിനിമയിലെ സംഗീതം അങ്ങനെയാണ്. പ്ലേ ബാക്ക് സിങ്ങിങ് എന്നാൽ വോക്കൽ ആക്ടിങ് ആണ്. അത് അങ്ങനെയേ പാടുള്ളൂ എന്നും സിനിമയ്ക്ക് അതാണു വേണ്ടതെന്നുമാണ് എന്റെ വിശ്വാസം.\nസാങ്കേതികവിദ്യ വികസിച്ചതുകൊണ്ട് സിനിമയ്ക്കു പുറത്തു നമുക്ക് ധാരാളം നല്ല പാട്ടുകൾക്ക് അവസരമുണ്ട്. ഇൻഡിപെൻഡന്റ് മ്യൂസിക് ആണ് ഇന്നത്തെ ട്രെൻഡ്. നിങ്ങൾക്ക് സംതൃപ്തി തരുന്ന പാട്ട് നിങ്ങൾക്കുതന്നെ സൃഷ്ടിക്കാം. അതിനുവേണ്ട ഓർക്കസ്ട്ര ഒരു മുറിയിലിരുന്നു ചെയ്യാം. എന്തെങ്കിലും ലൈവ് വേണമെന്നു തോന്നിയാൽ അതുമാത്രം ഒരു സ്റ്റുഡിയോയിൽ പോയി എടുത്തുവരാം. അത് എങ്ങനെയും മിക്സ് ചെയ്യാം.\nസോഷ്യൽ മീഡിയയിൽ പോസ്റ്റ് ചെയ്ത് ജനങ്ങളുടെ ഇഷ്ടാനിഷ്ടങ്ങൾ അറിയാം. വേണമെങ്കിൽ വീണ്ടും മാറ്റാം. ലോകത്ത് യഥാർഥ മ്യൂസിക് സിനിമയ്ക്കു പുറത്താണ്. നമ്മളും ആ നിലവാരത്തിലേക്ക് എത്തുന്നു എന്നാണ് പുതിയ ട്രെൻഡിനെപ്പറ്റി ഞാൻ വിലയിരുത്തുന്നത്. സിനിമയിൽ അവസരം കിട്ടുന്നതിനെപ്പറ്റി ആകുലപ്പെട്ടിരിക്കേണ്ട ആവശ്യം ഇന്ന് ഭാഗ്യവശാൽ ഒരു സംഗീതജ്ഞനുമില്ല.


60000 രൂപ പ്രതിവർഷ സമ്പാദ്യത്തിൽ നിന്ന് നാല് ലക്ഷത്തിലേക്ക്; മാറ്റത്തിന്റെ വഴിയിൽ ലാഭം കൊയ്ത കർഷകൻ….\nനമ്മുടെ രാജ്യത്ത് കർഷകർ നേരിടുന്ന ബുദ്ധിമുട്ടുകൾ ഏറെയാണ്. സാമ്പത്തികമായി നേട്ടങ്ങൾ കൊയ്യാൻ സാധിക്കാത്തവരാണ് മിക്കവരും. കാലം തെറ്റി വരുന്ന മഴയും വേനലും ജലക്ഷാമവുമെല്ലാം കർഷകരെ നാളുകളായി വലയ്ക്കുകയാണ്. എന്നാൽ ശാസ്ത്ര സാങ്കേതിക വിദ്യകളുടെ സഹായത്തോടെ ഈ പ്രതിസന്ധികളെ ഒക്കെ തരണം ചെയ്തിരിക്കുകയാണ് ശങ്കർ ജാത് എന്ന കർഷകൻ. രാജസ്ഥാനിലെ സലേര ഗ്രാമത്തിലാണ് ശങ്കറിന്റെ കൃഷി. തന്റെ ഒന്നേകാൽ ഏക്കർ സ്ഥലത്ത് ഗോതമ്പും ബീൻസ് തക്കാളിയുമൊക്കെയാണ് കൃഷി ചെയ്യുന്നത്. മറ്റു കർഷകരെ പോലെ തനിക്കും കാര്യമായ ലാഭമൊന്നും കൃഷിയിൽ നിന്ന് ലഭിച്ചിരുന്നില്ല. രാജസ്ഥാനിലെ വരണ്ട കാലാവസ്ഥയും ജലക്ഷാമവുമെല്ലാം അതികവും കൃഷിയ്ക്ക് വില്ലനായി വന്നു. മൺസൂൺ കാലത്തെയാണ് കർഷകരെല്ലാം ആശ്രയിച്ചിരുന്നത്.\nപിന്നീടാണ് ശങ്കർ ശാസ്ത്രീയമായ കൃഷി രീതികളെ കുറിച്ച് അറിയാനും പഠിക്കാനും തുടങ്ങിയത്. ഭാരതീയ അഗ്രോ ഇൻഡസ്ട്രീസ് ഫൌണ്ടേഷന്റെ റിസർച്ച് ഫൌണ്ടേഷന്റെ കീഴിൽ ശങ്കർ ന്യുതനമായ ശാസ്ത്ര സാങ്കേതിക വിദ്യകൾ പരിശീലിക്കാനും പഠിക്കാനും തുടങ്ങി. അങ്ങനെ 60000 രൂപ പ്രതിവർഷം സമ്പാദിച്ചു പോന്ന ശങ്കർ നാല് ലക്ഷം രൂപ പ്രതിവർഷം സമ്പാദ്യമുള്ള കർഷകനായി മാറി. കൃഷിയ്ക്ക് വേണ്ട ജൈവരീതികൾ നല്ല വിളവുണ്ടാകാൻ സാഹായിച്ചു. ഒന്നേകാൽ ഏക്കർ ഭൂമി കാര്യക്ഷമായി ഉപയോഗിച്ച് അതിൽ അനുയോജ്യമായ വിളകൾ നട്ടുപിടിപ്പിച്ചു. ഭൂമിയിലെ ബാഷ്‌പീകരണ നിരക്ക് കുറയ്ക്കാൻ പുതയിടൽ നടപ്പാക്കി. ഈ വിദ്യയിലൂടെ ജലത്തിന്റെ ആവശ്യകത എഴുപത് ശതമാനം വരെ കുറയ്ക്കാൻ സാധിച്ചു.\nതുടക്കത്തിൽ ഏറെ വെല്ലുവിളികൾ നേരിട്ടെങ്കിലും ഭാരതീയ അഗ്രോ ഇൻഡസ്ട്രീസ് ഫൌണ്ടേഷന്റെ സഹായത്തോടെ മുന്നോട്ട് പോയി. എങ്കിലും കൃഷിയിലേക്കുള്ള നിക്ഷേപം വെല്ലുവിളിയായിരുന്നു. പലരിൽ നിന്നും കടം വാങ്ങിയാണ് കൃഷിയിലേക്ക് ഇറക്കിയത്. തുടക്കത്തിലെ വെല്ലുവിളികളെല്ലാം പിന്നീട് ലാഭം നേടിത്തന്നെന്നും ശങ്കർ പറയുന്നു. ഇപ്പോൾ പലരും തന്നെ ഈ കൃഷി രീതിയും മറ്റും പഠിക്കാനായി സമീപിക്കാറുണ്ട്. അവർക്കൊക്കെ കൃഷിയിടം കാണിച്ച് കൊടുത്ത് തന്നെയാണ് രീതി പറഞ്ഞു കൊടുക്കാറ്. അത് അവരിൽ ആത്മവിശ്വാസം വളരാൻ സഹായിക്കും. ഇപ്പോൾ അയൽഗ്രാമങ്ങളിൽ നിന്ന് വരെ ആളുകൾ തന്നെ തേടിയെത്താറുണ്ടെന്ന് ശങ്കർ പറയുന്നു.\nRead more on: farmer from rajasthan | Organic Farming


മയക്കുമരുന്ന് ഉപയോഗിച്ചതിന് പിന്നാലെ ലൈംഗികബന്ധത്തില് ഏര്‍പ്പെടാന് നിര്‍ബന്ധിച്ചു; നിരസിച്ച യുവാവിനെ പത്തൊമ്പതുകാരന് കൊലപ്പെടുത്തി | Daily Indian Herald\nNovember 28, 2018 1:04 pm By : Indian Herald Staff\nമുംബൈ: മയക്കുമരുന്ന് ഉപയോഗിച്ചതിന് ശേഷം ലൈംഗിക ബന്ധത്തിലേര്‍പ്പെടാന് സുഹൃത്തായ യുവാവിനെ നിര്‍ബന്ധിക്കുകയും ആവശ്യം നിരസിച്ച സുഹൃത്തിനെ കൊലപ്പെടുത്തുകയും ചെയ്ത കേസില് പത്തൊമ്പതുകാരന് അറസ്റ്റിലായി. മുംബൈ മലാഡിലെ പത്താന്‍വാടിയ്ക്ക് സമീപമുള്ള കൈലാസ് ഗ്രാനൈറ്റ് ആന്‍ഡ് മാര്‍ബിള് സ്റ്റോറിന് സമീപം വെള്ളിയാഴ്ച്ച രാത്രിയിലാണ് സംഭവം നടന്നത്. സംഭവത്തില് പത്തൊമ്പതുകാരനായ നൂര് മുഹമ്മദ് ഷക്കീല് ഉല്ലാ ഷെയ്ഖിനെയാണ് മുംബൈ പൊലീസ് അറസ്റ്റ് ചെയ്തത്. നൂര് മുഹമ്മദ് സുഹൃത്തായ അസ്ലമിനെയാണ് കൊലപ്പെടുത്തിയത്.\nസംഭവത്തെക്കുറിച്ച് പോലീസ് പറയുന്നതിങ്ങനെ: ഇരുവരും ഒരുമിച്ച് മയക്കുമരുന്ന് ഉപയോഗിക്കാറുണ്ട്. സംഭവം നടന്ന വെള്ളിയാഴ്ച രാത്രി പതിനൊന്നരയോടെ മലാഡില് വച്ച് ഇവര് രണ്ടുപേരും കണ്ടുമുട്ടി. ഈ സമയത്ത് ഇവര്‍മയക്ക് മരുന്ന് ഉപയോഗിച്ചു. തുടര്‍ന്നാണ് നൂര് മുഹമ്മദ് അസ്ലം മുഹമ്മദിനെ ലൈംഗിക ബന്ധത്തില് ഏര്‍പ്പെടാന് പ്രേരിപ്പിച്ചത്. പക്ഷെ നൂര് മുഹമ്മദിന്റെ ആവശ്യം അസ്ലം അംഗീകരിച്ചില്ല. ഇരുവരും തമ്മില് വാക്കുതര്‍ക്കം ഉണ്ടായി. തുടര്‍ന്ന് അസ്ലമിനെ നൂര് ശ്വാസംമുട്ടിച്ച് കൊലപ്പെടുത്തുകയായിരുന്നു.\nസംഭവത്തില് കേസെടുത്ത് അന്വേഷണം ആരംഭിച്ച മുംബൈ പൊലീസ് നൂര് മുഹമ്മദിനെ അറസ്റ്റ് ചെയ്തു. ഇയാളെ ബോറിവലി കോടതിയില് പോലീസ് ഹാജരാക്കി.\nTags: crime, crime india, crime india mumbai, drug addict youth, drug india, drug mumbai, drug use india, ganja india, mumbai crime, mumbai drug, mumbai murder, murder india


കായികമേഖലയിലെ ഖത്തറിന്റെ നിക്ഷേപാവസരങ്ങള് ന്യുയോര്‍ക്ക് സമ്മേളനത്തില് - Middle East Chandrika Qatar\nby Web Desk June 10, 2019, 6:43 am0Votes\nകായികമേഖലയിലെ നിക്ഷേപങ്ങള് വിശദീകരിക്കാന് സംഘടിപ്പിച്ച ന്യുയോര്‍ക്ക് സമ്മേളനത്തില് ഖത്തര് പ്രതിനിധികള് പങ്കെടുത്തപ്പോള്\nദോഹ: കായിക മേഖലയില് ഖത്തറിന്റ നിക്ഷേപാവസരങ്ങള് ന്യുയോര്‍ക്ക് സമ്മേളനത്തില് അവതരിപ്പിച്ചു. ആസ്പയര് സോണ് ഫൗണ്ടേഷനും ഖത്തര് ഫിനാന്‍ഷ്യല് സെന്ററും(ക്യുഎഫ്‌സി) ഖത്തര് ഡെവലപ്‌മെന്റ് ബാങ്കും സംയുക്തമായാണ് ന്യൂയോര്‍ക്കില് പ്രത്യേക പരിപാടി സംഘടിപ്പിച്ചത്.\nകായിക വ്യവസായ മേഖലയിലെ വിദഗ്ദ്ധരുടെയും ഉന്നത വ്യക്തിത്വങ്ങളുടെയും പങ്കാളിത്തമുണ്ടായിരുന്നു. സ്‌പോര്‍ട് ആക്‌സലറേറ്റര് എന്ന പേരില് ഖത്തറില് നടപ്പാക്കുന്ന കായിക വ്യാപാര ജില്ല(സ്‌പോര്‍ട്‌സ് ബിസിനസ് ഡിസിട്രിക്റ്റ്)യുമായി ബന്ധപ്പെട്ട നിേേക്ഷപാവസരങ്ങളാണ് സമ്മേളനത്തില് പ്രധാനമായും ചര്‍ച്ചയായത്. ഖത്തറിന്റെ കായിക വിപണിയിലെ വിവിധ മേഖലകളില് ലഭ്യമായി്ട്ടുള്ള നിക്ഷേപസാധ്യതകളും വിശദീകരിക്കപ്പെട്ടു. ലീഡേഴ്‌സ് സ്‌പോര്‍ട്ട് ബിസിനസ് ഉച്ചകോടി 2019 എന്ന പേരിലായിരുന്നു സമ്മേളനം.\n50ലധികം രാജ്യങ്ങളില്‍നിന്നുള്ള പ്രതിനിധികളും 1000ലധികം പ്രഭാഷകരും പങ്കെടുത്തു. ക്യുഎഫ്‌സി മാര്‍ക്കറ്റിങ് ആന്റ് കോര്‍്പ്പറേറ്റ് കമ്യൂണിക്കേഷന്‍സ ഡയറക്ടര് ജാസിം അല്‍മുഫ്ത, ബിസിനസ് ഡെവലപ്‌മെന്റ് മാനേജര് ലൈല അല്‍ജുഫൈരി എന്നിവര് നിക്ഷേപാവസരങ്ങളെയും പദ്ധതികളെയും സംബന്ധിച്ച് വിശദീകരിച്ചു. ഖത്തറിലെയും മിഡില്‍ഈസ്റ്റിലെയും പ്രീമിയര് കായിക വ്യാപാര ക്ലസ്റ്റര് രൂപീകരിക്കുകയെന്നതാണ് കായിക വ്യാപാര ഡിസ്ട്രിക്റ്റിലൂടെ ലക്ഷ്യമിടുന്നത്.\nമേഖലയില് തന്നെ ഇതാദ്യമായാണ് എല്ലാം ഉള്‍ക്കൊള്ളുന്ന സമഗ്രമായ കായിക വ്യാപാര കേന്ദ്രം സ്ഥാപിക്കപ്പെടുന്നത്. കായിക സംബന്ധിയായ ബഹുരാഷ്ട്ര വ്യക്തിത്വങ്ങളെ രാജ്യത്തേക്ക് ആകര്‍ഷിക്കുകയും സുസ്ഥിര വ്യവസായവും സ്റ്റാര്‍ട്ടപ്പുകളും ഉള്‍പ്പടെയുള്ള സൗകര്യം ഒരുക്കുകയുമാണ് ഇതിലൂടെ ലക്ഷ്യമിടുന്നത്. നൂതനമായ ഇന്‍സെന്റീവും സര്‍വീസ് പാക്കേജുകളും ഡിസ്ട്രിക്റ്റില് സംരംഭങ്ങള്‍ക്ക് അനുവദിക്കും. രാജ്യത്തിന്റെ സമ്പദ് ഘടനയുടെ വൈവിധ്യവല്‍ക്കരണം ലക്ഷ്യമിട്ടുള്ള ആസ്പയറിന്റെ പദ്ധതികളില് ഏറ്റവും ഒടുവിലത്തേതാണ് ഖത്തര് സ്‌പോര്‍ട്‌സ് ബിസിനസ് ഡിസ്ട്രിക്റ്റ്(ക്യുഎസ്ബിഡി).\nക്യുഎഫ്‌സിയുമായി സഹകരിച്ച് വിപുലമായ ക്ലസ്റ്ററാണ് തയാറാക്കുന്നത്. പ്രശസ്തമായ പ്രാദേശിക, രാജ്യാന്തര ബ്രാന്‍ഡുകള് ഒരു കുടക്കീഴിലേക്ക് എത്തപ്പെടും. രാജ്യത്തേക്ക് നേരിട്ടുള്ള വിദേശ നിക്ഷേപം ആകര്‍ഷിക്കുകയെന്നതിനാണ് ഊന്നല് നല്‍കുന്നത്.ആഗോള കായിക വ്യവസായം 2017ല് ഒരു ട്രില്യണ് യുഎസ് ഡോളറിലധികമായിട്ടുണ്ട്. ഈ മേഖലയില് വലിയ നിക്ഷേപ വ്യാപാര സാധ്യതകളാണുള്ളത്.\nകായിക വ്യാപാര ഡിസ്ട്രിക്റ്റില് ക്യുഎഫ്‌സിയുടെ സ്ഥിരം സാന്നിധ്യമുണ്ടാകും. 2023 ആകുമ്പോഴേക്കും ഖത്തറിന്റെ കായിക മേഖല 20 ബില്യണ് യുഎസ് ഡോളറിലേക്കെത്തുമെന്നാണ് പ്രതീക്ഷിക്കുന്നത്. ലോകനിലവാരത്തിലുള്ള സൗകര്യങ്ങളും സേവനങ്ങളും വികസിപ്പിക്കുന്നതിനായി ഖത്തര് 200 ബില്യണ് യുഎസ് ഡോളറാണ് ചെലവഴിക്കുന്നത്.\nഇത്തരത്തില് ഖത്തറില് ലഭ്യമാകുന്ന കായിക നിക്ഷേപാവസരങ്ങള് ന്യുയോര്‍ക്ക് സമ്മേളനത്തില് ആഗോള പ്രതിനിധികള്‍ക്കു മുമ്പാകെ വിശദീകരിച്ചു. രാജ്യത്ത് കായികം ഉള്‍പ്പടെ സുപ്രധാന മേഖലകള് വികസിപ്പിക്കുന്നതിലും അവയുടെ ഹബ്ബായി ഖത്തറിനെ മാറ്റുന്നതിലും പതിജ്ഞാബദ്ധമാണെന്ന് ക്യുഎഫ്‌സി വ്യക്തമാക്കി.\nPrevious article അമീര്- ഡോണള്‍ഡ് ട്രംപ് കൂടിക്കാഴ്ച ജൂലൈയില് വൈറ്റ്ഹൗസില്\nNext article യുനസ്‌കോ സാംസ്‌കാരിക യോഗത്തില് ഖത്തര് പങ്കെടുത്തു


യഥാര്‍ത്ഥ പ്രതിഭകളെ ഇരുളിലേക്ക് തള്ളിമാറ്റാന് കഴിയില്ല; പാര്‍വ്വതി ഒരുപടി മുന്നിലെന്ന് കെ കെ ശൈലജ ടീച്ചര്\nFri Sep 25 2020 13:34:19 GMT+0530 (India Standard Time)\nപാര്‍വ്വതി സൂപ്പര് സ്റ്റാറുകളെന്ന് വിശേഷിപ്പിക്കുന്നവരുടെ പട്ടികയില് ഒരടി മുകളിലാണെന്ന് തെളിയിക്കുന്നു. സിനിമാരംഗത്ത് സ്ത്രീകള് അനുഭവിക്കുന്ന അവഹേളനങ്ങള്‍ക്കെതിരെ സ്ത്രീ കൂട്ടായ്മ രൂപീകരിച്ചു കൊണ്ട് ചരിത്രപരമായ മുന്നേറ്റത്തിന് തുടക്കം കുറിച്ചപ്പോള് പലരും ഭയന്നത് അവസരങ്ങള് ലഭ്യമാകാതെ ഈ പ്രതിഭകള് തമസ്‌കരിക്കപ്പെടുമോ എന്നാണ്. എന്നാല് യഥാര്‍ത്ഥ പ്രതിഭകളെ ഇരുളിലേക്ക് തള്ളിമാറ്റാന് കഴിയില്ലെന്ന് ഈ പെണ്‍കുട്ടി തെളിയിച്ചിരിക്കുകയാണ്. ശൈലജ ടീച്ചര് കുറിച്ചു.\nAPH29 April 2019 7:39 PM GMT\nകോഴിക്കോട്: മനു അശോകന് സംവിധാനം ചെയ്ത 'ഉയരെ' എന്ന സിനിമയെ പ്രശംസിച്ച് മന്ത്രി കെ കെ ശൈലജ ടീച്ചര്. സിനിമയും നായികയും പുരുഷ മേധാവിത്വത്തിനെതിരേ ഉയര്‍ത്തെഴുന്നേല്‍ക്കുന്നതാണെന്ന് കെ കെ ശൈലജ തന്റെ ഫേസ്ബുക്ക് പേജില് കുറിച്ചു.\nമനു അശോകന് സംവിധാനം ചെയ്ത 'ഉയരെ' എന്ന സിനിമ ഏറെ പ്രതീക്ഷകള് നല്‍കുന്ന ഒന്നാണ്. പെണ്‍കുട്ടികള് അനുഭവിക്കുന്ന കാലികമായ പ്രശ്‌നങ്ങള്‍ക്ക് നേരയാണ് 'ഉയരെ' വിരല് ചൂണ്ടുന്നത്. സമൂഹത്തിലെ ഒരു അംഗം എന്ന നിലയില് ഒരു പെണ്‍കുട്ടിക്ക് അനുഭവിക്കാന് കഴിയേണ്ടത് പൂര്‍ണ വ്യക്തിത്വത്തിന്റെ പ്രകാശനമാണ്.\nഅവസരങ്ങള് ഓരോ പൗരനും തുല്യമായി ഉപയോഗിക്കാന് കഴിയുമ്പോഴാണ് യഥാര്‍ത്ഥ ജനാധിപത്യം പുലരുക. എന്നാല് നമ്മുടെ സമൂഹത്തില് നിലനില്‍ക്കുന്ന പുരുഷമേധാവിത്വ സമീപനം പെണ്‍കുട്ടികയുടെയും സ്ത്രീകളുടെയും അത്മാഭിമാനത്തിന് നേരെ കടുത്ത വെല്ലു വിളികള് ഉയര്‍ത്താറുണ്ട്. ലളിതമായ പ്രതിപാദനത്തിലൂടെ പെണ്‍കുട്ടികള് അനുഭവിക്കേണ്ടി വരുന്ന കടുത്ത അസമത്വത്തിന്റെ വാത്മീകങ്ങളാണ് ഈ സിനിമയില് തകര്‍ന്ന് വീഴുന്നത്. ആസിഡ് ആക്രമണത്തിന് വിധയയായ ഒരു പെണ്‍കുട്ടി ജീവിതത്തില് നിന്നുതന്നെ തികച്ചും പിന്‍വാങ്ങി അവഗണനയുടെ ഇരുട്ടില് മറഞ്ഞ് പോകുന്നതിന് പകരം അന്തസോടെ ഉയര്‍ത്തെഴുന്നേല്‍ക്കുന്ന അനുഭവമാണ് ചിത്രത്തില് വിശദീകരിക്കുന്നത്. കെ കെ ശൈലജ ഫേസ്ബുക്കില് കുറിച്ചു.\nപല്ലവി എന്ന കഥാപാത്രത്തിലൂടെ പാര്‍വതി തിരുവോത്ത് മലയാളികളുടെ അഭിമാന ഭാജനമായി മാറുന്നതായും അവര് കുറിച്ചു. പാര്‍വ്വതി സൂപ്പര് സ്റ്റാറുകളെന്ന് വിശേഷിപ്പിക്കുന്നവരുടെ പട്ടികയില് ഒരടി മുകളിലാണെന്ന് തെളിയിക്കുന്നു. സിനിമാരംഗത്ത് സ്ത്രീകള് അനുഭവിക്കുന്ന അവഹേളനങ്ങള്‍ക്കെതിരെ സ്ത്രീ കൂട്ടായ്മ രൂപീകരിച്ചു കൊണ്ട് ചരിത്രപരമായ മുന്നേറ്റത്തിന് തുടക്കം കുറിച്ചപ്പോള് പലരും ഭയന്നത് അവസരങ്ങള് ലഭ്യമാകാതെ ഈ പ്രതിഭകള് തമസ്‌കരിക്കപ്പെടുമോ എന്നാണ്. എന്നാല് യഥാര്‍ത്ഥ പ്രതിഭകളെ ഇരുളിലേക്ക് തള്ളിമാറ്റാന് കഴിയില്ലെന്ന് ഈ പെണ്‍കുട്ടി തെളിയിച്ചിരിക്കുകയാണ്. ശൈലജ ടീച്ചര് കുറിച്ചു.\nശൈലജ ടീച്ചറുടെ ഫേസ്ബുക്ക് കുറിപ്പ്\nk k shailaja teacher facebbok post malayalam movie uyare actress-parvathy


പച്ചജീവിതം : Deepika.com Sunday Special\nഎട്ട് വർഷം മുന്പുള്ള കഥയാണ്. വെളുത്ത പൂഴി മണലായിരുന്നു അവിടം മുഴുവൻ. പച്ചപ്പ് എന്ന് പറയാൻ അൽപം തെങ്ങുകൾ മാത്രം. പറന്പിന്‍റെ ഒരരികിലായ് ഓടിട്ട വീട്. അങ്ങനെയിരിക്കെയാണ് സുരേന്ദ്രൻ തന്‍റെ പ്രവാസജീവിതം മതിയാക്കി നാട്ടിൽ തിരിച്ചുവരുന്നത്. വെളുത്ത പൂഴി മണലിൽ ചവിട്ടി മാനം മുട്ടെ ഉയർന്ന തെങ്ങുകളെ നോക്കി സുരേന്ദ്രൻ ആലോചിച്ചു - "ഇനി എന്ത് തൊഴിൽ ചെയ്യും'. അങ്ങനെയാണ് നാട്ടിൽ പെയിന്‍റിംഗ് പണിക്കിറങ്ങുന്നത്. ആയിടയ്ക്കാണ് പത്രത്തിൽ ഒരു വാർത്ത കാണുന്നത്. ആലക്കോട് തെങ്ങുകയറ്റ യന്ത്രത്തിൽ പരിശീലനം നൽകുന്നു. ഒരാഴ്ചത്തെ ക്ളാസാണ്. പരിശീലനം പൂർത്തിയാക്കിയവർക്ക് യന്ത്രം സൗജന്യമായി നൽകും. അങ്ങനെയെങ്കിൽ ക്ളാസിൽ പങ്കെടുക്കാം എന്ന തീരുമാനത്തിലെത്തി സുരേന്ദ്രൻ. ഒരു പണി പഠിക്കാം എന്നതു മാത്രമായിരുന്നു ഉദ്ദേശ്യം. എന്നാൽ അവിടെ നടന്ന ഒരു ക്ളാസ് കേട്ടതോടെ സുരേന്ദ്രന്‍റെ ജീവിതം മാറിമറിയുകയായിരുന്നു. രണ്ടു മണിക്കൂർ ദൈർഘ്യമുള്ള ക്ളാസ് എടുത്തത് കെ.വി. ശിവപ്രസാദ് മാഷാണ്. ജൈവകൃഷിയെ കുറിച്ചും ജൈവജീവിതത്തെ കുറിച്ചുമുള്ള സമഗ്രമായ ക്ളാസായിരുന്നു അത്. അങ്ങനെ തെങ്ങുകയറ്റ പരിശീലനം പൂർത്തിയാക്കിയ സുരേന്ദ്രൻ തിരികെ നാട്ടിലെത്തിയപ്പോൾ മറ്റൊരു മനുഷ്യനായി - ഒരു പച്ചമനുഷ്യൻ.\nവെറുതെ ഒരു അലങ്കാരമായി ഉപയോഗിച്ചതല്ല പച്ചമനുഷ്യൻ എന്ന വാക്ക്. പ്രകൃതിയോടിണങ്ങിയുള്ള സുരേന്ദ്രന്‍റെ ജീവിതത്തെ വിശേഷിപ്പിക്കാൻ ഇതിലും നല്ല വാക്കില്ല. കണ്ണൂർ ജില്ലയിലെ വെങ്ങരയിലെ പൂഴിമണൽ നിറഞ്ഞ സുരേന്ദ്രന്‍റെ 53 സെന്‍റ് വരുന്ന വീട്ടുപറന്പ് ഇന്ന് ഒരു പച്ചത്തുരുത്താണ്. അറുപതിൽപരം പഴവർഗങ്ങൾ, വിവിധങ്ങളായ വാഴ, നെല്ല്, ചോളം, കരിന്പ്, ചേന, ചേന്പ്, കാച്ചിൽ, ഇലക്കറികൾ തുടങ്ങി പശു, ആട്, കോഴി, പ്രാവ്, താറാവ്, വാത്ത, മത്‌സ്യം, തേനീച്ച എന്നിങ്ങനെ മൂങ്ങവരെ ഈ പറന്പിലുണ്ട്. പൂഴിമണലായി കിടന്ന പറന്പിനെ പച്ചത്തുരുത്താക്കി എന്നതു മാത്രമല്ല സുരേന്ദ്രനെ വ്യത്യസ്തനാക്കുന്നത്. എല്ലാം ജൈവമയമാണ്. മണ്ണിൽ രാസവളത്തിന്‍റെ തുള്ളി പോലും ഉപയോഗിക്കില്ല. കളകൾ കൊണ്ട് മണ്ണിന് പുതയിട്ട് ചാണകവും മറ്റ് ജൈവമാലിന്യങ്ങൾ അടങ്ങിയ വെള്ളവും പകർന്ന് മണ്ണ് ഫലഭൂയിഷ്ടമാക്കുകയാണ് സുരേന്ദ്രൻ ചെയ്യുന്നത്. മണ്ണ് നന്നായാൽ ഒന്നും പേടിക്കേണ്ട. വിത്തെറിഞ്ഞാൽ വിള ഉറപ്പ് - തന്‍റെ പറന്പ് കാണാനെത്തുന്നവർക്ക് സുരേന്ദ്രൻ നൽകുന്ന ഉപദേശം ഇതാണ്.\nഇവിടേയും തീരുന്നില്ല സുരേന്ദ്രന്‍റെ ജൈവജീവിതം. പരസ്യങ്ങളിൽ വീണ് നമ്മൾ ഉപയോഗിക്കുന്ന സോപ്പ്, പേസ്റ്റ്, ചായപ്പൊടി, സോഫ്റ്റ് ഡ്രിങ്ക്സ് എന്നിവയൊന്നും സുരേന്ദ്രൻ ഉപയോഗിക്കാറില്ല. പല്ല് തേക്കാൻ ഉമിക്കരിയും തേച്ച് കുളിക്കാൻ വാഴയിലയും മാത്രം. ചായ കുടിക്കില്ല. പകരം കിണറിലെ ശുദ്ധമായ വെള്ളം.\nപറന്പിൽ സ്വൈരവിഹാരം നടത്തുന്ന പാന്പിനേയും എലികളേയും ഓടിക്കാനോ കൊല്ലാനോ സുരേന്ദ്രൻ മെനക്കെടാറില്ല. പകരം മൂങ്ങയ്ക്ക് പാർക്കാൻ പറന്പിൽ കൂടൊരുക്കും. അങ്ങനെ മൂങ്ങ പറന്പിനോടിണങ്ങിയാൽ അവ ഭക്ഷണമാക്കും പാന്പിനേയും എലിയേയും. സുരേന്ദ്രന്‍റെ വീടിനു പിറകുവശത്തായി രണ്ട് കൂടുകൾ മൂങ്ങയ്ക്ക് പാർക്കാൻ ഒരുക്കിയിട്ടുണ്ട്. അവയിൽ മൂങ്ങകളുമുണ്ട്. ഇങ്ങനെ എല്ലാത്തിനും പ്രകൃതിയിൽ ബദൽ സംവിധാനമുണ്ടെന്ന് സുരേന്ദ്രൻ നമ്മെ പഠിപ്പിക്കുന്നു.\nഒരേ ഭൂമി, ഒരേ ജീവൻ\nഅന്ന് ആലക്കോട് തെങ്ങുകയറ്റ പരിശീലന ക്ളാസ് കഴിഞ്ഞപ്പോൾ തന്നെ സുരേന്ദ്രൻ തീരുമാനിച്ചിരുന്നു പുതിയൊരു ജീവിതക്രമം വേണമെന്ന്. അങ്ങനെ വെളുത്ത പൂഴിമണൽ നിറഞ്ഞ വീട്ടുപറന്പിൽ ആദ്യം കുറച്ച് വാഴയാണ് വച്ചത്. അവയുടെ ഇലകളും പറന്പിലെ മറ്റ് കളകളും മണ്ണിൽതന്നെ അടിയാൻ സംവിധാനമൊരുക്കി. അങ്ങനെ പുതയിട്ട് മണ്ണിനെ വളക്കൂറുള്ളതാക്കുകയാണ് ആദ്യം ചെയ്തത്. ആ സമയത്താണ് സംസ്ഥാനവ്യാപകമായി വ്യാപിച്ച് കിടക്കുന്ന ഒരു കാർഷിക കൂട്ടായ്മയെ കുറിച്ച് സുരേന്ദ്രന് അറിവ് ലഭിക്കുന്നത്. "ഒരേ ഭൂമി ഒരേ ജീവൻ' എന്നായിരുന്നു ആ കൂട്ടായ്മയുടെ പേര്. സുരേന്ദ്രൻ അതിൽ അംഗമായി. കൂട്ടായ്മയ്ക്ക് എല്ലാ ജില്ലകളിലും ഭാരവാഹികളുണ്ട്. കൂട്ടായ്മ പുറത്തിറക്കുന്ന മാസികയ്ക്കും സുരേന്ദ്രൻ വരിക്കാരനായി.\nഅങ്ങനെ മാസികയിൽ വരുന്ന കൃഷി സംബന്ധമായ ലേഖനങ്ങൾ നിത്യം വായിച്ചു. കൂടാതെ കൂട്ടായ്മ സംഘടിപ്പിക്കുന്ന ക്ളാസുകളിലും യോഗങ്ങളിലും കൃത്യമായി പോയി. അവിടെ വച്ചാണ് കൃഷി രീതികളെ കുറിച്ചും വിവിധതരം പഴവർഗങ്ങളെ കുറിച്ചും വ്യത്യസ്തതരം വിത്തുകളെ കുറിച്ചും അറിയുന്നത്. അങ്ങനെ അത്തരം കൂട്ടായ്മകളിലൂടെ കേരളത്തിലെ പല കർഷകരിൽ നിന്നും പലതരം വിത്തുകളും പഴവർഗങ്ങളുടെ ബഡ് ചെയ്ത ചെടികളും സംഘടിപ്പിച്ച് പറന്പിൽ നട്ടു. അതോടൊപ്പം പശു, ആട്, കോഴി, താറാവ്, പ്രാവ്, മത്‌സ്യം എന്നിവയും വളർത്താൻ തുടങ്ങി. പറന്പിൽ നട്ട വിവിധങ്ങളായ പഴവർഗങ്ങൾ, ഇലക്കറികൾ തുടങ്ങിയവ വളരാൻ തുടങ്ങി. അവയ്ക്ക് വളമേകാൻ 25 ലിറ്റർ വെള്ളം സംഭരിക്കാവുന്ന ഒരു ടാങ്കുണ്ടാക്കി. ആ ടാങ്കിലേക്ക് പശുവിന്‍റെ ചാണകവും മറ്റ് ജീവികളുടെ വിസർജ്യങ്ങളും വീട്ടിലെ ജൈവമാലിന്യങ്ങളും നിക്ഷേപിച്ചു. അതിനുശേഷം ടാങ്കിൽ മുഴുവനായും വെള്ളം നിറച്ചു. എന്നിട്ട് അത് മോട്ടോർ പന്പ് വച്ച് അടിച്ച് എല്ലാ വിളകൾക്കുമെത്തിച്ചു.\nകണ്ണൂർ കേന്ദ്രമായുള്ള ജൈവസംസ്കൃതി, പയ്യന്നൂർ കേന്ദ്രമായുള്ള നല്ല ഭൂമി എന്നീ കൂട്ടായ്മകളിലും സുരേന്ദ്രൻ ഇന്ന് അംഗമാണ്."ഒരേ ഭൂമി ഒരേ ജീവൻ' കൂട്ടായ്മ സംസ്ഥാനത്താകെ വ്യാപിച്ച് കിടക്കുന്നതിനാൽ എല്ലാ ജില്ലകളിലേയും കർഷകർ തമ്മിൽ പരസ്പര ബന്ധമുണ്ടായിരിക്കും. തിരുവനന്തപുരം ജില്ലയിലെ കൃഷിക്കാരന്‍റെ കൃഷി രീതികളും കൈയിലുള്ള വിത്തിനങ്ങളും കാസർഗോട്ടുള്ള മറ്റൊരു കർഷകന് ഇതുവഴി ലഭ്യമാകും. അങ്ങനെയാണ് സുരേന്ദ്രന് ഇത്രയധികം വിളകൾ ലഭ്യമായത്.\nവിളകൾക്ക് കീടനാശിനി തളിക്കാറില്ലേ എന്ന് ചോദിച്ചാൽ കീടങ്ങളേ ഇല്ല എന്ന മറുപടിയാണ് സുരേന്ദ്രനിൽ നിന്ന് ലഭിക്കുക. സുരേന്ദ്രൻ പറയുന്നു - "കീടങ്ങൾ എന്ന് നമ്മളാണ് പറയുന്നത്. അവയും ജീവികളാണ്. ഇവിടെയുള്ള ഇലകളും പഴങ്ങളും അവയുടേയും ഭക്ഷണമാണ്. നമ്മുടെ ചെടിയുടെ ഇലകൾ അവ ഭക്ഷിക്കുന്നുണ്ടെങ്കിൽ അവയ്ക്ക് വിശക്കുന്നതു കൊണ്ടാകും. അല്ലാതെ നമ്മെ ഉപദ്രവിക്കാനൊന്നുമല്ല. അവയുടെ വിശപ്പ് തീർന്നാൽ അവ പൊയ്ക്കോളും. കീടങ്ങളെ കൊല്ലാൻ കീടനാശിനി അടിച്ചാൽ അവ ആത്യന്തികമായി നമ്മുടെ ഭക്ഷണത്തിൽ കലർന്ന് നമുക്ക് തന്നെ ദോഷമുണ്ടാകും'.\nസുരേന്ദ്രന്‍റെ പറന്പിൽ എപ്പോഴും നിറയെ പക്ഷികളാണ്. അവ അവിടെയുള്ള പഴങ്ങൾ ആർത്തിയോടെ ഭക്ഷിക്കും. ശല്യപ്പെടുത്താനോ കല്ലെറിഞ്ഞ് ഓടിക്കാനോ അവിടെ ആരുമുണ്ടാകില്ല. പക്ഷികൾ കഴിച്ച് ബാക്കിയുള്ള പഴങ്ങൾ മാത്രമേ സുരേന്ദ്രനും കുടുംബവും കഴിക്കൂ. രാത്രിയായാൽ വവ്വാലും മൂങ്ങയും പറന്പ് കീഴടക്കും. അവയ്ക്കും അവിടെ ഇഷ്ടം പോലെ വിഹരിക്കാം. ആരും ശല്യം ചെയ്യാൻ വരില്ല.\nസുരേന്ദ്രന്‍റെ പറന്പിലെ പച്ചപ്പ് കാണാൻ ഇന്ന് സ്കൂൾ കുട്ടികളടക്കം പലരും നിത്യം വരാറുണ്ട്. അവർക്ക് പറന്പിലെ വിവിധങ്ങളായ മരങ്ങളെ കുറിച്ചും ജൈവകൃഷിരീതിയെ കുറിച്ചും സുരേന്ദ്രൻ പറഞ്ഞുകൊടുക്കും. പ്രകൃതിയെ ദ്രോഹിക്കാതെ എങ്ങനെ ജീവിക്കാം എന്നായിരിക്കും സുരേന്ദ്രന്‍റെ സംസാരത്തിന്‍റെ ഉള്ളടക്കം. തന്‍റെ ജൈവലോകം കാണാൻ വരുന്നവർക്ക് പെട്ടെന്ന് മനസിലാകാൻ എല്ലാ മരങ്ങൾക്ക് ചുവട്ടിലും അവയുടെ പേര് പ്രത്യേകം ബോർഡിൽ എഴുതിവച്ചിട്ടുമുണ്ട്.\nവഴിനടക്കാനുള്ള സ്ഥലത്തു മാത്രമേ സുരേന്ദ്രന്‍റെ പറന്പിൽ മണ്ണ് കാണുകയുള്ളു. ബാക്കിയിടങ്ങളിലൊക്കെ കൊതിപ്പിക്കുന്ന കാഴ്ചകളായി വിവിധങ്ങളായ പഴങ്ങൾ കായ്ച്ച മരങ്ങൾ കാണാം. കൂടാതെ ഇലക്കറികളും മറ്റും ഇഷ്ടംപോലെ. സിമന്‍റ് പാകിയ വലിയമുറ്റം പോലും പൊളിച്ച് അവിടെ ഫലവൃക്ഷങ്ങൾ വച്ചുപിടിപ്പിച്ചിരിക്കുകയാണ് സുരേന്ദ്രൻ.\nമാങ്കോസ്റ്റീൻ, റന്പൂട്ടാൻ, പുലാസൻ, ലോങ്ങ്സാറ്റ്, ഇലന്തപ്പഴം, തായ്‌ലന്‍ഡ് ചാന്പ, മലബാർ ചെസ്നട്ട് ഫ്രൂട്ട്, അഭിയു, ലിച്ചി, മിറക്കിൾ ഫ്രൂട്ട്, ബബ്ളൂസ്, ആപ്പിൾ ചാന്പ, മൂസന്പി, പാൽപ്പഴം, മുട്ടപ്പഴം, സ്വീറ്റ് മുള്ളാത്ത, അവക്കാഡോ, ലോഗൻ എന്ന് തുടങ്ങി വ്യത്യസ്തങ്ങളായ 60ൽപരം പഴവർഗങ്ങളാണ് ഈ പറന്പിലുള്ളത്. അതിനാൽ തന്നെ വർഷം മുഴുവനും ഏതെങ്കിലും പഴങ്ങൾ പറന്പിൽ വിളഞ്ഞ്നിൽക്കും. കൂടാതെ സൗഹൃദ ചീര, അഗത്തി ചീര, ചായമൻസ, തങ്കച്ചീര, ചെറുചീര, തുവര, സാന്പാർ ചീര തുടങ്ങിയ ചീരകളും ഏഴു തരം കിഴങ്ങുകളും പൂജാകദളി, ചെങ്കദളി, സുന്ദരി വാഴ, അണ്ണാറക്കണ്ണൻ, നെയ്പൂവൻ, മൈസൂർ പഴം, മണ്ണൻ, കറിക്കായ, റോബസ്റ്റ് കാവേരി തുടങ്ങിയ വാഴകളും കരടിക്കാച്ചിൽ, കടുവാക്കൈയൻ, ഇഞ്ചിക്കാച്ചിൽ, ക്വിന്‍റൽ കാച്ചിൽ, ചോരക്കാച്ചിൽ, നീലക്കാച്ചിൽ, വെള്ളക്കാച്ചിൽ തുടങ്ങിയ കാച്ചിൽ ഇനങ്ങളും നനകിഴങ്ങ്, ചെറുകിഴങ്ങ്, അടതാപ്പ് തുടങ്ങിയ കിഴങ്ങുകളും കരിഞ്ചോളം, അരിച്ചോളം തുടങ്ങിയ ചോളങ്ങളും അൽഫോൺസ, നാലം, പ്രിയയൂർ, മൽഗോവ, ബംഗനാപ്പള്ളി, ചന്ദ്രക്കാരൻ, കാലാപ്പാടി, മല്ലിക, കുഞ്ഞിമംഗലം മാവ്, ബപ്പക്കായ്, ചക്കരമാവ്, പുളിയൻ മാവ് തുടങ്ങിയ മാവുകളും വയലറ്റ് പേര, മുന്തിരി പേര, കിലോ പേര, സ്ട്രോബറി പേര, നീളൻ പേര തുടങ്ങിയ പേരയ്ക്കകളും ഈ പറന്പിൽ ഉണ്ട്. ഇതു കൂടാതെ വ്യത്യസ്തതരം പാഷൻഫ്രൂട്ട്, ചേന്പ്, കപ്പ, കരിന്പ് എന്നിവയും സുലഭം. ചെറുവള്ളി, കാസർഗോഡൻ കുള്ളൻ എന്നീ പശുക്കളും ജന്പാരി കാളയും ചെറുതേനീച്ച, വലിയ തേനീച്ച എന്നിവയുമുണ്ട്. മത്സ്യം വളർത്താൻ കുളങ്ങളും മഴക്കാലത്ത് വെള്ളം ഭൂമിയിലേക്കിറങ്ങാൻ മഴവെള്ള കുഴികളുമുണ്ട്.\nസ്വന്തമായുള്ള 53 സെന്‍റിലെ കൃഷി കൂടാതെ പാട്ടത്തിനെടുത്തതും ബന്ധുക്കളുടെ കൈവശമുള്ളതുമായ രണ്ട് ഏക്കർ സ്ഥലത്തും കൃഷിയുണ്ട്. ചോമൻ, ബസുമതി, കുഞ്ഞാറ്റ, നവര, തവളക്കണ്ണൻ, പൊന്നാര്യൻ, മുണ്ടകൻ തുടങ്ങിയ നെല്ലിനങ്ങളും സുരേന്ദ്രൻ കൃഷി ചെയ്യുന്നുണ്ട്.\nപച്ച വെറും നിറമല്ല\nകൃഷി ബിസിനസല്ല എന്നതാണ് സുരേന്ദ്രന്‍റെ മറ്റൊരു പ്രത്യേകത. ഇത്രയും വിളകളുണ്ടെങ്കിലും ഒന്നും വാണിജ്യാടിസ്ഥാനത്തിലല്ല പരിപാലിക്കുന്നത്. അതിനാൽതന്നെ ഒന്നിൽ നിന്നും സുരേന്ദ്രൻ അമിതവിളവ് ആഗ്രഹിക്കുന്നുമില്ല. കിളികളും അണ്ണാറക്കണ്ണനും കഴിച്ച് ബാക്കിയുള്ള പഴവർഗങ്ങൾ മതി തനിക്ക് എന്ന് സുരേന്ദ്രൻ തീരുമാനിച്ചതും അതുകൊണ്ടാണ്. അമിതവിളവ് ആഗ്രഹിക്കാത്തതിനാൽ രാസവളങ്ങളും പ്രയോഗിക്കാറില്ല.\nപറന്പിൽ പഴങ്ങളും പച്ചക്കറികളും നെല്ലും സമൃദ്ധമായതിനാൽ കടയിൽ നിന്നും സാധനങ്ങൾ വാങ്ങാറില്ല. വിഷമില്ലാത്ത ആഹാരമായതിനാൽ രോഗങ്ങളും പടിക്കുപുറത്താണ്. ആശുപത്രിയിലും പോകാറില്ല. വീട്ടിൽ ഭാര്യ ദീപയും മക്കളായ ശ്വേതയും സൗര്യയുമാണുള്ളത്. എല്ലാവരും സുരേന്ദ്രനോടൊപ്പം കൃഷിയിടത്തിൽ സജീവമായുണ്ട്.\nകർഷികരംഗത്തെ സംഭാവനകൾ മുൻനിർത്തി സംസ്ഥാന സർക്കാരിന്‍റെ മികച്ച ജൈവകർഷകനുള്ള ആത്മ അവാർഡ് സുരേന്ദ്രന് ലഭിക്കുകയുണ്ടായി. കൂടാതെ മലബാർ ചേംബർ ഓഫ് കൊമേഴ്സ്, ആലപ്പുഴയിലെ സരോജിനി ദാമോദരൻ ഫൗണ്ടേഷൻ, മാടായി കൃഷിഭവൻ, കണ്ണൂർ ആകാശവാണി തുടങ്ങിയവും മികച്ച ജൈവകർഷകനുള്ള അവാർഡ് നൽകി സുരേന്ദ്രനെ ആദരിക്കുകയുണ്ടായി.\nപ്രകൃതി, ജൈവം, പച്ചപ്പ് തുടങ്ങിയ വാക്കുകൾ സുരേന്ദ്രനെ സംബന്ധിച്ച് വെറുംവാക്കുകളല്ല. അത് ജീവിതത്തിന്‍റെ ഒരു ഭാഗം കൂടിയാണ്.\nചിത്രങ്ങൾ: രാജീവ് ക്രിയേറ്റീവ്


കേരളം വിധി എഴുതി തുടങ്ങി, ഉറച്ച പ്രതീക്ഷയോടെ മുന്നണികള് - Valanchery Online\nHomeNewsElectionLoksabha Election 2019കേരളം വിധി എഴുതി തുടങ്ങി, ഉറച്ച പ്രതീക്ഷയോടെ മുന്നണികള്\nതിരുവനന്തപുരം: ലോക്‌സഭാ തിരഞ്ഞെടുപ്പിലേക്കുള്ള കേരളത്തിന്റെ ഊഴം ആരംഭിച്ചു. രാവിലെ ഏഴു മണിക്കു തന്നെ 20 മണ്ഡലത്തിലേക്കുള്ള വോട്ടെടുപ്പും ആരംഭിച്ചു. ഏഴു മണി മുതല് വൈകിട്ട്6വരെയാണ് പോളിംഗ്. അതിരാവിലെ മുതല് തന്നെ വിവിധ പോളിംഗ് സ്‌റ്റേഷനുകളില് വോട്ടര്‍മാരുടെ നീണ്ട നിരയാണ് കാണാന് കഴിയുന്നത്. 20 മണ്ഡലങ്ങളിലുമായി 227 സ്ഥാനാര്‍ത്ഥികളാണുള്ളത്. ഇവരില് 23 പേര് വനിതകളാണ്. വോട്ടര് തിരിച്ചറിയല് കാര്‍ഡ് ഇല്ലാത്തവര്‍ക്ക് പാസ്‌പോര്‍ട്ട്, ഡ്രൈവിംഗ് ലൈസന്‍സ്, ആധാര്, പാന് കാര്‍ഡ് ഉള്‍പ്പെടെ 11 തിരിച്ചറിയല് രേഖകളിലൊന്ന് ഹാജരാക്കി വോട്ടിടാന് അനുമതിയുണ്ട്. വോട്ടെടുപ്പ് ആരംഭിക്കുന്നതിന് മുമ്ബ് മോക് പോള് നടത്തി വോട്ടിംഗ് മെഷീനുകളില് പ്രശ്‌നങ്ങളില്ലെന്ന് ഉദ്യോഗസ്ഥര് ഉറപ്പാക്കി.\nഎന്നാല് മോക് പോളിനിടെ ചില ബൂത്തുകളില് വോട്ടിംഗ് യന്ത്രങ്ങളില് ചെറിയ തകരാറുകള് കണ്ടെത്തിയിരുന്നു. വോട്ടെടുപ്പിന് ആരംഭിക്കുന്നതിന് മുമ്ബ് തന്നെ മിക്കതും പരിഹരിച്ചു. ചിലയിടങ്ങളില് തകരാറുകള് പരിഹരിച്ച് വരികയാണ്


സിപിഎം സംസ്ഥാന സമിതിയോഗത്തിന് ഇന്ന് തുടക്കം; വിഎസ് പങ്കെടുക്കില്ല\n2 March 2015 12:58 AM GMT\nസംസ്ഥാന സമ്മേളനത്തിന് ശേഷം ആദ്യമായി ചേരുന്ന സിപിഎം സംസ്ഥാന സമിതി യോഗത്തില് പ്രതിപക്ഷ നേതാവ് വിഎസ് അച്യുതാനന്ദന് പങ്കെടുക്കില്ല. പാര്‍ട്ടി കോണ്‍ഗ്രസില് അവതരിപ്പിക്കാനുള്ള അടവുനയത്തിന്റേയും രാഷ്ട്രീയ പ്രമേയത്തിന്റേയും കരടുകളില് വരുത്തേണ്ട ഭേദഗതികള് ചര്‍ച്ച ചെയ്യാന് ഇന്നും നാളെയുമാണ് തിരുവനന്തപുരത്ത് സംസ്ഥാന സമിതി ചേരുന്നത്. സംസ്ഥാന സമിതിയില് ഉള്‍പ്പെടുത്താത്ത വിഎസിനെ കേന്ദ്ര കമ്മറ്റി അംഗം എന്ന നിലക്കാണ് യോഗത്തിലേക്ക് ക്ഷണിച്ചിട്ടുള്ളത്.\nഎന്നാല് തനിക്കെതിരെ പാര്‍ട്ടി സെക്രട്ടറിയേറ്റ് പാസാക്കിയ പ്രമേയം നിലനില്‍ക്കുന്ന സാഹചര്യത്തില് യോഗത്തില് പങ്കെടുക്കേണ്ട എന്നാണ് വിഎസിന്റെ നിലപാട്. വിഷയത്തില് പോളിറ്റ് ബ്യൂറോ തീരുമാനം വരുന്നതുവരെ നിലപാടില് ഉറച്ചു നില്‍ക്കാനാണ് അദ്ദേഹം ലക്ഷ്യമിടുന്നത്.\nവിഎസ് പാര്‍ട്ടി വിരുദ്ധ മനോഭാവത്തിലേക്ക് തരം താണു എന്നായിരുന്നു സെക്രട്ടറിയേറ്റ് പ്രമേയം പാസാക്കിയിരുന്നത്. ഇത് പിന്‍വലിക്കണമെന്ന് വിഎസ് നേരത്തെ ആവശ്യപ്പെട്ടിരുന്നെങ്കിലും പാര്‍ട്ടി നേതൃത്വം അതിന് തയ്യാറാകാതെ വന്നപ്പോള് അദ്ദേഹം സംസ്ഥാന സമ്മേളനത്തില് നിന്ന് വിട്ട് നിന്നിരുന്നു. വിഎസിന്റെ ആവശ്യം ഈ മാസം 20, 21 തിയതികളില് ചേരുന്ന പോളിറ്റ് ബ്യൂറോ ചര്‍ച്ച ചെയ്യും.


അതിരു കടന്ന ആക്രമണം; സെെബര് ആങ്ങളമാരെ ചൊടിപ്പിച്ചത് ഹനാന്‍റെ വേഷവും, കൈയിലെ മോതിരവും, തട്ടമിടാത്തതും | Kairali News | kairalinewsonline.com\nരാമക്ഷേത്ര നിര്‍മാണം; പിന്തുണച്ച് പ്രിയങ്കാ ഗാന്ധിയും\n75 കാരിയെ ക്രൂരമായി പീഡിപ്പിച്ച സംഭവം; വനിതാ കമ്മീഷന് സ്വമേധയാ കേസെടുത്തു; മൂന്നു പേരെ പൊലീസ് ചോദ്യം ചെയ്യുന്നു\nഅതിരു കടന്ന ആക്രമണം; സെെബര് ആങ്ങളമാരെ ചൊടിപ്പിച്ചത് ഹനാന്‍റെ വേഷവും, കൈയിലെ മോതിരവും, തട്ടമിടാത്തതും\nക‍ഴിഞ്ഞ ബുധനാ‍ഴ്ചയാണ് ഹനാന് എന്ന പെണ്‍കുട്ടിയുടെ ജീവിതം വാര്‍ത്തയായി പുറത്തു വന്നത്. ഈ പെണ്‍കുട്ടിയുടെ അധ്വാനത്തിന്‍റെ കഥ അറിഞ്ഞതോടെ പിന്തുണയുമായി നിരവധിപേര് രംഗത്തെത്തുകയും ചെയ്തു.\nസംവിധായകന് അരുണ് ഗോപി ഹനാന് തന്‍റെ സിനിമയില് വേഷവും വാഗ്ദാനം ചെയ്തു. ഇതിന് പിന്നാലെയാണ് സൈബര് ലോകത്തിന്‍റെ ആക്രമണത്തിന് ഈ പെണ്‍കുട്ടി ഇരയായത്. ഹനാന്‍റെ വേഷവും, കൈയിലെ മോതിരവും, തട്ടമിടാത്തതുമെല്ലാം സൈബര് ആങ്ങളമാരെ ചൊടിപ്പിച്ചു.\nമലയാളികളുടെ മനസിലേക്ക് പ്രണയത്തിന്റെ നനവുമായി ക്ലാരയും ജയകൃഷ്ണനും പെയ്തിറങ്ങിയിട്ട് 33 വര്‍ഷം\nഇഎംഎസ് സർക്കാരിനെ അട്ടിമറിച്ചിട്ട് 61 വർഷം; വാർത്താ നിർമിതി പഴയ അടുപ്പിൽത്തന്നെ\nഅരുണ്‍ഗോപിയുടെ സിനിമയുടെ പ്രമോഷനാണ് നടന്നത് എന്നും സൈബര് ആങ്ങളമാര് ആക്ഷേപിച്ചു. എന്നാല് ഹനനെ അറിയാവുന്നവരെല്ലാം പിന്തുണുമായി രംഗത്തെത്തി. അധ്വാനത്തിലൂടെ താന് ജീവിക്കുമെന്നും, ആരുടെയും സഹായം ആവശ്യമില്ല.\nഉപദ്രവിക്കാതിരുന്നാല് മതിയെന്ന് ഈ പെണ്‍കുട്ടിയ്ക്ക് പറയേണ്ടി വന്നു.അനിയന്‍റെ പഠന ചെലവിനും അമ്മയുടെ ചികിത്സാ ചെലവിനും പണം കണ്ടെത്താന് നെട്ടോട്ടമോടുന്ന ഹനന് മീന് വില്‍പ്പനയ്ക്ക് പുറമേ സ്റ്റേജ് ഷോകള്‍ക്കും, ആങ്കറിംഗിനും പോകുന്നുണ്ട്.\nസൈബര് അക്രമത്തിന് എതിരെവനിതാ കമ്മീഷന് കേസെടുത്തിട്ടുണ്ട്. ഹനന് പിന്തുണയുമാി വിഎസ് അച്യുതാനന്ദനും രംഗത്തെത്തി. സോഷ്യല് മീഡിയയില് ഹനാന് എതിരെ അക്രമം നടത്തിയവര്‍ക്കെതിരെ സൈബര് നിയമപ്രകാരം കേസെടുക്കണമെന്ന് വിഎസ് ആവശ്യപ്പെട്ടു\nഇടത് വിരുദ്ധ മാധ്യമങ്ങളുടെ വ്യാജവാര്‍ത്തകള് പൊളിച്ച്, സത്യാവസ്ഥ ജനങ്ങളെ അറിയിച്ച് കൈരളി ന്യൂസ്; അഭിനന്ദനങ്ങളുമായി പിവി അന്‍വര്\nരാമക്ഷേത്ര നിര്‍മാണം; പിന്തുണച്ച് പ്രിയങ്കാ ഗാന്ധിയും August 4, 2020\nകൊവിഡ് പ്രതിരോധം; ത്രീ ലയര് ആക്ഷന് പ്ലാന് നടപ്പാക്കുമെന്ന് ഐജി വിജയ് സാക്കറെ; 14 ദിവസത്തിനകം കൊവിഡ് വ്യാപനം നിയന്ത്രിക്കും; കണ്ടെയ്ന്‍മെന്റ് സോണുകളില് കര്‍ശനമായ ട്രിപ്പിള് ലോക്ക്ഡൗണ് August 4, 2020


അന്യായ സിമന്റ് വില വർദ്ധന പിന്‍വലിക്കണമെന്ന് മന്ത്രി ഇ.പി ജയരാജന് | Minister EP Jayarajan demand to Withdraw of unfair cement price hike – News18 Malayalam\nഅന്യായ സിമന്റ് വില വർദ്ധന പിന്‍വലിക്കണമെന്ന് മന്ത്രി ഇ.പി ജയരാജന്\nഅന്യായമായ വില വര്‍ദ്ധന പിന്‍വലിക്കാന് സിമന്റ് കമ്പനികള് തയ്യാറാകണം. സിമന്റ് വില നിയന്ത്രിക്കാന് കേന്ദ്ര സര്‍ക്കാര് നടപടിയെടുക്കുകയും വേണം.\nLast Updated : April 28, 2020, 18:40 IST\nതിരുവനന്തപുരം: കമ്പനികള് സിമന്റ് വില അന്യായമായി വര്‍ദ്ധിപ്പിക്കുന്നത് അവസാനിപ്പിക്കണമെന്ന് വ്യവസായ മന്ത്രി ഇ.പി ജയരാജന് ആവശ്യപ്പെട്ടു. ചാക്കിന് 50 രൂപ വരെയാണ് വര്‍ദ്ധിപ്പിച്ചിരിക്കുന്നത്. ലോക്ക്ഡൗണ് സാഹചര്യത്തില് പ്രതിസന്ധി നേരിടുന്ന നിർമാണ മേഖലയ്ക്ക് കനത്ത പ്രഹരമാണിത്.\nലോക്ക്ഡൗണ് ഘട്ടംഘട്ടമായി പിന്‍വലിക്കുന്നതിന്റെ ഭാഗമായി നിർമാണ പ്രവര്‍ത്തനങ്ങള്‍ക്ക് നിയന്ത്രണങ്ങള്‍ക്ക് വിധേയമായി അനുമതി നല്‍കിയിരുന്നു. എന്നാല്, ഉയര്‍ന്ന സിമന്റ് വില കാരണം പ്രവൃത്തികള് തുടങ്ങാനാകുന്നില്ല. നിർമാണ പ്രവൃത്തികള് മുടങ്ങുന്നത് സമ്പദ്‌വ്യവസ്ഥയ്ക്ക് കനത്ത തിരിച്ചടിയാകും. തൊഴിലില്ലായ്മ വര്‍ദ്ധിക്കുകയും ചെയ്യും.\nഅന്യായമായ വില വര്‍ദ്ധന പിന്‍വലിക്കാന് സിമന്റ് കമ്പനികള് തയ്യാറാകണം. സിമന്റ് വില നിയന്ത്രിക്കാന് കേന്ദ്ര സര്‍ക്കാര് നടപടിയെടുക്കുകയും വേണം. സിമന്റ് വില നിയന്ത്രിക്കാന് സംസ്ഥാന പൊതുമേഖലാ വ്യവസായ സ്ഥാപനമായ മലബാര് സിമൻസിന്റെ ഉല്‍പ്പാദനം വർദ്ധിപ്പിക്കുമെന്നും മന്ത്രി പറഞ്ഞു.\nFirst published: April 28, 2020, 18:40 IST\ncement price hikeLockdown in Keralaminister ep jayarajan


സൂര്യ തേജസില് ഹൈദരാബാദ്•ഇ വാർത്ത | evartha\nസൂര്യ തേജസില് ഹൈദരാബാദ്\nevartha Desk April 6, 2013, 4:23 am April 6, 2013\nഐപിഎല് ആറാം സീസണില് സണ് റൈസേഴ്‌സ് എന്ന പുത്തന് അസ്ഥിത്വവുമായെത്തിയ ഹൈദരാബാദ് ടീം ആദ്യ മത്സരത്തില് തന്നെ ഉദിച്ചുയര്‍ന്നു. ഹോം ഗ്രൗണ്ടായ ഉപ്പല് രാജീവ് ഗാന്ധി സ്റ്റേഡിയത്തില് പുനെ വാരിയേസിനെ 22 റണ്‍സിനാണ് ഹൈദരാബാദ് സണ് റൈസേഴ്‌സ് തറപറ്റിച്ചത്. ഡെയില് സ്റ്റെയിനും അമിത് മിശ്രയുമാണ് തീപ്പൊരി ബൗളിങ്ങിലൂടെ സണ് റൈസേഴ്‌സിന്റെ ആദ്യ ജയം നേടിയത്. സണ് റൈസേഴ്‌സ് ഉയര്‍ത്തിയ 126 റണ്‍സ് വിജയലക്ഷ്യം പിന്തുടര്‍ന്ന പുനെ 18.5 ഓവറില് 104 റണ്‍സ് എടുത്തപ്പോഴേയ്ക്കും ഓള് ഔട്ടായി. സ്‌റ്റെയിനും മിശ്രയും മൂന്നു വിക്കറ്റ് വീതം വീഴ്ത്തി.\nഉപ്പലില് ടോസ് കിട്ടിയ പുനെ ക്യാപ്റ്റന് എയ്ഞ്ചലോ മാത്യൂസ് ബൗളിങ്ങ് തെരഞ്ഞെടുത്തു. തീരുമാനം ശരിവച്ചുകൊണ്ട് സണ് റൈസേഴ്‌സ് ബാറ്റിങ്ങ് നിര പുനെ റൈഡേഴ്‌സിന്റെ ബൗളിങ്ങിനു മുന്നില് കിതയ്ക്കുന്ന കാഴ്ചയായിരുന്നു പിന്നീട്. അശോക് ഡിന്‍ഡയുടെ ഇരയായി ഓപ്പണര് പാര്‍ഥിവ് പട്ടേല് ആണ് സണ് റൈസേഴ്‌സ് നിരയില് നിന്ന് ആദ്യം പുറത്തായത്. തുടര്‍ന്ന് കൃത്യമായ ഇടവേളകളില് വിക്കറ്റുകള് വീഴാന് തുടങ്ങിയതോടെ സ്‌കോറിങ്ങിന് വേഗം കുറഞ്ഞു. നിശ്ചിത 20 ഓവറില് ആറു വിക്കറ്റ് നഷ്ടത്തില് 126 റണ്‍സ് സ്‌കോര്‍ബോര്‍ഡിലെത്തിക്കാനേ സണ് റൈസേഴ്‌സിനു കഴിഞ്ഞുള്ളു. എന്നാല് ദുര്‍ബലമായ വിജയലക്ഷ്യം സണ് റൈസേഴ്‌സിന്റെ ബൗളര്‍മാര് രക്ഷിച്ചെടുത്തു.\nevartha Desk0 653


കോവിഡ് പ്രതിരോധത്തിന് 25 ലക്ഷം: മുഖ്യമന്ത്രിയെ നേരില് കണ്ട് തുക കൈമാറി വിജയ് സേതുപതി | vijay|MK stalin|vijay sethupathi|covid help\nCOVID 19CinemaLatest NewsNewsIndiaEntertainmentKollywoodMovie Gossips\nചിത്രത്തിൽ താരത്തിന്റെ കഥാപാത്രം ഏറെ ശ്രദ്ധ നേടിയിരുന്നു\nചെന്നൈ: സർക്കാരിന്റെ കോവിഡ് പ്രതിരോധ പ്രവർത്തനത്തിന് ധനസഹായം നല്‍കി നടന് വിജയ് സേതുപതി. 25 ലക്ഷം രൂപയുടെ ചെക്കാണ് തമിഴ്‌നാട് മുഖ്യമന്ത്രി എം.കെ സ്റ്റാലിന് താരം കൈമാറിയത്. സെക്രട്ടറിയേറ്റിലെത്തി നേരിട്ട് കണ്ടാണ് സേതുപതി ചെക്ക് നല്‍കിയത്.\nനേരത്തെ, താര സഹോദന്മാരായ സൂര്യ, കാര്‍ത്തി എന്നിവരും എം.കെ സ്റ്റാലിനെ നേരില് കണ്ട് കോവിഡ് പ്രതിരോധ പ്രവർത്തനങ്ങൾക്കായി സഹായധനം കൈമാറിയിരുന്നു. രജനികാന്ത്, അജിത്ത്, വിക്രം, ശിവകാര്‍ത്തികേയന്, ജയം രവി, ശങ്കര്, വെട്രിമാരന്, മുരുകദോസ് എന്നിവരും നേരത്തെ തന്നെ ദുരിതാശ്വാസ നിധിയിലേക്ക് പണം നല്‍കിയിരുന്നു.\nനടന് വിജയ്‌യുടെ വില്ലനായി ‘മാസ്റ്റര്’ എന്ന ചിത്രമാണ് വിജയ് സേതുപതിയുടെതായി കോവിഡ് കാലത്ത് തിയേറ്ററിലെത്തിയത്. ചിത്രത്തിൽ താരത്തിന്റെ കഥാപാത്രം ഏറെ ശ്രദ്ധ നേടിയിരുന്നു. നിരവധി ചിത്രങ്ങളാണ് താരത്തിന്റെതായി ഇനി റിലീസിന് ഒരുങ്ങുന്നത്.\nvijay MK stalin vijay sethupathi covid help\nമോഹൻലാലിൻറെ 'ആറാട്ട്': റിലീസ് തീയതി പ്രഖ്യാപിച്ച് ബി. ഉണ്ണിക്കൃഷ്ണൻ\nസംസ്ഥാനത്ത് കൂടുതല് ട്രെയിന് സര്‍വീസുകള് പുനരാരംഭിക്കുന്നു: വിശദ വിവരങ്ങൾ ഇങ്ങനെ


NEET 2021: എന്തുകൊണ്ടാണ് വിദ്യാർത്ഥികൾ നീറ്റ് പരീക്ഷ മാറ്റിവയ്ക്കണമെന്ന് ആവശ്യപ്പെടുന്നത്? – News18 Malayalam\nNEET 2021: എന്തുകൊണ്ടാണ് വിദ്യാർത്ഥികൾ നീറ്റ് പരീക്ഷ മാറ്റിവയ്ക്കണമെന്ന് ആവശ്യപ്പെടുന്നത്?\nമെഡിക്കൽ പ്രവേശന പരീക്ഷയായ നീറ്റ് അടുത്ത മാസം സെപ്റ്റംബർ 12ന് നടത്താനാണ് നിശ്ചയിച്ചിരിക്കുന്നത്.\nLast Updated : August 27, 2021, 08:42 IST\nമാസങ്ങളായി, ദേശീയതല മെഡിക്കൽ പ്രവേശന പരീക്ഷയായ നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ് - NEET) നീട്ടിവയ്ക്കണമെന്ന് വിദ്യാർത്ഥികൾ ആവശ്യപ്പെടുന്നു. എന്നാൽ മെഡിക്കൽ പ്രവേശന പരീക്ഷ സെപ്റ്റംബർ 12ന് നടത്താനാണ് നിശ്ചയിച്ചിരിക്കുന്നത്. ഈ വർഷം, പരീക്ഷാ നടത്തിപ്പ് സംഘടനയായ നാഷണൽ ടെസ്റ്റിംഗ് ഏജൻസി (NTA), 13 വ്യത്യസ്ത ഭാഷകളിൽ പരീക്ഷ നടത്തുന്നത് ഉൾപ്പെടെ പരീക്ഷയിൽ വലിയ മാറ്റങ്ങൾ വരുത്തിയിട്ടുണ്ട്. എന്നാൽ ഓൺലൈനായി പരീക്ഷ തീയതി മാറ്റി വയ്ക്കാത്തതിൽ ഇപ്പോഴും പ്രതിഷേധം ശക്തമാണ്. വിദ്യാർത്ഥികളുടെ പ്രശ്നങ്ങൾ കൊറോണയ്ക്കും രോഗം പിടിപെടാനുള്ള ഭയത്തിനും അതീതമാണ്.\nവിദ്യാർത്ഥികൾ ഉയർത്തിക്കാട്ടുന്ന ഒരു പ്രധാന പ്രശ്നം, നീറ്റ് പരീക്ഷാ തീയതികൾ മറ്റ് പരീക്ഷകൾക്കൊപ്പമാണ് എന്നാണ്. "#DelayNEETUG" എന്ന ഹാഷ് ടാഗിലാണ് വിദ്യാർത്ഥികൾ പരീക്ഷ നീട്ടിവയ്ക്കണമെന്ന് ആവശ്യവുമായി രംഗത്തെത്തിയിരിക്കുന്നത്. സിബിഎസ്ഇ സ്വകാര്യ പരീക്ഷകളും ഐസിഎആർ ഉൾപ്പെടെയുള്ള മറ്റ് സംസ്ഥാന, ദേശീയ തല യുജി പ്രവേശന പരീക്ഷകളും നീറ്റ്-യുജി പരീക്ഷ തീയതികൾക്കിടയിലാണ് വരുന്നത്. ICAR സെപ്റ്റംബർ 13ന് നടത്താനാണ് പദ്ധതിയിട്ടിരിക്കുന്നത്. MHT CET 2021 സെപ്റ്റംബർ4മുതൽ 10 വരെ നടക്കും. CoMEDK സെപ്റ്റംബർ 14ന് തന്നെയാണ് നടക്കുന്നത്.\nപരീക്ഷയ്ക്ക് രണ്ട് മാസം മുമ്പ് പുതിയ പരീക്ഷാ പാറ്റേൺ പ്രഖ്യാപിച്ചതിനാൽ തയ്യാറെടുപ്പിന് കൂടുതൽ സമയം ആവശ്യമാണെന്നും ചിലർ ചൂണ്ടിക്കാട്ടി. പുതിയ സ്കീം അനുസരിച്ച്, ഫിസിക്സ്, കെമിസ്ട്രി, ബോട്ടണി, സുവോളജി എന്നീ നാല് വിഭാഗങ്ങളിൽ നിന്ന് 200 മൾട്ടിപ്പിൾ ചോയ്സ് ചോദ്യങ്ങൾ ഉണ്ടായിരിക്കും. 200ൽ, വിദ്യാർത്ഥികൾ ഏതെങ്കിലും 180 ചോദ്യങ്ങൾക്ക് ഉത്തരം നൽകേണ്ടതുണ്ട്. 2021 ജൂലൈയിൽ പരീക്ഷാ പാറ്റേണിലെ മാറ്റം പ്രഖ്യാപിച്ചപ്പോൾ, പുതിയ പാറ്റേൺ ഉപയോഗിക്കുന്നതിന് കുറച്ച് സമയം കൂടി ആവശ്യമുള്ളതിനാൽ പരീക്ഷ മാറ്റിവയ്ക്കണമെന്ന് ആവശ്യപ്പെട്ട് വിദ്യാർത്ഥികൾ സോഷ്യൽ മീഡിയയിൽ രംഗത്തെത്തിയിരുന്നു.\nമഹാരാഷ്ട്ര, മധ്യപ്രദേശ്, ഉത്തർപ്രദേശ്, ഉത്തരാഖണ്ഡ്, പശ്ചിമ ബംഗാൾ തുടങ്ങിയ ചില സംസ്ഥാനങ്ങളിൽ കനത്ത മഴയും വെള്ളപ്പൊക്കവുമുണ്ടാകുകയും ഇന്റർനെറ്റ് ബന്ധം തടസ്സപ്പെടുകയും ചെയ്തു. അതിനാൽ, ഈ പ്രദേശങ്ങളിൽ നിന്നുള്ള നിരവധി വിദ്യാർത്ഥികൾക്ക് NEET-UG അപേക്ഷാ ഫോം പൂരിപ്പിക്കാൻ കഴിഞ്ഞില്ല. അപേക്ഷകൾ സമർപ്പിക്കാനുള്ള തീയതി നീട്ടണമെന്നും അഭ്യർത്ഥനകൾ ഉയർന്നിരുന്നു.\nപരീക്ഷയ്ക്ക് രണ്ട് മാസം മുമ്പ് പ്രഖ്യാപിച്ച പുതിയ പേപ്പർ പാറ്റേണാണ് വിദ്യാർത്ഥികൾ ഉയർത്തിക്കാട്ടുന്ന മറ്റൊരു പ്രശ്നം. പുതിയ പരീക്ഷാ പാറ്റേൺ അനുസരിച്ച് തയ്യാറെടുക്കാൻ കൂടുതൽ സമയം ആവശ്യമാണെന്നും അവർ പറയുന്നു.\nപരീക്ഷയ്ക്ക് മൂന്ന് ദിവസം മുമ്പ് അഡ്മിറ്റ് കാർഡുകൾ നൽകുന്നതിനാൽ വിദൂര സ്ഥലങ്ങളിൽ താമസിക്കുന്നവർക്ക് പരീക്ഷയെഴുതാൻ കഴിയാതെ വന്നേക്കാം. കാരണം അവർക്ക് ചുരുങ്ങിയ സമയത്തിനുള്ളിൽ അനുവദിച്ച പരീക്ഷാ സെന്ററിൽ എത്തിച്ചേരാനുള്ള ഗതാഗത സൗകര്യം ക്രമീകരിക്കാൻ ബുദ്ധിമുട്ടായിരിക്കുമെന്നും ചിലർ പറയുന്നു. ഈ വർഷം ഏകദേശം 16 ലക്ഷം വിദ്യാർത്ഥികൾ നീറ്റ്-യുജി പരീക്ഷയെഴുതുന്നുണ്ട്.\nFirst published: August 27, 2021, 08:42 IST\nMedical Entranceneetneet exam